text:
上湯焗本地龍蝦 ( 伊麵底 ) + 雲腿花膠律白煲 ( $198 ) 又抵喎 因為份量好多 我地都食唔哂 留咗 1/3 比家姐工人做晚餐
紅炆龍躉斑翅 又係食唔哂 又留比家姐工人做晚餐 因為佢都鍾意食魚
乳豬拚燒鵝
( 27-MAR-2015 FRI )
家姐今日仍都係放假 所以我之前拎定假 今日去覆診呢 順便陪媽咪食嘢 ~
今朝同平時一樣 7 點半起身 同里奧大人一齊出門口 之後我去食早餐 8 點半就番屋企沖涼就出門口 lu ~
搭地鐵去尖沙咀 book 咗 10 點覆診 但我 9 點 40 分去到診所門口 已經有 3 個人排隊喇 ~
姑娘 10 點番到黎 仲諗住好快有得睇添 不過今朝醫生要執仔 所以 11 點先番到診所呀 ~
我係第 3 個睇 不過醫生都好好 唔會因為遲咗 1 個鐘 就敷衍答我 今次個報告仲喜出望外 連醫生個表情都覺得好驚訝 哈哈 真係好感謝好感謝神嘅保守 由我上次覆診到依家 我就驚到咗咁耐 終於鬆咗啖氣喇 感恩感恩 ~
11 點 40 分睇完 媽咪家姐佢地已經到咗 APM 喇 所以我即飛去搭地鐵喇 ~
Executive Lunch Set for Two - 越式蔗蝦 / 牛油果蟹肉米紙卷 + 越南咖哩牛筋腩 ( 絲苗白飯 2 碗 ) + 三味魚柳 + 蒜茸炒通菜 + 是日甜品 呢 set 係 $204咋 咁又抵喎
個汁超勁甜
青木瓜沙律牛肉 - 好鬼辣呀 之前食好好味架喎
越南春卷
香蔥蒜蓉包
食完就陪媽咪去一田超市買嘢 再去 Das Gute 買麻糬同麥芽黑包 原來都已經 2 點幾 送埋媽咪同工人番屋企就去拜爸爸 lu 今日係平日 可以揸車上去 但估唔到都幾多人 等番 1 個泊車位咋 ~
搞掂哂都 3 點幾 咁家姐同姐夫去廁所 我話我祈完禱就去搵佢地 行行下開始驚驚地 因為家姐無拎手機 之後好在記得姐夫有帶手機咋 同埋最好彩係我記得點行 之後家姐同我講話佢都驚我搵唔到 佢又無帶手機 哈哈 同我諗嘅嘢一樣 我同佢講 " 最壞打算 我落去搵妳 " 大吉利是咩 嘩哈哈哈哈 ~
咁我都去家姐屋企抖下喇 因為一陣夜晚又同媽咪去海港食飯呢 ~
今日可以放肆食薯片 因為里奧大人唔喺度 咁家姐又話想一齊食 咁就食啦 快 ~
最愛藍天白雲
B 頭沖緊涼 香噴噴勁吸引
我覺得麥包個樣無咁肉酸 哈哈
好想瞓咁
B 仔 個樣勁麻甩 但又好嗲架喎
成個身放軟哂落工人度呀 勁嘆
隻隻都好攰咁噃
依家玩緊 Pokopoko 但成鬼日過唔到關 咁家姐工人都有玩 所以叫佢幫我過關 過咗關先可以做嘢呀 哈哈 不過佢都係過唔到 咁家姐幫我過啦 比佢求求其其是是但但又過到 之得一早比佢玩啦 哈哈 ~
差唔多 5 點 45 分去接媽咪一齊去海港食飯 今日全日係食食食咁 ~
因為家姐知我勁想食斑翅 所以黎海港 同埋好難得平日車媽咪去海港食飯呢 ~
食到 8 點幾 我要去買夾糖 買完就走喇 ~
媽咪又買咗好多生果比我 但我都堅持去買出前一丁 哈哈 本來諗住買 20 包 但無手拎 索性買一箱算喇 唔好煩 ~
里奧大人 8 點半番到屋企 等佢食埋嘢 抖到 9 點半就一齊去徑步喇 ~
好耐無徑步 真係無諗過依家咁鍾意運動 以前真係覺得徑步好痛苦 成日倒數時間 依家徑半個鐘唔係多 但起碼個心就成日想徑步囉 真係一件好事黎架 哈哈 ~
沖埋涼就食生果睇電視 又係 12 點先瞓 好在聽日 off 可以自然醒呢 ~
日本甜皇士多啤梨 ( 2 pack $168 ) 但唔甜嘅 @@


c: text/html

text:
( 6-may-2010 thu )
今日 lunch box 嘅份量唔小 所以食 d 酸酸咪咪嘅早餐 唔係一陣滯到食唔到 lunch 就慘咯 ~
忙咗陣又可以休息 又做下電腦 filing 好快就到 lunch time 喇 ~
今晚唔駛去街市買餸 因為有師傅上屋企整梳化手制 所以 6 點半一定要番到屋企 點知佢 7 點先到 又約人 6 點半喎 真係丫 ~
里奧大人呢日上大陸開會 8 點幾先番到屋企 唔駛出去跑步 lu ~
是日懶餐 - 孜然雞翼 + 菜心 + 炒飯
孜然雞翼 - 焗爐萬歲 不過今次焗得太耐 好乾呀 我次次焗雞翼都係皮向下面 所以次次一翻轉焗 d 皮就會痴住喺錫紙 但今次勁痴 隻隻雞翼變到無哂皮 里奧大人仲以為我咁細心拻哂 d 皮添呀 哎呀 雖然唔食皮啫 但影相隻隻甩皮好肉酸呀 好在有 1 隻係完整無缺咋 唔係我會反轉哂黎影 好過影甩皮雞翼 好似好求其整咁 我煮每餐飯都好有心機架 哈哈 ~
菜心 - 雖然都幾甜 但有渣唔好食囉 ~
炒飯 - 又係炒到痴底 唔知係咪有燕麥米呢 ( 咁諗會令自己好過 d ) 唉 已經多油 個鑊又熱 咁都痴底 真係人都顛呀 今次就咁用蒜粒 + 薑粒 + 魚露一齊炒 都好好味呢 ~
今晚跑唔到步喇 喺屋企熨衫當做運動都唔錯丫 最緊要郁下啫 ~

robotstxt: allowed

filter: keep


text:
香港人工時全球最長,每日喺公司嘅時間隨時多過喺屋企,返工時間多過自己時間,如果自己返緊嘅唔係一間理想嘅公司,生活真係好淒慘架!偏偏呢個世界原來有好多公司都係講求「人治」,即係老闆話乜就乜,以致公司出現好多無理規定.而且好多時大家睇真少少,規定好似係希望管理員工,保障公司,不過好多規定望真啲,係純粹用作刻扣員工福利,或者純為老闆利益,根本並非為公司.其實公司定埋咁多無理規定,雖然員工可能暫時屈服喺你「淫威」之下,但係長久嚟講嚴重打擊同事士氣,亦有損公司聲譽!
每天接吻時段
早前流傳嘅視頻,北京有一間公司規定所有女員工每朝必須跟老闆接吻,由9點至9:30為接吻時段,男老闆輪流同女同事(只限女同事啦當然)嘴對嘴錫錫,並稱為加強員工同公司嘅凝聚力喎.
必須著全套公司牌子
唔少大型服裝品牌都規定員工由頭到腳必須穿該公司牌子嘅出品,而且仲要唔係全部由公司提供,員工須要自行購買;至於公司無出嘅產品,例如Accessories,就唔戴得喇.
事假扣1.3日人工
員工有時臨時需要請假,遇著有特殊情況,可能會請No-pay,不過原來有公司就為咗令「員工不請事假以致影響公司運作」,將請假扣糧變成1.3日!而且年終分紅時,仲會按比例扣除你請假嘅日子,好小家呢.
擺嘢出位罰錢
有公司就為咗希望員張枱整齊啲,只要見到有任何屬於該員嘅物品離開咗員工枱面範圍,就會即刻罰錢;原本你話管理好自己物品都係合埋,問題就係公司本身係做零售,每位員工都有好多樣品跟身,根本收唔晒喺個位度呢.


text:
大大話話, 幾十年黎都捐過好多次.
唔知係咪血庫好缺O型血, 一捐就要佢捐五百CC. 好彩佢連放幾日大假, 咁就可以攤抖下啦.
呢個排骨仔爸爸, 咋咋帝帝, 捐完又話要坐月, 想賴貓唔洗碗就真!
以前都冇話有咁多單張, 提醒大家要注意既事項.
爸爸成日賴醒架, 有次護士小姐問佢駛唔駛麻醉, 佢竟然話唔駛, 咁人地咪唔同佢客氣咯,真係攞黎衰既,明明痛都要死頂.
佢以前好鍾意帶埋Bibi去, 陪佢捐血, 等佢覺得爸爸好英勇咁話. 點知呢個小朋友就自己走去睇卡通片, 眼尾都冇望下爸爸.搞到佢做唔成英雄添!
如果唔係睇咗呢D列表, 都唔知黑木耳原來咁高鐵既!
爸爸冇手尾,成日都唔知張捐血卡放咗係邊既, 姑娘一按電腦, 就知佢已經捐到第四十八次啦.
以前就叫人三個月去捐一次血, 依家兩個半月就叫人去捐啦, 駛唔駛咁密呢?
傳聞有關當局冇好好處理D血包, 令到有好多血包都要銷毀, 唔知係咪真既呢?
但捐血係要黎救人既, 如果因為有處理失當, 令到冇人肯去捐血, 咁D有需要人士咪救唔返咯?
早幾年,爸爸吃素,身體比較弱,所以捐血次數減少咗.護士姐姐同佢做初步檢查,一句:好心你啦(仲捐?)!搞到佢有好長一段時間唔敢再去俾人瘀.
呢張捐血記錄卡睇怕都係廢架啦,自己睇網上版好過啦.
依家仲有宣傳,呼籲年滿16歲既青少年去捐血.
如果你地都有興趣參與既話,可以睇下邊個捐血站就腳D架.


text:
每當接近夏天嘅時候,喺報章雜誌電視廣告出現得最多嘅,就係永久脫毛啦!當然,夏天喎,邊個女仔唔想可以show下自己嘅長腿,著背心短褲啊!但係,不雅嘅體毛確實係大煞風景!
脫毛方法有好多種,可以自己剃啦!用脫毛膏,脫毛機啦!最方便嘅當然就係做激光脫毛或彩光脫毛啦!
今日唔想討論用咩方法係最好.咁當然,大家都見A-Plus係有激光脫毛嘅,所以我當然認為最好係激光脫毛啦!
我今次反而想同大家研究下,到底有無永久脫毛呢一回事呢?嚟過A-Plus嘅朋友仔,都知道我從來唔會話我哋係永久脫毛,我哋只係承諾會提供永久保養.
其實對光學有認識嘅人都知道,根本係冇永久脫毛呢一回事嘅.何謂永久?永久即係永遠唔會再出現,你永遠唔會再見到.佢直接啲講,就係要將毛髮連根拔 起,100%完全毀滅.簡單啲,就即係打死左佢,死咗就當然唔會返生啦!例如三級既燒傷就可以令到毛囊永久死亡啦!
咁其實用激光就係咪真係可以做到呢一個效果呢?我可以好肯定咁答你,無論你用乜嘢波長嘅激光機,1064nm,755nm或810nm,都係冇可能會做到永久脫毛呢一個效果.因為激光只係一個熱能,令到毛囊受到破壞,令到佢去到一個好弱嘅地步,唔可以再製造黑色素,咁係視覺上,大家就覺得自己再無毛髮生長出來.但其實咁係唔係永遠嘅.
毛髮嘅生長元素,喺由我哋嘅賀爾蒙所控制嘅.所以當我地嘅荷爾蒙有改變,都會有機會令毛髮再重新生長.所以,即使係一間好出名嘅脫毛公司,佢哋從來唔會承諾客人嘅毛髮永遠唔再生,只會提供永久保養.即使毛髮再生,佢都會幫你免 費再脫.
所以大家唔好再俾果的寫住永久脫毛嘅廣告誤導.盡其量,只可以話做到99%,並非100%.
我個人認為,激光效果始終都係比較穩定.激光六次就可以令到你的毛囊去到好弱的狀態.但彩光就可能要做20次都未必做到,而且好快就會再生.
所以,大家一定要選擇有提供永久保養嘅脫毛中心呀!做一個精靈嘅消費者啊!


text:
第四天(續)
西海飯店真係太舒服啦,唔經唔覺就係道休息左個幾鐘;到出來既時候就出事啦,明明頭先入去時都算天氣唔錯,但出來既時候就超級大霧,個日落點算好呢?
唔理大唔大霧啦,都要出去行下,唔通咁遠來到周圍都唔去咩
但咁既天氣真係冇辦法,唯有近近地去飛來石望望;行大約5分鐘路過排雲樓,一陣會係呢道食晚餐
去到一個叫回音壁既到方,依然好大霧;每當有回音既地方就會有好多人大叫,但呢道就算叫幾人聲都唔覺有回音,唔通係呃人?
遠景就睇唔到啦,近近地都可以睇下路邊好靚既花;同行既朋友話如果春天來黃山既話路兩旁都會開滿好多好靚既花,就好似係花中間穿過一樣,今次睇來又揀錯時間來玩
慢慢行行左成個鐘,終於去到飛來石
望望下又真係幾似由天上飛落黎既石頭,又會無啦啦多左舊咁既石,好奇怪
睇完就要返轉頭食飯,因為好早6點就開飯,遲左就咩都冇得食
黃山山上既物資同食物都好貴,因為要靠挑夫一步步挑上去,望見都覺得辛苦,而且供應唔多;如果係我自己去既話,我就唔會係山上食野LU,因為真係好好好貴,我會自己帶乾糧﹑杯麵上去食,都係一日咁多冇咩所謂,又可以慳返好多錢;不過今次人多就可以大家share食好少少,我地早一晚已經係阿拉酒店預訂左一圍排雲樓8人團餐,每圍640蚊,不過我地7個人所以每人就貴少少;呢餐雖然唔可以話好好食,但又未去到難食既程度,行左一日山,又攰又凍既時候可以食到咁多熱騰騰既飯餸其實係一件好幸福既事
食飽就返酒店休息,期待明天2點半起身睇日出
第五天
半夜2點半起身...其實只係訓左兩個鐘;由西海飯店去光明頂大約4公里路程,上升大約300米,正常個零鐘可以行到,不過都知道自己行得慢所以預多少少時間;訓醒打開窗望一望都知情況不妙,出面大霧到咩都見唔到,打去酒店大堂問問今日睇日出既機會高唔高,佢話係55%,既然難得黎到,就算明知冇得睇都要上去搏一搏啦,朋友成日都講:「一世人黎一次咋!」最後食個杯麵,3點50分退房出發
全程都係超級大霧,就算開住電筒視線都唔夠2米,熄左電筒更加連自己手指都見唔到,而且霧水令到全身都不停滴水,真係第一次係咁惡劣環境行山;全條路都好靜好靜,除左我地5個人既聲音,就只有風聲﹑樹聲﹑水聲......完全冇人行呢條路;其實人地去光明頂睇日出會住係白雲賓館,行15分鐘就可以到山頂,可能係我地幾個先咁傻係呢邊慢慢行
不斷行行行...4點54分終於見到第一支路燈,心諗應該好快就到啦?以前係香港都行過唔少山,行毅行者時夜晚都行唔少,有時會遇上大霧,但同呢道比呢道真係惡劣好多,冇路標完全唔會知道行到去道,去到見到路燈先開始覺得係黑暗中望見一點曙光;自從見到第一支路燈後,條路平坦左好多,唔洗不斷上樓梯;最後5點10分終於行到上去光明頂
「光明頂是黃山主峰之一,海拔1860米,為黃山第二高峰,與天都峰,蓮花峰並稱黃山三大主峰.頂上平坦而高曠,可觀東海奇景,西海群峰,煉丹,天都,蓮花,玉屏,鰲魚諸峰盡收眼底.明代普門和尚曾在頂上創建大悲院,現在其遺址上建有黃山氣象站.因為這裡高曠開闊,日光照射久長,故名光明頂.由於地勢平坦,所以是黃山看日出,觀雲海的最佳地點之一.」
上到光明頂依然大霧,可能一早都預左唔會睇到日出,又冇特別失望;日出過後,太陽都唔知升到幾高啦,突然一陣強風將霧吹散,視野終於遠好多
有景睇,當然就要霸定個靚位慢慢欣賞
天都峰與蓮花峰
呢個時間又凍又大風又落雨,但我係唔會怕既
要離開啦...睇日出既話住呢道光明頂山莊最方便,行出來就可以睇到
黃山天氣變化好快,頭先仲係大霧落雨,而家望見遙遠的雲海
望見好遠既鰲魚峰,一陣將會經過
落山啦,再見光明頂
落山途中終於見到太陽啦
向下行好快就到白雲賓館,係道休息下食下野,等另外兩位冇睇日出既朋友
由山腳帶上來,傳說中既自熱飯盒
條腸係自己加上去既
個飯加熱既時候不斷噴煙,好誇張;盒飯都算可以用來充饑既
等埋另外2個朋友都到白雲賓館之後,我地繼續出發;四圍都有美景
經過鰲魚峰
回望光明頂,已在遙遠的他方
繼續落山
由山下看鰲魚峰
由後山上真係舒服好多,而家我地大多數都係落山路,但由前山上就相反,一落纜車就要面對超級多樓梯,見到都覺得腳軟
不斷向下行
抬轎好貴
不過免費比我都唔會比人抬,比人抬住行山路好得人驚
雖然落左好多樓梯,但如果上蓮花峰既話又要上返咁高,即係落幾多上幾多
蓮花峰既路上...
可以望到山下面既纜車站啦,不過未走得住,要先去玉屏峰
成條路都起係大石上面
玉屏峰後面就係天都峰,不過天都峰暫時封山保育,2015年再重開
離開蓮花峰lu
好快就去到玉屏峰,迎客松所在地
傳說中既迎客松
呢道人超多,好多好多旅行團係道,此地不且久留,盡快離開
黃山松四圍都有,唔一定要同人迫迎客松既,周圍都有好多好靚既松樹可以睇
除左迎客松仲有送客松,不過就唔出名又細棵所以好多人行過左唔會睇到
未有纜車以前,就要行呢D路上落山,都未行我見到就已經暈低啦
好彩而家有纜車,好快就去到山腳,不過就要犧牲80大元
黃山2日1夜行程好快就完啦,今次體會到黃山變幻莫測既天氣,亦到欣賞左好多奇松怪石,美中不足既係睇唔到日出日落美景...不過唔緊要啦,今次睇唔到咪下次囉,呢道睇唔到咪去第道囉,太陽唔會走左去既,將來總有機會可以欣賞到更多更靚既風景
↓ 黃山 (上篇) ↓
http://arho25.blogspot.hk/2013/09/blog-post_10.html
↓ 安徽古村.盧村 油菜花與木雕樓 ↓
http://arho25.blogspot.hk/2013/09/blog-post_18.html


text:
2012年6月15日 星期五
幾位港女的故事
(1)
M小姐係我老公既所謂朋友,大家相識但係大家都唔鐘意見到對方.但係大家都有位共同朋友P小姐,所以響P小姐結婚當日,點都會踫面,仲比P小姐安排我地同坐一檯.我老公同M小姐唔係冇計傾果種,係一見面就自不然會開火果種.按我觀察,M小姐為人好有霸氣,常自以為是,別人永遠是錯的.M小姐有結過婚,但係離左婚未就唔知,因為佢老公係突然無聲無息咁執哂D野走,之後再冇出現過.
最近從P小姐口中得知,M小姐早排因醉駕被捕,等緊上庭.M小姐撞到的士,的士司機受左輕傷,M小姐架 BMW 幾乎 TO 左,我估車速都唔慢,好在的士司機只係輕傷,不過人地開唔到工就好頭痕.P小姐好擔心M小姐,怕佢會入獄.菲菲同老公反而希望佢入獄,唔係我地黑心想佢受,係M小姐本人已經去到失控既地步,唔入去坐下,仲會以為自己冇問題,之後佢仲會攪D咩大頭佛出黎真係冇人知.
(2)
C小姐係M小姐個妹,佢老公同M小姐個老公一樣,都係粒聲唔出人間蒸發左.C小姐就用另一種態度繼續生活,就係不斷搵男友.但係佢搵既男友清一色係有婦之夫,同埋喜歡以量取勝.早幾年朋友A先生個仔滿月,我同老公到賀.酒過三巡,C小姐已經飲到貓貓地,走黎我地張檯,然後一屁股坐落我老公大脾上!成張檯既人即時呆左,我當然係嬲到頭頂出煙啦!老公即時彈起身,借尿遁走為上著.
C小姐好似冇事發生咁,竟然走去攪住A先生!呢個情景我相信A先生會畢生難忘!響自己個仔滿月宴,親朋戚友聚首一堂既環境,竟然有個女人公然走黎攪住自己,我唔知佢點同外父外母解話勒.
之後,我老公同A先生都唔敢再聯絡C小姐.
(3)
兩年前我懷住細女果陣老公認識左N小姐,N小姐係佢學生兼且成日有「生意」同我老公傾.但係不尋常既事發生了… 每晚兩,三點左右N小姐就會打電話比我老公「問功課」同「傾生意」.菲菲觀察左一星期之後,發現有問題,就同老公傾.當時老公仲話我敏感,唔相信人之類既說話,真係激到啤啤聲!老公為表清白,仲專登安排左我地食下午茶見面,比我知道佢地係冇野.我當然知我老公冇野啦,但係N小姐有野丫嘛!(點解我老公咁蠢…唉!)一出到黎N小姐完全唔敢望我一眼,菲菲就知係咩事啦.
從老公口中得知,N小姐有一位「男朋友」,但係果位男朋友係另外有位女朋友,得閒會約N小姐出黎打下友誼波 (咁都算係男朋友?).之後又搭上了一個有婦之夫,仲比我老公無意中響街度撞到佢地手拖手,竟然叫我老公一齊食飯… (天呀!個男的係我老公朋友呀!)
老公生日當晚,我地約左幾位要好的朋友晚飯.當晚N小姐不斷打電話找我老公,話有事要找他.之後老公叫佢黎餐廳搵佢,N小姐一到就滿懷心事咁既樣,仲用我老公支叉去食蛋糕!又係成張檯都為之嘩然!(唉!菲菲又一次響朋友面前丟面了,我忍!).最後,終於有朋友忍唔住窒N小姐,佢先至悻悻然離去,朋友估計如果當時我不在場,果位N小姐可能捉住我老公有下文都唔定.到左呢一刻,我老公先至醒覺N小姐有問題,之後開始疏遠佢.
仲有好多圍繞繞我老公身邊既女士,不能盡錄.
菲菲都唔知而家D女士點解會係咁,一個女權至上,霸氣十足,一個水性楊花 (唔好意思,真係諗唔到一個更好既形容詞),一個只愛別人老公… 而家變左做咩世界?
2 則留言:


text:
2011-03-15
準備再次入手Squier Bronco Bass
2 則留言:
我玩開結他想 part time 玩bass...squire package 除左 rumble amp 之外, 袋同head phone 好似都係垃圾.(我冇大power amp...15W 夠practice 用) Tom Lee 賣緊 3K, easter 可能 sale... 唔知香港買唔買到 MB 4? 我想玩 squire, 想知 Ibanez 同 Yamaha 二手市場同啱唔啱我...我結他有LES PAUL, 唔想再買GIBSON EPIPHONE 野, 想試下唔用 HUMBUCKERS... JAZZ BASS 好似都ok, 唔買PAckage 上網見到 $1,280 HKD. 唔知信唔信的過.. 最後, TL 都見到有BRONCO BASS, 好似啱GUITARIST 玩, 但好似我有心就應玩FULL scale, 我手都OK大...謝謝意見回覆刪除
其實你有玩開Guitar,去TL試下D Bass先嘛~ 我之前都有支Full Scale, 不過彈Short Scale就得心應手D囉~回覆刪除


text:
對上一次行花瓶頂係年幾前嘅事,嗰次老友話想影青馬夜景,我就水佢同我一齊試行花瓶頂.喺山頂四維行嘅時候發現好似有路可以行去迪欣湖,講好話下次要一齊試下(之後下就不了了之) .最近老友忽然舊事重提,馬上就成團了.
最衰自已今朝唔知醒,起身時老友己經準備出發座巴士去青馬.本來諗住水佢話座地鐵由欣澳過去會方便啲,可惜今次佢唔受昆話自已座巴士去.唯有約佢喺花瓶頂等埋我再一齊行過去.查實點會有人咁傻約人行山會係山上邊等,結果因為時間相差太遠,佢等得到發毛自己走咗.兩條友前後腳各自一個人行山,而我最終都冇去到迪士尼.
講番行山,雖然呢條係短距離路線,但呢條唔係一般正式郊遊徑,所以唔會有任可指示牌.如果平時少喺郊遊徑以外地方行山嘅朋友未必會習慣.路程長短同難度係冇必然關係嘅,行山最怕係失預算,更加唔好零準備就去衝.
路線:欣澳站>翔東路>欣澳道>大陰頂>花瓶頂>青馬巴士站
全長:4.76 km
時間:2小時
路線概覽
話說我言之鑿鑿咁同朋友講話可以由欣澳上山去花瓶頂,其實自己從來都未試過咁行.之前係睇地圖見花瓶頂附近一帶山頭都有小徑連接,而喺大陰頂就有小徑落去欣澳道附近,於是就推斷可以由路旁行上山.今日行發現實際情況同預期有少少出入,好彩最後都可以成功由欣澳道上山.路線紀錄包括咗我戇居居搵入口時來回上落欣澳道(行錯路)嘅路線,可以參考一下
Total descent: -269 m
終於入正題,起點係欣澳站.呢個站只有一個出口,一定唔會"出錯"
出站之後轉右,向厠所方向行
過咗厠所之後再行前少少,右邊會見到另一條路.轉入去沿小徑行
行到尾會見到一條行人隧道
落隧道之後就可以穿過路軌嘅另一邊
隧道一出嚟就會見到前面呢條樓梯,行上去繼續
上到嚟馬路邊,轉右再行一陣就係翔東路.之後轉左沿翔東路上斜
因為踩單車嚟過好多次,翔東路同欣澳道對我嚟講一啲都唔陌生.翔東呢到係冇行人路嘅,雖然車唔算多,但為安全計最好係靠右邊(逆線)欄杆入面行
由翔東路轉右接入欣澳道,繼續沿右邊(逆線)欄杆向迪欣湖方向行.可以見到間中有凶狠嘅大泥頭車經過,要留意呢段路啲車嘅車速一般會比較快,唔好心急過路.先繼續沿路邊向前行
咁幾時先至過馬路呢?睇圖會清楚啲.當你沿右邊行到盡頭無路可行時,你就會見到對面有另一條路可行.當然你先要有勇氣踏出一步(即係擒過馬路中間石壆).
過馬路之後發現原來花槽後面係一條都幾闊嘅路.到底呢條係日久失修嘅行人路,定係路邊花槽一部分?攪唔清楚,anyway,行咗入嚟感覺安全得多了
繼續沿路邊行
行到見到渠口旁呢條斜樓梯就轉上去,呢到就係行上山嘅入口.好明顯呢啲路唔係整嚟比人行山,而係比工程人員用嚟做斜坡檢查同維修嘅.
呢到啲石屎路仲靚過啱啱喺下面行完嗰啲疑似行人路,沿水渠行,見到第一個樓梯口唔駛理佢繼續直去
第二條樓梯都唔駛理,繼續直行
行過左邊條路繼續去
繼續行,當見到第三條樓梯要轉左上去了
似乎有好長嘅樓梯要上喎,個人覺得上呢啲咁均稱嘅樓梯唔會太辛苦.沿樓梯上去,行到盡頭時轉右再繼續上
吖,原來下面都好似可以上到嚟
再行多一陣又有分岔路口,今次靠左,仍然係繼續上樓梯
上完樓梯之後繼續沿住維修道行,去到呢個轉彎位就係山徑入口,轉左就正式開始行山.唔知係行山前輩喺護土牆起好之後開出一條山徑,定係因為開闢公路同做護土牆而打斷咗原來嘅山徑呢?照睇郊遊地圖上面嘅山徑走勢,有可能係後者.
唔覺唔覺行護土墻都好似行到好高咁喎,遠處見到迪欣湖
堅起步了
初時諗住呢條小徑應該冇乜人行會生滿草,行咗一陣發現條路好闊好明顯.似係一條多人行嘅小徑
嘩~呢到個景好靚喎,如果再好天啲就好了.之後喺山上嘅路好開陽,枝路亦唔多.只要拎住地圖又分到方向就好易行
繼續向大陰頂進發
上到大陰頂諗住影番張靚相啦,點知企咗好鬼耐舊黑雲都唔肯走.四維都曬爆,淨係迪欣湖同迪士尼烏雲蓋頂,真係吹漲.決定起行去下一站花瓶頂
去花瓶途中不忘 check下天氣,發現出發時喺雷達圖左邊嘅雨雲右移速度比相像之中快.為安全計決定唔試新路,縮短路線改為由花瓶頂行樓梯落山.
花瓶頂在望
到了
花瓶頂嘅三角測量柱
花瓶頂呢個青馬 view 都算唔錯啦,好天時連香港島都望到
落山了,似乎西北方向天氣開以轉差,藍天唔見了
見到馬路,就快到了
繼續沿樓梯落去,跟住再轉左
落完樓梯到行人路轉右直行就係巴士站
行完了,座巴士入東涌開飯


text:
2014年2月15日
充滿中國特式的農曆新年商品, 讓你盡享福氣!
今日將會有一連兩篇文章同大家分享 香港迪士尼樂園 近期嘅主題商品,而家就首先講下農曆新年主題商品啦!每次黎到農曆新年,都必然要辦下年貨,將福氣帶返屋企!今年,Duffy迪士尼小熊 成為咗農曆新年活動嘅重點人物,好多種類嘅商品都可以見到佢嘅蹤影!
園方響今個新春特別為 Duffy迪士尼小熊 設計咗全新嘅新年服飾,而最驚喜嘅係,佢地亦都首次自家推出 小Duffy毛公仔,Duffy小熊鎖匙扣!
園內不時都會發售 小Duffy毛公仔,但以往都係由美國嘅 迪士尼主題公園 直接運過黎賣;今次呢隻 農曆新年小Duffy 係第一隻香港出品嘅 小Duffy毛公仔,可以話係一個新嘗試!
而呢一隻 農曆新年Duffy鎖匙扣,除咗係香港出品,更加係 香港迪士尼樂園 首次推出穿著服飾嘅 Duffy小熊鎖匙扣!相信,未來將會有更多穿著不同服飾嘅 Duffy小熊鎖匙扣 登場!
不過,我覺得美中不足嘅係,呢隻 農曆新年Duffy鎖匙扣 採用咗金屬匙圈;假如可以用返扣針,鐵珠扣圈,整體感覺應該會更加好.
每凡購買一隻全新嘅 Duffy迪士尼小熊,都會附上一本故事冊;當然,佢地兩個都有附上故事冊啦!佢地嘅腳上亦有 Duffy迪士尼小熊 招牌,而中式褲上面就有 米奇頭型圖案.
農曆新年要為自己嘅屋企裝飾一番,唔少得嘅係揮春!以下呢個立體揮春,由 Duffy迪士尼小熊 做主角,佢將會令你響新一年如意吉祥!
其實,農曆新年一向都係我響園內買得最少野嘅節日,我通常都唔會買太多野;最後要介紹嘅農曆新年商品,係兩個限量版徽章.
其中一個徽章,外型係一個金色嘅畫框,框內嘅畫作展現一眾 迪士尼朋友 慶祝馬年嘅情境!再睇真啲啲,Duffy迪士尼小熊 又再出現呢!
至於另一個徽章係 奇妙處處通 會員專享嘅,上面有三位 迪士尼朋友,分別係 米奇老鼠,米妮老鼠,Duffy迪士尼小熊;徽章上面亦有「2014」字樣,馬匹圖案,仲有可以旋轉嘅 米奇「福」字標誌!
聽日就係 香港迪士尼樂園 農曆新年活動嘅最後一日,活動期間你有冇入園感受福氣呢?我仲有好幾篇關於呢個活動嘅文章未出,遲啲再同大家分享!
於 21:15
標籤: 迪士尼福氣無限2014, 迪士尼樂園商品, Duffy迪士尼小熊
訂閱: 張貼留言 (Atom)


text:
蝦醬炒芥蘭魷魚仔
蒸石斑仔
韭菜炒蛋
當參淮山茨實山斑魚湯
Prama Ham / 哈蜜瓜
( 5-JUL-2013 FRI )
終於又 Happy Friday 喇 雖然我唔係星期六 off 不過都會好開心嘅 話哂星期六都係番半日之嘛 日子應該會好易過呢 哈 ~
早餐食碎蛋吞拿魚治 今次 d 包唔係凍冰冰 所以又覺得好好食咁喇 ~
菇場無嘢做呀 之後 8 卦突然 skype 同我講 話一陣提佢講嘢比我知 無耐佢 skype 比我講講講啦 之後話好在可以喺我面前講真心話 唔係佢會顛 我覺得呢句好感動呀 因為佢真係好信任我 不過講真 佢同我講嘅公司嘢 我真係唔會同同事講 我喺菇場同佢最 frd 之嘛 同埋如果我講出黎 d 人實知佢講啦 因為好多時都係佢地內部開會嘅嘢 我唔會害佢嘅 ~
無啦啦好想食酸辣米線 不過又未餓 所以行陣先買番菇場食呢 ~
今日里奧大人唔駛上大陸 我都照番媽咪屋企食飯喇 媽咪最期待呢日家嘛 我覺得 ~
家姐又係 7 點番到黎 即開飯喇 依家家姐話番媽咪屋企食晚飯會有策略 就係 lunch 只食個包 咁夜晚可以食多 d 同埋話今晚飲魚湯無咁滯 我都覺架 飲肉湯係好滯咁呢 ~
食埋生果 差唔多 8 點半就走喇 ~
好焗咁呀 番到屋企即沖涼 咁里奧大人 9 點番到屋企 又食四寶飯 我叫佢唔好再食 因為我見到都好驚呢 我講完都覺得自己衰呀 飯又唔煮 仲咁話佢喎 ~


text:
2013年10月2日 星期三
黑椒牛仔骨 + 瑤柱燜節瓜 ( 2-OCT-2013 )
( 2-OCT-2013 WED )
雖然今日係星期三 但假期後第一日番工都好有星期一嘅感覺 即係好眼瞓 哈哈 ~
不過今朝好開心架 因為里奧大人要去九龍灣拎辦 所以陪我食早餐 去到餐廳 佢同我講其實好眼瞓 想唔陪我食早餐 想瞓多陣 丫 唔陪咪唔陪囉 有咩所謂喎 我最緊要係佢夠瞓 佢咁講 搞到我好心痛添 下次都係比佢瞓耐 d 瞓多 45 分鐘差好遠架 ~
菇場唔忙 所以超勁想瞓覺 8 卦 skype 問我忙唔忙 我話唔忙 做咩咁問 佢話關心下我喎 之後叫我食完飯陪佢落街買嘢 不過我要幫家姐買嘢 所以唔陪佢 其實佢有時都咁問 但我今日覺得佢係撩我講嘢 因為自從人情呢單嘢之後 我無再主動同佢 skype 如果佢同我講嘢 我就答一句咁 以前唔係咁家嘛 會無無聊聊講廢話 但依家一定唔會啦 我估佢都應該 feel 到咩事呢 ~
Lunch Time 一到就幫家姐去買嘢喇 之後去麥當勞食 lunch 今日真係爆脂喇 所以食完去一田超市行 20 分鐘先番菇場呀 ~
嘩 超勁眼瞓呀 但又唔想飲咖啡 唔係夜晚瞓唔到仲慘 ~
放工唔駛去買餸 但番到屋企都要即刻預備晚餐 之後再煲中藥同開機洗衫 ~
家姐差唔多 6 點 45 分就到我屋企 食下薯片傾下計 之後又食糖同餅乾 咁我想同佢 share 包雞蛋餅 但佢見我未開 所以唔要 又問我食唔食 我話唔食啦 食雞蛋餅真係好鬼飽架 ~
佢差唔多 7 點 15 分就走喇 佢都要番屋企食飯 佢一走 我就煮飯 lu ~
里奧大人 8 點幾先放工 咁我食先喇 咁我多數煮完餸 影完相就會即刻將 d 餸放入暖壺 咁我裝完牛仔骨之後 正想放入暖壺 點知 "線" 手 跌哂落枱同地呀 最慘 d 汁整到成個柜同地下都係 嗚嗚 抹到我呢 ~
是日晚餐 - 黑椒牛仔骨 + 瑤柱燜節瓜
黑椒牛仔骨 - 完全唔記得之後攞咗牛仔骨 好在媽咪叫我整先記得咋 今次又係 overcook 不過其實次次都係 里奧大人話 d 汁好好味 咁當然啦 現成醬料黎家嘛 嘩哈哈 唔好味搵妳買咯 呵呵 ~
瑤柱燜節瓜 - 尋日喺媽咪屋企拎咗 5 個節瓜仔 所以又整埋佢啦 ~
2 則留言:
四笠..早呀! 你好嗎? 好耐無見咁啦..哈哈回覆刪除
小奧咩事咁見外架~2公婆..唔陪有咩所謂
但陪左就唔好講呀ma..哈哈哈哈!! 係咪先
8卦依d人做唔到朋友架~少/唔聯絡都係件好事回覆
四笠子 妳好呀 午安放工好 呵呵 ~刪除
我呢排比較攰 又忙打機 但過埋今晚 9 點 應該可以回復正常喇 (yes!!) <-- 似唔似妳呀 嘩哈哈 ~
係啦 小奧唔陪咪唔陪囉 我又唔會嬲嘅 我最緊要係佢夠瞓之嘛 ~
之後同我講番 我真係好內疚架 真係講出黎做咩鬼喎 嘩哈 妳講得好啱呢 ~
邪啦笠 呢 2 日 skype 屎咗 Admin 同事叫我搵 8 卦搞 佢今日幫我搞掂咗喇 ~
但都係果句 同佢只係同事 唔會係朋友囉 ~


text:
早餐食芝士蘑菇雞肉腸片三文治烘底 + 奶茶 好似好耐係食芝士咁 半溶嘅芝士真係好好味呢 ~
出面熱到溶咁滯 但菇場就凍到震 又無帶外套喎 狂飲熱水等身體暖 d 但咁樣凍成日都幾慘 ~
晏晝同里奧大人去另一間茶餐廳食嘢 試咖哩牛腩意粉 + 西多士 + 凍檸茶 味道都唔錯 又唔係好嘈 又有電視睇 又有 "挨 pan" 椅坐 真係舒服好多架 ~
條街真係又熱又曬 一到夏天就好多嘢搞 朝早一定要記得搽防曬 夜晚又要隔兩三日做美白同保濕 Mask 諗起都煩呀 但唔做又唔得喎 ~
菇場凍到唔知煮乜好 所以求求其其算喇 ~
是日懶餐 - 台灣辣肉燥炒油麥菜 + 七味蒜香菇 + 牛油香草粟米 + 隔夜湯
台灣辣肉燥炒油麥菜 - 台灣買嘅辣肉燥罐頭 差唔多到期 所以要清埋佢喇 用黎炒油麥菜真係好好食呢 ~
七味蒜香菇 - 唔知乜菇 但我覺得 d 菇有腥味 所以又蒜蓉又魚露 又七味粉又 XO 醬一齊炒 出黎又真係無咁腥喎 ~
牛油香草粟米 - 之前煲湯用剩嘅 用黎炒就最好不過啦 ~
隔夜湯 - 隔一晚仲入味 簡直係超勁甜呀 ~
食食下飯 廚房燈閃閃下 無啦啦燒咗燈胆 又趕唔切買燈胆 所以開電筒仔 + 抽油煙機嘅燈黎洗碗 噢 ~


text:
公司聖誕晚會提早到十二月十三號舉行.
地點係一個高爾夫球場既俱樂部既宴會廳入面舉行.
有自助餐有抽獎, 真係又食又拎...
呢個就係係晚宴度抽到既獎. 一個黑白雙煞套裝, 係兩枝來自德國既啤酒同埋一個好特別形狀既杯.
黑啤既味道無一般飲到既蘇格蘭黑啤 - 健力士(Guinness)咁濃味. 而白啤酒就直頭同普通既低酒精量既清淡口味啤酒(light beer)差唔多.
(我諗同我唔係咁識飲酒/歎酒有關啦~)
上面有提到我公司今年既聖誕晚宴係高爾夫球場既宴會廳舉行. 但唔好諗得好勁呀, 我地多倫多分部好細架咋. 得三十幾人咁, 仲要因為加埋D來自總公司既高層先得四十人咁上下開呢個晚會. 細細地咁叫做例行公事咁食返餐.
食既野就係一般本地人係聖誕節期間會有既常見食物:
前菜有唔同既沙律同埋冷盤: 薯仔沙律, 普通生菜蕃茄沙律(可以配意大利油醋或者係其他既普通沙律醬), 醃漬海鮮沙律, 同埋意大利式既冷盤(有燒紅甜椒, 燒Zucchini, 幾款香腸, 醃肉乾? 同埋芝士). 仲有煙三文魚.
主菜有焗火雞, 焗火腿 同埋 燒(焗?)牛肉.
伴菜有焗薯仔, 薯蓉, 火雞既Stuffing同cranberry醬.
甜品有朱古力蛋糕, 芒果蛋糕, 曲奇, 薑餅曲奇都有. 仲有生果呀布甸咁. 有個可能係焗布甸之類既野, 不過唔知係乜.
(唔係好記得有咩野, 因為無影相. 同埋無食就無記憶架啦~)
當然一D梗有佢份既配角就實有係度啦~ 好似麵包呀, Gravy呀, 咖啡或茶咁...可惜既係無湯飲囉. 定係我無睇到呢? 但又印象中唔見有人飲喎.
前菜我係食左薯仔沙律同埋少少意式冷盤啦. 三文魚好"弱", 所以算數.
主菜就三樣都有食齊晒. 火雞同火腿都無乜特別, 燒/焗牛肉就好鹹囉, 鹹到好似罐頭鹹牛肉(Corned Beef)咁既味. 仲要係一早切好, 切到薄到不得了咁, 好似食火鍋用咁薄, 好怪.
至於甜品, 我就食左少少芒果蛋糕, 同港式芒果慕絲蛋糕差唔多, 普通街邊餅店貨色. 同埋食左D生果囉.
食完就抽獎啦~ 其實有部份人都知道D獎係人人有份, 永不落空架啦~ 最緊要大家高興丫嘛. 可惜係D獎品多數都係酒精類飲品, 咁無乜好酒就唯有揀呢個囉.
仲有既安慰獎, 係來自總公司既高層, 因為佢地無乜準備, 所以就直接去銀行提現金黎抽獎! 我就好彩抽到個二獎, 係一百蚊(即係七百幾港紙). 都OK啦, 所以都唔係太介意抽獎抽到咩. 最緊要係高層係"開席"前拍我膊頭讚左我幾句, 希望新年加薪有得加多D仲好啦~
連續好幾年都係呢個高爾夫球場既宴會廳度舉行聖誕節晚宴, 大家都有D想話轉換一下環境咁話. 我諗係因為呢D咁既餐點, 本地人由細到大都食唔少啦~ 但有人提議話去食中式自助餐喎?! 唔係卦?! 囧到爆呀~
其實我地又唔係人多, 是但去邊間酒店/宴會廳試下野, 都好過話去咩中式自助餐丫! 最主要係佢地提議既係果D"呃"鬼佬既所謂中式自助餐丫嘛. 我擔心我又唔岩食, 佢地又以為好新鮮好特別咁, 仲要係懶係就左我咁咋. 唉.
(哈, 講左一大堆同啤酒無乜關係既野忝~)


text:
08:40 ~ 09:40 | 濃飛バス | 高山濃飛バスセンター → 平湯温泉
10:00 ~ 10:25 | 濃飛バス | 平湯温泉 → 上高地
(交通收費及詳細資料請往交通篇)
酒店:上高地ホテル白樺荘
大部份人都選擇喺大正池落車然後行往河童橋,上次我哋都係咁嘅路線,但今次就會坐到去總駅河童穚,因為攞住兩件小行李唔方便遠足呀!要先到河童橋旁邊嘅酒店放底行李先,雖然哩間酒店嘅住宿費相當昂貴,但我覺得係值得嘅!
放好行李後先喺河童橋一帶走走,影影相,因為哩日天朗氣清,山上景色真係靚到筆墨難以形容,就算相機都影唔到當時嘅美景.
大槪十一點我哋就開始起步由河童橋前往明神池,旅遊指南通常都話一個多鐘到,但以我哋嘅龜速前進,我預來回起碼四個鐘.先沿左岸行,回程行右岸.
沿途風景真係好靚,尤其喺頭半段路,有山有水,邊行邊影,又掛住張相即時放上Facebook 同親戚,朋友即時分享,真係好忙呀!
行咗四分一路就開始出現哩啲木板路,旅行團好少會行哩段路,所以見到對面回程嘅都係日本人多,見到大家都會打聲招呼,重有大家都好有規矩,左上右落,但大家要停留影相先都會先讓人過路,感覺非常良好呀!
兩位靚太努力咁行行從行行呀!
行咗一個鐘,大家休息抖抖食啲嘢再繼續行,終於見到明神橋啦!表示我哋已經到達目的地了.
明神池其實地方唔大,入場需要收費,如果企喺外面都可以睇到明神池大部份面貌,但既然一場嚟到就無唯慳嗰幾百円,一於入去睇睇,我自己覺得真係幾靚,可惜當日實在人太多,而亞姨好似有少少唔耐煩,所以我同大笨蛋只有衝衝影咗幾張相就離開.
哩個小碼頭喺明神池嘅地標,但等咗好耐都係企滿人,所以草草影張相就離開.
加兩條岩燒魚,條魚好好味呀!


text:
孔姓女孩名字大全
提示:以下名字仅为在你起名时提供参考,请勿在未做分析的前提下直接使用.
孔梓婷 孔子婷 孔锦婵 孔继萍 孔绮红 孔铭蓉 孔裴裴 孔相茹 孔超琼 孔顼燕 孔琳萌 孔绎茹 孔嘉媛 孔佳媛 孔荷悦 孔潋悦 孔滢悦 孔涵悦 孔沁悦 孔林悦 孔芳悦 孔清悦 孔钰悦 孔一悦 孔涟悦 孔漪悦 孔铸文 孔娟子 孔炎文 孔琰文 孔焱文 孔媛婧 孔泠悦 孔嫣辰 孔瑛娴 孔立艳 孔茹萱 孔茹寒 孔洪英 孔凤霞 孔萍繁 孔茉莉 孔详文 孔书瑶 孔苓丽 孔藏娟 孔一玉 孔娅慧 孔娅娴 孔娅悦 孔蓉晴 孔娅惠 孔妍蕙 孔鲁娜 孔伟文 孔铃婷 孔苏红 孔威文 孔敏蓉 孔梦英 孔珂莹 孔凤艳 孔垂瑛 孔戌莹 孔顼莹 孔燕东 孔凡妍 孔尹艳 孔治娜 孔天美 孔奕冉 孔怡悦 孔奕琼 孔立丽 孔奕悦 孔志娜 孔芷娜 孔芝娜 孔逸婷 孔妍淇 孔温妍 孔梦琳 孔善美 孔舒洁 孔玲婷 孔玲骁 孔瑞媛 孔沛玲 孔娟婷 孔素莉 孔少冉 孔晨芳 孔晓颖 孔小颖 孔莉颖 孔佳芳 孔熙颖 孔若颖 孔凤莉 孔新芳 孔银娥 孔琳娜 孔童琳 孔雪蓉 孔霖娜 孔浠怡 孔熙怡 孔孟英 孔春美 孔钰茹 孔美琴 孔怡东 孔更琳 孔卓琳 孔筠芳 孔繁妍 孔繁嫣 孔凡妹 孔少萍 孔聆洁 孔晨怡 孔翔燕 孔俊文 孔迎芳 孔梅梅 孔京梅 孔舟琼 孔芯颖 孔芯悦 孔芜倩 孔杏怡 孔惺怡 孔心颖 孔沁颖 孔星颖 孔燕宇 孔德嫣 孔婉婷 孔瑾娜 孔二颖 孔桂霞 孔晓玉 孔小玉 孔纾怡 孔淮妹 孔思悦 孔随英 孔虽英 孔运妍 孔纭妍 孔昀妍 孔筠妍 孔蕴嫣 孔蕴妍 孔韵妍 孔爱洁 孔光莹 孔光悦 孔赛玲 孔光蓉 孔光颖 孔光娅 孔光媛 孔琳澜 孔辰茹 孔骅倩 孔倩骅 孔熙倩 孔倩熙 孔瑛熙 孔熙莹 孔熙瑛 孔熙英 孔婧熙 孔悦月 孔昊悦 孔悦悦 孔筱悦 孔旭颖 孔悦溪 孔悦皓 孔皓悦 孔金玉 孔浩悦 孔维玉 孔书丽 孔舟怡 孔周怡 孔宁悦 孔苑芳 孔琳瑶 孔娜文 孔卓婵 孔燕芳 孔雪萍 孔赛文 孔昱洁 孔娜之 孔安怡 孔曦文 孔祥婵 孔丌娜 孔倩容 孔颖茹 孔琳惠 孔蓉易 孔蓉儿 孔宝怡 孔志玲 孔振玉 孔墨琳 孔仪婷 孔凡艳 孔美娜 孔圆红 孔燕婉 孔悦篮 孔奕茹 孔莲萍 孔笑萍 孔俊美 孔茗秀 孔钰霞 孔丰英 孔滢雪 孔光红 孔令瑛 孔琼琼 孔兰芳 孔六英 孔玲嫒 孔秋娜 孔妍巧 孔雪婷 孔可玉 孔佳雪 孔丽茹 孔瑞玉 孔瑞婷 孔怡萱 孔妍仟 孔钰琳 孔敏英 孔涵怡 孔永梅 孔香茹 孔姝瑶 孔如玉 孔依妍 孔伟英 孔林秀 孔鑫怡 孔凯文 孔帼芬 孔燕飞 孔君怡 孔抒琴 孔舒琴 孔束琴 孔菽琴 孔燕仪 孔帼芳 孔帼红 孔艺婷 孔惠燕 孔莘冉 孔晨瑶 孔涵瑶 孔百霞 孔红红 孔广玉 孔月霞 孔汇文 孔碧悦 孔曼莉 孔帅文 孔悦希 孔慧颖 孔娜妮 孔宜怡 孔淼玉 孔淼怡 孔鸶怡 孔释怡 孔斯怡 孔紫媛 孔梓媛 孔梓怡 孔施怡 孔祖悦 孔沐婷 孔乐颖 孔玉瑶 孔秀巧 孔童玉 孔景怡 孔钰玲 孔钰洁 孔荷玉 孔家玉
- 评论列表(网友评论仅供网友表达个人看法,并不表明本站同意其观点或证实其描述)
-
专题系列
周易专题
风水治病
佛教之一
佛教之二
精品专题


text:
Nov 9, 2012
Friday
今日放學, miss又同我講Jayden上堂時唔合作
成日唔坐好, 好鍾意扒o係地墊
其實Jayden而家好多指令都聽得明
我覺得佢係故意唔合作
但點解要唔合作呢?
我唔知
依我觀察
Jayden係一個唔聽話o既小朋友
講極都唔聽, 係要有自己一套
越叫佢唔好做, 佢越要做
仲有, 好識蝦人
知道邊個可以蝦, 邊個可以老點
亦知邊個唔可以蝦
Jayden笑到雞蛋都差d噴出黎
Jayden有時好鬼衰
有d野唔俾佢做
例如, 唔可以睇DVD, 要去飲奶
會大叫大喊尖叫, 開始眼淚攻擊
之後, 口水鼻涕一齊黎
有時, 對住佢d無理要求
我真係忍唔住, 會鬧
但, 我真係好唔想出現鬧仔情況
唔想搞到佢成日喊
鬧完Jayden, 搞到我心情都差埋
我心情唔好時
負面情緒亦會影響Jayden
所以
我成日同自己講, 唔好鬧, 慢慢講
但, 有時真係唔鬧唔得
叫左佢坐好, 叫幾次都冇反應
叫佢沖涼, 無啦啦喊住話唔沖
話要返學, 佢又話要食奶嘴
Jayden好鍾意o係最趕時間時
無啦啦扭計, 提出無理要求
例如, 要帶奶嘴返學, 唔肯洗面
真係俾佢激到彈起
究竟, 一個2歲半大o既小朋友係唔係咁ga呢?
係trouble 2?
成長必經階段?
今日
Jayden第一次著長褲返學
因為d短褲洗左未乾, 嘻


text:
襯著母親節幾天假期. 湊了表弟回來渡假
轉眼間佢已經大過咗好多. 已經唔再bb .係一個小朋友了
加上樣子又老積. 兩歲幾就由麻甩B .跳升為麻甩" 友". haha
星期日同carmen帶咗佢去濕地公園行下
見到呢隻蝴蝶. 其實都唔係好靚. 不過阿b又走埋去. 所以都影張la
自己扮蝴蝶仲得意la
bb 虫. 哈哈!!
行咗三次貝貝屋企. 只係見到一次.仲要轉眼即逝. 影完張相. 已經影都冇埋
張相又反光. 大家見唔見到佢條尾
阿b 剪咗頭髮. 個樣very seven
仲要踎係度食百力滋. ~~大陸B. haha
呢張相影得更老積. 他還未夠三歲啊!! 影到咁大個
佢坐住那張紫色椅. 係我四歲時買的. 廿幾年了坐到而家都仲係咁穩陣
就算我老豆.一個肥佬坐係上面都冇問題.
當年同細佬一人一張. 佢那張綠色. 而家係大表弟屋企
可以坐到變古董.
同場加映婆婆隻狗. 都係叫豆豆
係一隻混種松鼠. 個樣好得意. 但就成隻熊人咁大隻 (人地松鼠超的式ma....)
阿B 將來 :
今晚(14/5) , 佢就應該離開寄養家庭. 返去佢媽咪度
但其實我舅母有同過我媽咪講話佢唔想湊. 但個社工要佢湊番
而且. 對上一年. 舅母的精神都係有問題. (可以一日訓十幾個鐘.)
就連寄養家庭的阿姨只係見過舅母一次. 都覺得佢有問題.(但個社工就成日話佢冇問題. 仲好好, 仲話一路都只係聽我地話佢唔好. 咁我地夠只係聽你話佢好la)
佢地兩公婆又會打架鬧架. 嚇親阿b. 試問阿b 係咁ge 家庭長大會好得去邊
佢係一個精靈聽話的小朋友. 但可以想像跟番佢父母一定係冇前途
(個社工仲話小朋友跟番媽咪係最好!! 鬼唔知咩. 咁而家佢媽咪係唔負責任呢種人ma).
我一切的係為小朋友著想. 大人的事我唔理. 舅父佢地都大人了. 要死你阻得到嗎
但阿b 只係得兩歲幾. 我唔想佢之後就咁學壞呀!
最後同個姑娘嘈架咁滯 (祥情太多......), 總之結論就係我地覺得佢媽未適合湊回阿b
但個姑娘就話佢冇問題......唉!!!
真係好唔鍾意個社工. 硬係覺得佢想推番阿b 俾佢阿媽就可以了結件事咁....
雖然我明白其實係要番d 大人負責任. 如果個個都係咁唔要d 小朋友. 政府就好煩.
但點解唔係用個小朋友黎做出發點喎!
我地點付出都冇用. 因我地係外人. 話事權係係佢媽咪度
雖然舅母有話過轉我媽咪做監護人. 但係社工話若係咁. 我地只可領取阿B 的綜援. 但學費就冇. (但最貴係D 學費)
我問 : 都係用係個小朋友度, 點解會咁?佢話 :因為係跟家庭收入. 我屋企冇攞綜援, 阿B 跟我地就計係我地屋企. 所以要評估我地屋企GE 經濟狀況.
都唔知咩道理
應該冇試過係blog 打咁大篇字.


text:
8 May 2008
尋晚寫寫下Blog又開始眼花花,今日叫左老公起身,由於娣婦叫我約9點接更,所以叫老公出門口叫醒我,但太攰又冇教鬧鐘,所以起身時已8點8,起身發現我右邊肩頸好痛和咳唔好咁大力要就住咳,若然唔係右邊頭就好劇痛.
我都攰到咁樣,娣婦連捱3晚通宵又要返工,你話唔駛返工都話丫!一放工就嚟醫院接更,跟住第2日又返工,唔知佢係咪真係頂得住呢?母愛真係偉大.
今日原本肥阿哥2點來同我一齊照顧阿B,但係肥仔都放晏晝,所以肥仔來病房與我接阿B出院,而肥阿哥與Benz哥哥(上次打邊爐肥阿哥同事)來接我地,佢叫阿B叫佢做哥哥,肥阿哥話阿B一出院就坐Benz勒!
尋日應承阿B買包比佢,但後來我都係決定買蛋白蛋糕,自己就買個包上車食,然後買多支水和寶礦力(for 阿B)就飛的士去接更.
我去到阿B喊,娣婦話阿B痾左臭臭,時候冇多就叫娣婦快D走等我攪掂.對面床小妹妹等醫生寫信就可以出院喇!
隔離床媽媽都話阿B咁得意,棟高腳有時又趴轉蹺高個Pat Pat訓.
醫生巡房後見完阿B,阿B都可以出院喇!護士拆左吊鹽水既針,睇下阿B隻手有咩?血跡,可想而知插既時間阿B有幾痛呢!
對面床個小妹妹將自己個橙分左少少比阿B,而我去左醫院2日阿B兩餐都係食〝碎肉菜粥〞,但係尋日食粟米粥和冬菇雞肉粥,點解咁得意既呢?
我成日都聽到小妹妹成日話要食婆婆既〝桂花粉〞,係小妹妹走前我忍不住問〝桂花粉〞係咩嚟?然後小妹妹媽媽拎左比我睇,仲話我知大約邊到有得買,婆婆大約話左我知點煮.
小妹妹仲比左半包我,媽媽都話想比我,但怕我介意,我點會介意丫!求之不得添喇!我地仲交換左電話添!小妹妹係〝知優生〞,佢真係比同齡小朋友講野大D又醒D,媽媽仲叫小妹妹遲D教阿B講野!
阿B換左幾套衫,最後呢套得中間一粒和最底一粒鈕,套衫大到露晒膊,之前幾套都係咁大套,不過就得頸喉一粒鈕門鬆扣唔實,唔知點解醫院既衫永遠都係〝溶溶難難〞.
阿B知道走得不知幾開心,玩到咔~咔~聲,後來換埋衫仲週圍走添!不過,阿B走走下就跌,因為佢病到瘦晒~甩褲,成條褲甩到落腳,後尾都係抱佢咋!


text:
其實都唔係咩新野, 之前係yblog 我都有介紹過,
今次重新介紹下比d唔認識佢既sis, 再加埋全新試用照~
GI
唔多會有1種產品報告2次既習慣, 因為通常介紹完既數月後,
產品用到一半我就會覺得不外如事.
(即開頭用係好好, 用到咁上下就冇再進一步幾改善,
所以唔需要為我所出過既文去作補充)
而今次再出既原因係.... 我整整咁用完一支啦~~
功效同Bioderma相近,
但價錢就平一半.
日本出品, 所以係Sasa就可以搵到喇,
特別之處係佢有幾款適合唔同肌膚用既~
有清爽型,
滋潤同AgeCare.
用完既呢一支就係AgeCare啦
(有sasa卡重有折tim)
你唔係自己調香薰卸妝油既咩? 點解依家又介紹卸妝水?"
的確我又係兩樣都有用wor, 事關卸妝水既質地唔可以用黎加香薰油.
所以我要"卸妝同時enjoy 香薰按摩"就只有用卸妝油先可以做到啦.
所以大部份時間都係用卸妝油或卸妝水+卸妝潔面奶
我用卸妝水既情況, 通常都係..
- 好眼瞓, 快快卸妝, 快快瞓覺
-
內眼線及眼頭位置 (唔想隊d卸妝油入眼)
- 個妝化衰左.. 眼線尾位既角度唔balance, 我時常都會發生.
- 快快轉妝
(卸妝水可以唔洗過水, 用黎轉妝or 抹走d'衰野'就最好)
快快黎個試用先.
首先我用既大家會常用既化妝品.
狠狠地畫幾下係手上 (確保比平日用既分量多,
同埋有咁深得咁深既色)
pigment
用另一面抹第2&3下
pignment 冇晒, 留下bb eyeliner同小小mj eyeliner


text:
影曦喺學校學緊JOLLY PHONICS同用FLASH CARDS學英文
英國大部份嘅學校都係用JOLLY PHONICS嘅
有人問我LETTERLAND定係JOLLY PHONICS...其實都無所謂嘅
只不過老公話LETTERLAND比較七十年代,英國嘅學校都改用JOLLY PHONICES架啦!
有關JOLLY PHONICS嘅BLOG响樹:
http://hk.myblog.yahoo.com/yenniedarkins/article?new=1&mid=478
英國嘅學校教小朋友英文嘅方法係咁~
佢地主要係用JOLLY PHONICS,FLASH CARDS同故事書
小朋友由開學開始會睇書.呢到D小朋友真係睇好多書架!一星期換書三次,每次兩本.一本係OXFORD READING TREE嘅書,另一本係小朋友自己揀嘅,由大人讀.開學時OXFORD READING TREE嘅書都只有圖畫,小朋友要用佢地嘅想像力同自己嘅言語講個故事出嚟.到佢地用FLASH CARDS認到15個字後,就可以開始睇有字嘅OXFORD READING TREE嘅書(當然係得幾句嗰D).
PHONICS樓上講咗,所以而家我會講下FLASH CARDS
FLASH CARDS,由三張咭教起,每次加幾個字.
當佢地認到晒後,就可以加字
加咩字?我會喺到同大家分享!因為學校有次序咁畀學生學生字架!相信咁會有效D!
FLASH CARD嘅字係好基本我地會常用嘅字,小朋友會成日見到.識咗呢D基本字,睇書會易好多:)
頭三個字係
THE
I
TO
唔好心急呀!要小朋友記得晒先好加字呀!
大家都一齊教下小朋友啦:)


text:
我地 8am起身,食完早餐,就去咗三鷹美術館.其實,我地已經喺香港預先買定飛,雖然貴一個dub,但唔梗要啦!最重要係一定會去度,因為聽人講話喺日本先買,分分鐘會買唔到飛呀!
貓巴士嚟嘞!大家上車啦!
美術館入面係唔可以影相呀!不過,凈係喺戶外都可以影到好多,你睇吓!
嘩!好大隻龍貓喺度看門口呀!
咦?!哈爾移動城堡隱藏咗係啲草度呀!!
呢隻天空之城既機械人好大隻,唔知係唔係1比1咁大呢,好多人同佢影相,我唔想排,所以就遠距離咁影囉!
嗰日又熱呀!用呢個水井打出嚟既水洗手真係好清涼,好舒服!!
美術館仲有開設cafe,你睇吓個menu,係宮崎駿佢本人個豬樣呀!cafe隔離有個洗手位,佢地水龍頭係用咗魔女宅急便入面琪琪隻貓個樣,都好靚呀!而且,佢啲水又係好冰涼,因為太熱,忍唔住要洗多次手!洗完真係透心涼呀!
去完美術館之後就去咗自由之丘,聽人講話嗰度好靚,好有歐陸feel,而且有一個主題商場係專食甜品,咁朋友好鍾意食甜品,所以咪去睇!
呢張相係喺電車月台度影出去,日本啲鐵路真係好多條,睇漏少少都會唔知點算好!
自由之丘既街道,好有歐陸feel,不過中間有排櫈既地方係吸煙區,如果唔係坐喺嗰度,都應該好舒服,好寫意!
呢幾款就係我地既選擇.其實我唔係好食甜品,不過一場嚟到,點都要試試,真係唔錯!
食完嘢就去咗La‧Vita,睇書話好靚,可以影吓相,不過原來都唔係咁特別,睇完就走lu!
下一站原宿 — 破財既地方!
去到原宿都6點幾,所以第一時間去咗指定地點 — Kiddy Land 買公仔,玩具!
呢度真係好多玩具同公仔買,我都喺度破財呀!
好大隻史迪仔呀,好想帶返屋企;龍貓!日本四周圍都有呀;我覺得Q版既Seasame Street得意啲,所以忍唔住影低佢;小王子行李箱,我都想有一個呀;Monchichi呀!忍唔住,終於失守嘞!買咗兩隻!
走既時候見到有架雙層巴士,日本真係好少見!原來係間餐廳,幾有心思!好有人喺度食Dinner!
今日我同埋friend既戰利品!


text:
2015年6月25日 星期四
為食路上,爵祿軒
唔知由幾時開始,我俾左人一個錯覺,以為我係泰國通,所以朋友去泰國之前總係會問下我有乜好介紹,其實我一,唔識泰文,二,對泰國唔係好通,因為我只係去過曼谷,所以充其量只可以叫做曼谷通,但係喺曼谷,我其實來來去去都係住果幾間酒店,食果幾間餐廳,行果幾度地方,不過有一樣我比較強,就係有尐朋友住喺泰國,而佢地又都好鍾意食,亦時時將尐食物照放上交友網站,咁佢地尐介紹就梗係地道得多喇,所以令我尐介紹好似好特別咁,其實,有尐我時時去嘅地方,好多旅遊書都有介紹㗎喇!
咁啱,近日又有朋友去曼谷,佢話想食中國菜,而佢之前都去過連阿小田純一郎都聽講有去果間,係由的士哥哥車去嘅,佢覺得普普通通.佢講呢間食肆我都去過,我又唔覺得好普通,至少價錢就唔係太普通嘞,不過尐食物唔算差,至於點解佢會覺得普通呢,可能係去錯鋪頭!去錯?朋友問,係的士佬車我去嘅喎!我唔敢挑戰我呢位開始有尐激動嘅朋友,我只可以講,我聽人講過當你跳上的士話去呢間好出名嘅中國餐廳,係有尐的士哥哥會車左你去另一間,反正我地都睇唔明門牌地址,有碟咖哩蟹食下就當係!
其實泰國的中國人很多,中國餐館也自然不少,但富麗堂潢而價錢合理,食物美味而場面不污糟的,地點方便而有BTS站,我只吃以燒乳豬聞名的爵祿軒!她在泰國的時代廣場Time Square的二樓,對面就係Robinson,坐的士嘅話要留意發音,我試過有一次真係好攰,而行去BTS站都有一段路,咁咪坐的士諗住喺架車度抖下,點知俾佢車左去Siam Square,爭持左一輪都不得要領,結果我咪走番去Siam搭BTS去呢間中國餐廳囉.所以真係唔好諗,一於坐BTS,完全冇爭拗,成件事變得非常容易,因為佢就喺Asok站上面!
我嘅經驗係人唔算多,但係如果你有得七八個人就最好訂位,因為作為遊客,你係唔知佢邊時會突然多人,兩三個人冇位佢易安排,又甚至可以過對面Robinson行下,但係成圍人就唔知等到幾時至有大枱,所以都係訂左位好尐!
爵祿軒最有名的當然是燒乳豬仔,呢個係必吃之選,真是皮脆肉香毫不肥膩,肥瘦適中,刺激食慾!乳豬仔細細隻,被片出大概二十塊皮,片片香脆,之後店家會把豬身拿去切件,攞番出嚟又係一碟肉香淡薄但鮮美可口嘅燒肉,人多嘅話,一人一兩塊會有少少唔夠喉,而我試過四個人係咁吃呀吃的,就把一隻大約呎半長的乳豬,頭頭尾尾,手手腳腳的吃過精光!你唔好以為會好滯喎,之後重可以食其他餸!
記得有一次我地一行八人去曼谷玩,你可能會嘩一聲叫左出嚟,冇錯,八個人如果要一齊行動,做統籌果個,那係我,會慘過返工,所以我地每日只會見兩次,就係午餐同晚餐,大家約好時間,然後各自去到餐廳集合,咁就可以食多好多嘢之同時,又唔會破壞友情.既然咁多人,就一定要嚟食番隻乳豬喇,一人得果一兩塊確係唔夠喉,但係佢其他餸都做得好好,你隨便喺餐牌見到想食嘅就叫就得嘞,點解可以唔隨便?一來佢尐餸菜都有番咁上下水準,二來價錢真係平,唔駛就住叫.
不過有樣嘢係唔叫得嘅,就係反沙芋!一心以為潮州人咁多,佢嘅反沙芋一定做得好喇,點知一上枱已知出事,個芋頭好靚,咬落去好粉,冇腎到,但係佢嘅外層竟然唔係比糖膠包住,而係沈滿糖粉icing sugar喎,嘩,完全唔係果回事喇!不過整體嚟計,佢依然高分.
訂閱: 張貼留言 (Atom)


text:
2014年1月15日星期三
韓式海鮮拌飯Bibimbap
韓式海鮮拌飯嘅靈魂汁醬,主要是混合韓式辣椒醬,豉油,糖,麻油及蒜茸.
份量可以根據自己口味調配 .
其實用肉拌我覺得好味啲,但因為已經食咗幾餐肉,今日冇用肉用咗海鮮拌.
人懶,沒有外出另外買材料,屋企有乜拌乜.
將需要煮熟嘅材料刨/切絲,然後加少許調味炒香或炒熟(可以用麻油),我今次用了甘荀,海鮮及冬菇.
拌飯很多時也有生材料在內,我今次用了沙律菜及青瓜,多啲酵素.
大碗內放飯, 飯面鋪上材料,加上煎蛋及汁醬,拌勺食得,營養又均衡呀!
20 則留言:
你呢個係冇飯焦Bibimbap.回覆刪除回覆
係呀,我地唔鐘意食飯焦架,煮煲仔飯都冇架刪除
我諗緊好唔好買埋石碗回覆刪除回覆
我都諗過呀,不過唔係成日用,遇到減價先考慮lu刪除
我鍾意食Bibimbap.不過最怕要準備咁多不同材料.回覆刪除回覆
呢次用咗大約半粒鐘整好,都算ok快呀刪除
韓式辣椒醬, 係未好辣架, 好似tabasco咁酸辣架?回覆刪除回覆
唔係好辣,完全唔似tabasco,唔酸架,係甜辣味嘅麵醬,杰身架刪除
亞超有架,紅色盒裝,有大有細,唔貴呢
我出街好多時都會食bibimbap, 貪佢多菜呀. 响food court冇咩食物有咁多菜架.回覆刪除回覆
贊成呀,相對多菜少油好似健康d刪除
你呢個家庭版都唔錯, 材料夠多回覆刪除回覆
我地响外面食bibimbap勁貴,香港午市套餐都ok.刪除
自己整其實唔難,仲可以幫手清雪櫃.
最後撈埋一齊, 蛋黃都融合晒, 流晒口水!!好, 今晚就整呢個, 唔洗唸!hehe...回覆刪除
想問豉油你係用邊隻呀??回覆
我用韓仔淺色豉油,比起日仔豉油平好多刪除
Bibimbap 個靈魂係個醬呢, 用乜野餸反而其次呢回覆刪除回覆
係呀,之前睇雜誌話佢嘅起源係剩菜大雜燴,所以有乜放乜wor刪除
昨日做左粟米湯呀,兩豆食得好開心回覆刪除
韓式飯都係我們家最愛之一,有菜有肉又唔肥回覆
我小時侯又係粟米湯fans,用同一個方法可以整埋粟米肉粒/雞絲飯,小朋友通常會自動清碟架刪除
睇韓劇大啖食拌飯,就已經覺得好吸引呢~~~回覆刪除回覆
咪係lor,韓劇真係幫拌飯,泡麵,燒肉,炒年糕做唔少宣傳架刪除


text:
又o黎wedding expo啦! 又有免費飛所以又要去行下啦!
今次target就主要係去奇華買唐餅咭, 因為知道佢過左expo之後第二日就加價喇! 金盈喜加$2, 金雅喜加$3. 所以早o的買又可以慳返o的! 今日去又唔係好多人, 好快就買到喇!
之後就去左Vanesse 同Van, Hsiao同Toby, 彩福同Eki吹下水啦, 仲有就係去左我至愛o既化妝師Joe 度探班啦, 順便又整左o的伴手禮為佢o地加加油啦! 阿Joe同Chole話我第一次整o既朱古力戚風蛋糕好好食呀, 好開心呢, 多謝你o地o既讚賞! 最後阿Joe當然俾左佢o地o既promotion leaflet我收藏啦, 唔知下次會唔會有我係入面出現呢? (發夢中!!) 不過而家expo promotion已經唔可以揀阿Joe喇...好在上次join左o者!
今次expo仲有一個目的就係去DYOS換免費拖鞋, 同埋睇下佢o地o既promotion! 最後我都乖乖地拎$200出o黎join佢o地個promotion. 拎左一張$300 coupon, 4張$100 coupon (滿$600可用1張) 仲有一張喜字帖! 因為我腳大, 所以一定要造鞋, 佢個promotion都好合理所以對我o黎講都ok...而且都可以做返工鞋ma...
因為簽夠$2,000可以去抽獎, 我就抽到Clinic o既洗頭水套裝, 都ok喎!!
又攪掂左一o的items...真係好開心呀!


text:
好開心早前出席法國天然護膚品牌
novexpert 嘅招待會,大家都知道
我平時好怕曬黑,所以今次呢一隻
維他命C嘅產品真係可以講係啱晒我
維他命C可以美白同埋對抗皮膚氧化,
平時我哋嘅生活入面好容易會流失
維他命C,特別如果你有吸煙飲酒嘅習慣,
或者鍾意曬太陽同户外活動,
維他命C都會特別容易流失
唔講唔知喎,原來平時工作嘅壓力都會
令你流失維他命C,睇中醫嘅時候佢成日
都話我壓力大,可能真係我平時流失咗
好多皮膚養份都唔知呀🙈🙈🙈
其實平時當我作病嘅時候,我都特別鍾
意食口服嘅維他命C,因為能夠有效增加
抵抗力快啲好返,不過皮膚要補充維他
命C除咗靠口服之外,都可以靠外用.
今次介紹呢隻來自法國嘅novexpert ,
喺曬之前用可以降低曬黑嘅機會,
曬完之後用就可以補充皮膚被陽光破壞
嘅維他命C,所以就算你出門口前唔記得
用,返嚟都一樣可以當補充劑用.
係招待會上面,我哋將有害嘅物質搽係
公仔塊面既兩邊,另一邊就用上booster
serum 用掃掃上去無幾耐,面上面有害嘅物質就被淡化,變黃嘅肌膚都有效淡
化,效果仲非常容易表現出來.
而我而家就鍾意係化妝之前用上booster
serum 做base , 再塗上防曬乳液,咁就
可以同時做到防曬又可以保護肌膚.


text:
Hi:
我同佢係大學同學,認識時大家都有好感,但係當時我身邊仲有伴侶,所以一直都無同佢講,當佢係我好朋友.
直至去年暑假,佢同我講咗佢鐘意我,我都承認我對佢有好感.所以,我哋打算去旅行,同時打算去旅行之前同當時現任講分手.但係,不幸地當時嘅現任整親,入埋醫院,仲要做手術,我唔想當時打擊佢太大就無講分手,都對該同學有共識,年尾之前會講.
當然,事情無可能咁完美,秋天時該同學開始話我玩佢,當佢水泡,享齊人之福.又話一定要分手,但又好抱歉咁樣逼我分手.本身佢都有家庭陰影,不停話我逼佢接受我現時既模樣,相處時又話我逼到佢想過自殺.為此我都好大壓力.
我真係唔係當佢係水泡,同時相處都有好多問題,例如話我成日逼佢check msg覆我,搞到佢無朋友.其實我想既只係一星期見一兩次,食個飯.係咪咁樣會逼到一個人傻?佢都會係我面前喊住話我逼佢,跟住又講到為咗我會改善.
之後,就開始對我好冷淡,見面都少咗好多.
其實我都好傷,後期佢整到我膀胱炎,當時我只係想佢打個電話關心一下我,而唔係text msg,但佢又話好驚我把聲,寧願WhatsApp都唔肯打電話.到最尾,最後一次聯絡係佢話太驚我,又話佢真心但我玩佢,約出嚟見面都熄埋電話避開我.
我知道無分手嘅我係有一定責任,不過我都唔知佢仲想點.好奇怪,例如分開後佢facebook status會轉左係喪偶(得我一個睇到),又話會祝福我.一時會話美夢,一時又會話我玩佢.自此,我就無搵過佢,最近刪除所有facebook,instagram.佢都刪咗所有我哋嘅相.既然係你選擇分開,做咩要做咁多嘢.唔愛咪唔愛,我都一直好辛苦.
大學同學係我第一個身心付出哂嘅男人,結果呢?
最终,當然年尾我都同當時現任分咗手.依家對男人都無哂信心,好驚一陣又要承受人地過去陰影再負責.明白愛情有忍讓,係咪我做得唔夠好呢?呢位大學同學對我曾經好好,一時反差太大,諗起都會好可惜,我都仲會掛住佢.雖然同佢只有4個月,但係去過日本旅行,目前過咗3個月啦,都仲忘不了.究竟可以點做先可以放低佢?定係應該搵返佢?
講到底,我唔知自己牽掛佢啲咩.定係我唔甘心?但係一切太突然,我反應唔嚟,都睇唔透.
諗返起,係曾經好開心,尤其去旅行嗰段日子,但最終賠了夫人又折兵,無哂尊嚴.我開始會諗,係咪個個拍拖都係咁……
Messy
(閱讀全文)


text:
剩係得俊俏嘅外表,喺呢個世代簡直係完全唔夠用!想要身邊嘅朋友多啲留意自己,同時令異性對你深深著迷?醒目及知性嘅打扮當然就係最能夠抓緊別人嘅注意力,以及能夠讓你以較為專業嘅觀感贏得大家嘅尊重.
咁究竟要將自己喺短時間內提升為知性嘅偽文青,有啲乜係需要特別注意嘅呢?小編今日就整合左以下呢6點,希望你能夠從穿搭及個性方面開始慢慢改變啦!
1. 戴番副眼鏡
雖然戴眼鏡可能無咁有型,但原來眼鏡對於其他人嚟講其實卻係智慧嘅象徵.就此,維也納大學就曾經進行過一項研究,並且邀請左76位志願者就78張照片評分.最終經過評分之後,研究人員就發現戴有眼鏡嘅相中人喺智慧方面,評分會較無戴嘅高分.同時,研究亦都顯示無戴眼鏡嘅相中人較有戴眼鏡嘅人更為吸引.
2. 識得喺唔同場合配合唔同衣著
除左眼鏡以外,衣著配搭其實都好能夠反映出你嘅為人,例如根據研究對於學生嚟講,穿起較為莊重衣服嘅教學助理相較穿便服嘅,比佢地嘅感覺係較為聰明.但同一時間相對穿著便服嘅教學助理,身穿莊重衣服嘅性格就感覺較為沈悶.此外從另一項研究當中,結果亦都反映身穿實驗室白袍嘅人會喺測試當中有著更高集中力,顯示衣著的而且確能夠影響一個人嘅觀感,以及自身性格.
3. 放低你手上面杯啤酒
人如果唔自制,酒後就好容易會亂性,然後做出好多失儀嘅行為.亦因為「酒後亂性」嘅形象已經係根深柢固,所以根據密歇根州及賓夕法尼亞大學研究,男士如果手拎住一杯啤酒的話,其實睇上去亦都無咁醒目,較容易令人聯想起無咁聰明嘅酒鬼.
4. 講野要有抑揚頓挫
講野時聲線無咩變化,又無任何抑揚頓挫,其實都會帶來非常沈悶嘅感覺,令人唔想再聽你講野落去.而根據研究發現假如兩位朋友講出相同嘅語句,說話比較急速,大聲,而且並唔會斷斷續續嘅個一位其實比人嘅感覺都會較為聰敏,顯示出佢較為有自信.
5. 行路唔好太快,又唔可以太慢
根據波士頓大學嘅一項研究,當人行路時嘅速度比其他人較快或者較慢,其實原來都會影響對其他人嘅觀感.無論係比其他人行得太快定係太慢,原來同樣都會令人覺得你無咁聰明.所以,同其他人步伐一樣先至係最獲他人接受.
6. 做人要謙虛
雖然上述例子都係要求你扮聰明,但實際上係同人交流嘅時候,記得要懂得做人謙虛,因為根據達克效應,越無能力嘅人其實就越會因為自視過高,而相反有才能嘅人則低估自己能力.此外對於其他人嚟講,懂得接受他人意見及承認自己不足亦顯示你較為能幹.


text:
Tuesday, October 13, 2015
走失記x2
真係好吾明,一向hannah小姐都比較痴身,以為出到去,佢吾會點走開,點知.....
上星期六,因為想買張枱比佢地寫下字,所以去左ikea, 本來一開始都好開心架,有新野買wor, 緊興奮D,咁hannah話想行行,咁就放佢出來啦,一開始佢都跟住我地,雖然都會吾合作,但我地話byebye佢都會跟住,之後我就推妹妹行前先,佢就同爸爸一齊行後,係前面等左佢地一陣,都無影,咁我地就去番搵佢兩個啦,老遠見爸爸打緊電話,佢見到我,問hannah呢? 跟住我話我點知,你吾係同佢一齊既咩,個刻真係驚到心臟停頓,ikea話大吾大,話細吾細,有櫃有床,一個小朋友咁細,真係好難留意,個刻我真係驚左,始終佢咁細個,你點知有無D變態人係身邊,佢吾見左佢吾識返屋企架,真係嚇到鼻哥窿無肉,我又吾係好明,佢點會掛住睇野而睇吾實個女,不過男人都係咁,可以點? 之後佢就去番原路搵佢,我就向前行,不過我其實都坐左係個度等佢,所以如果hannah經過,我又無理由見吾到既. 之後我去番搵佢地,有個女人好心問我係咪搵個細路女,我話係呀,佢話你先生已經搵到佢,吾好擔心,我即刻沖去搵佢地,hannah已經喊哂口,我就驚到都喊埋一份,試想下,吾見左個女,真係吾怪得人,所以出去真係真係真係要拖實佢地,就算幾吾中意都好,都一定要睇實. 之後我問番我老公,佢話hannah掛住玩D drawer, 所以吾知去左邊,搵到佢時,佢係比人帶去ikea 個D職員到,好彩有個講廣東話既人幫佢,如果吾係都吾知點算. 唉,我地之後都心臟停頓左一排,比佢咁嚇一嚇,真係心血少都暈左, 其實本來有好多野想買,但比佢搞完後,都已經無心情了. 我諗我而家係應該買個GPS比佢掛係身,就算真係真係再走失,我都有機會搵到佢(當然希望吾好再發生啦!)
22 comments:
真係有驚無險! IKEA, Walmart呢D地方真係超級高危,希望Hannah會記住呢件事,無下次.ReplyDelete
又或者每去到一個多人地方都教佢哋萬一走失,要去邊到等爸媽.Replies
我真係驚到喊左呀,個刻真係好無助. 次次都有教架,但好似善忘咁,唉,真係心血小d 都唔得Delete
好在最後冇事咋, 但交托d老公做野真係的而且確放心唔落....!!!ReplyDeleteReplies
平時佢係個個會睇到實個個,今次真係跌哂眼鏡呀Delete
嘩,真係好驚,好彩冇事搵返.....好彩好彩......ReplyDelete
有我我都係,明明巨龍比老公睇住,我都慣左行下望下佢地,自己安心d......Replies
我都會望下,但都諗住佢會睇實所以無咁為意,唉,嚇死Delete
好彩冇事, 小朋友出街真係要拖實, 尤其而家呢個年紀, 睇少眼都唔得~ReplyDelete
有時候…老公點都唔及自己咁上心咁靠得住呀~~~Replies
係呀,拖唔實比人捉左都唔知點算,好驚架!Delete
真係要拖實/睇實.見到有 gps 手錶,可考慮.嚇都嚇c...ReplyDeleteReplies
我諗我都真係要買隻比佢,實在太危險Delete
Mr. Wu以為你睇住,你又以為他睇住,結果兩個都無睇,真係會發生,將來一定要面對面講清楚.ReplyDelete
上次去荔園我地試過整估一仔,令佢以為唔見左我地,佢第一個反應係企定定望周圍,確定都唔見我地,他想行返原路揾我地.
等小朋友大d,明事理多d 時,要教定佢地走失時要點做?企在原位等?定返原路的入口等?Replies
我同佢講左我行先架啦,點知都會發生,唉,男人有時真係無咁細心架Delete
Good that things turned out OK.ReplyDelete
Was Hannah scared?Replies
i think she was....but i am pretty sure she forgot already.....Delete
有驚無險.我有時都驚佢亂走,所以出街都真係要睇實.ReplyDeleteReplies
佢地真係唔識寫個死字,勇字行頭架,真係要金睛火眼望住呀Delete
今次好好彩,希望唔會有下次.不過Hannah試過一次都知驚,應該唔會發生啦ReplyDeleteReplies
我有d 懷疑,因為佢都貪玩,唉,希望唔會再發生啦Delete
真係好好彩,搵得返無事,我估Hannah今次都知驚,以後會跟實你哋ReplyDelete
佢哋宜家有時好失控,又走得快一枝箭咁標咗去,我出親街都要拖實先行,同埋要教定佢唔見咗大人點算Replies
如果佢唔係掛住玩應該ok, 唉,有時真係控制唔住,佢有時都唔比拖,真係嚇餐飽呀!Delete
真係一路睇一路驚........>.<ReplyDelete
真係好在無事, 大家都要小心D呀, 小朋友細細粒, 如果有壞人真係好易唔見左>.<
我都係成日同Little K 要拖實, 我話如果俾人捉左以後見唔到Daddy mami 架啦
真係嚇死人,畀我都可能即刻擔心到喊!我都覺男人有時顧住睇自己野,估唔到咁睇少一眼就會走失,不過好彩hannah知驚(我唸肚B唔識驚...所以我一定要望到實),有驚無險呀ReplyDelete


text:
2014年3月22日 星期六
三儍襲九州 day 6 12/7/2013
話說酒店張床真係細到無朋友,再加上三隻怪獸極之反瞓,有瞓等如無瞓嘅情況下模模糊糊起身食早餐,同幾隻嘢裝身後就出門口.我哋而家去食晏,無睇錯,係食晏,因為我哋去一間好出名嘅燒肉店食佐賀牛,所以要早d去攞位,我哋途經超市,見有小d時間就貢入去買手信同飲品.之後繼續起行,12點左右就到咗季樂喇!
去到其實已經大排長龍,我哋等咗大概半個鐘先有得入,入到去坐定定就叫嘢食,一場嚟到哽係要食好d,我哋叫咗2份family特盛,每份都係¥15000有找,除開每人4仟円就食到佐賀牛,低!d嘢食嚟喇,原來除咗佐賀牛外,仲有雞,牛肉腸同菜,個set另配白飯同前菜.d牛肉好靚,起曬雪花,燒完入口即溶,牛味又濃,其他食材都好新鮮,就連醃菜白飯都好好味,都係果句,咁嘅質數嘅燒肉響香港都好難食到,而家咁嘅價錢食到真係超值!
食飽飯又係時候做運動,我哋揸車大概10分鐘就到附近嘅鳥栖Premium Outlet,嗰度好多香港熟口熟面嘅牌子都有,就連好出名嘅餐具響嗰度都有outlet shop.一入去我哋沈淪咗入去唔同嘅舖頭入面,博殺咗幾個鐘嘅結果係買咗大量童裝女裝,連袋都買咗2個.行到又攰又熱就走喇,下一站去大mall行,嗰度有超市有街行,行到咁上下就去food court食晩餐,d嘢都ok好食,由於今日好攰,所以食完就番酒店休息喇!
(day 6完)
2 則留言:


text:
我們是品牌授權經銷商,齊下品牌有NILLKIN,Baseus,LOZ,hoco多達83個,其中不乏多個知名品牌,提供優質的商品,以及最完善的售後服務.
辦法:滿件折扣活動,購物滿1件打8折. 看更多
尚未選購
LOZ 迷你鑽石小積木 大黃蜂 柯博文 密卡登 螯刺 樂高式 組合玩具 益智玩具 原廠正版
LOZ 迷你鑽石小積木 Kitty 凱蒂貓 場景系列 樂高式 組合玩具 益智玩具 原廠正版
LOZ 迷你鑽石小積木 西遊記 唐三藏 孫悟空 豬八戒 沙悟淨 樂高式 組合玩具 益智玩具 原廠正版
LOZ 迷你鑽石小積木 迪士尼大頭版 米奇 米妮 唐老鴨 戴絲鴨 高飛狗 樂高式 組合玩具 原廠正版
LOZ 迷你鑽石小積木 迪士尼 米奇大頭版 變裝派對 樂高式 組合玩具 益智玩具 原廠正版
LOZ 迷你鑽石小積木 三國誌 諸葛亮 關羽 張飛 趙雲 樂高式 組合玩具 益智玩具 原廠正版
LOZ 迷你鑽石小積木 LINE 布朗熊 場景系列 樂高式 組合玩具 益智玩具 原廠正版
LOZ 迷你鑽石小積木LINE 布朗熊 場景系列II 樂高式 組合玩具 益智玩具 原廠正版
LOZ 迷你鑽石小積木 迪士尼賀歲版 唐老鴨 戴絲鴨 米奇 米妮 樂高式 組合玩具 益智玩具 原廠正版
LOZ 迷你鑽石小積木 名偵探柯南 阿笠博士 樂高式 組合玩具 益智玩具 原廠正版
LOZ 迷你鑽石小積木 大力水手 史迪奇 湯姆貓 傑利鼠 樂高式 組合玩具 益智玩具 原廠正版
LOZ 迷你鑽石小積木 美國英雄 閃電俠 綠光戰警 超人 蜘蛛人 蝙蝠俠 樂高式 組合玩具 原廠正版
LOZ 迷你鑽石小積木 X戰警 鐳射眼 金鋼狼 萬磁王 樂高式 組合玩具 益智玩具 原廠正版
LOZ 迷你鑽石小積木 阿凡達 樂高式 組合玩具 益智玩具 原廠正版
LOZ 迷你鑽石小積木 蠟筆小新 場景系列 樂高式 組合玩具 益智玩具 原廠正版
LOZ 迷你鑽石小積木 當個創世神 樂高式 組合玩具 益智玩具 原廠正版
LOZ 迷你鑽石小積木 當個創世神II 樂高式 組合玩具 益智玩具 原廠正版
LOZ 迷你鑽石小積木 笑笑羊 樂高式 組合玩具 益智玩具 原廠正版
LOZ 迷你鑽石小積木 聖鬥士星矢 樂高式 組合玩具 益智玩具 原廠正版
LOZ 迷你鑽石小積木 侏儸紀公園 樂高式 組合玩具 益智玩具 原廠正版
LOZ 迷你鑽石小積木 阿狸 桃子 樂高式 組合玩具 益智玩具 原廠正版
LOZ 迷你鑽石小積木 魔獸 劍聖 牛頭人 先知 暗影 樂高式 組合玩具 益智玩具 原廠正版
LOZ 迷你鑽石小積木 冰雪奇緣 艾莎 安娜 美人魚 雪寶 樂高式 組合玩具 益智玩具 原廠正版
LOZ 迷你鑽石小積木 刀塔傳奇 樂高式 組合玩具 益智玩具 原廠正版
LOZ 迷你鑽石小積木 蛋頭先生 蛋頭太太 豆豆先生 大眼蛙 龍貓 酷企鵝 樂高式 組合玩具 原廠正版
LOZ 迷你鑽石小積木憤怒鳥 樂高式 組合玩具 益智玩具 原廠正版
LOZ 迷你鑽石小積木 憤怒鳥II 樂高式 組合玩具 益智玩具 原廠正版
LOZ 迷你鑽石小積木 美國英雄 紅骷髏 綠箭俠 死侍 鷹眼 樂高式 組合玩具 益智玩具 原廠正版
LOZ 迷你鑽石小積木 史奴比 場景系列 樂高式 組合玩具 益智玩具 原廠正版
LOZ 迷你鑽石小積木 星際大戰 樂高式 組合玩具 益智玩具 原廠正版
LOZ 迷你鑽石小積木 櫻初音 初音未來 樂高式 組合玩具 益智玩具 原廠正版


text:
我唔知係佢手術完在家休息太閒而諗咗好多野,定係我有D咩忽略咗?又或者係佢太緊張太激動,定係我太過淡然?
水草同我好認真咁傾我嘅住屋問題.Well,佢好落力地游說我搬出去住.
亞姐呀,唔係話咩反正都無錢又爭咭數,長痛不如短痛,一舖勁痛咁搬出去……我依家就算問銀行借到錢,我都堅係12/24個月內都還唔起,難道要我為獨居而破產?咪癲啦,我未至於要為家人而咁樣同D錢同自己過唔去……
水草應該並無自己親力親為替租屋/搬屋嘅事而煩惱過.雖然佢依家住嘅地方係租嘅,但都係佢老公搞嘅姐,我唔認為佢有幾了解租屋呢件事情係有幾咁煩人.
我好記得我小學時,由秀茂坪公屋,搬去觀塘唐樓住過一年,當時同潘師奶搞租樓嘅野,真係煩到嘔,仲要使好多錢,我都陪佢騰咗好多地方.
小姐,咪以為租屋淨係按金同上期,仲可能有差餉/管理費,又仲有好多水電煤寬頻嘅野呢?可能都要用自己名義申請,咁又一筆按金呢……
同埋我依家搬出去,我就要由零開始置一頭家.唔裝修都仲有家私家電家品一大堆,妳無可能淨係交完按金上期之後一個仙都無剩,住入一間百無得個殼嘅單位卦?住得咁委屈,我真係會想死.惡頂嘅家人與百無嘅居所,我會選擇忍受惡頂嘅家人多D囉.
其實我都唔明點解水草咁認為我忍唔到我嘅家人,覺得我依家住得好唔開心?實情不然……
年紀越黎越大,對事情就越黎越放得開.雖然我仲有成日呻,成日鬧我屋企點點點,但我都只係講下,講完就算,唔會再太上心.同時,其實我係屋企都出少咗聲ga啦,好多時睇唔過眼都懶得再講任何野,都真係開始死心唔想理.
所以,我依家住得OK喎,係唔自由,但睇錢份上,有咩唔忍得?
同埋呢,依家租屋住,堅係幫人供樓咋喎,我又儲唔到錢,咪永世都只能租下去?咁我退休之後點呀?
欸,一講到退休,水草同我嘅case又係好唔同喇.
水草結婚,明係第日旨意老公或子女養佢ga啦,有家庭依靠嘅人,真係可以唔多使為自己嘅老年生活打算,所以水草從無plan亦無為retirement做任何儲蓄.
我唔同呀,我真係只會得我自己一個人,我要完完全全為自己負責任啊.(同埋我做人嘅宗指係唔去麻煩人呢)
唔使同我講咩第日話唔埋呀,我可能之後有變云云.我依家係一年比一年堅定,覺得自己一個人係最快樂最自在嘅.
自在呢樣野呢,對我黎講真係好重要.
我都有幻想過,我一個人住會有多麼地歡天喜地.(當然同時都會有D壞處嘅,我都有諗過,噢)
17:26
27 Jan 2015
PS 大檸樂, 屋企部健身單車俾我持續隔日踩咁踩咗年零之後, 開始壞…… 咁我嘅minimum活動量點算? 我唔想返去跑步嘅日子囉, 嗚嗚嗚……


text:
Aug 28, 2013
Wednesday
(3Y4M2W1D)
而家,
我每日都會用20分鐘執屋企o既其中一個地方
執o既意思係, 大執一次
睇一睇d野, 有咩冇乜用o既就掉
將來唔會再用o既, 都係掉
不停掉野
所以, 而家屋企日日都有起碼2大袋垃圾
嘻嘻, 掉完野, 個人會開心左
今日執其中一個櫃
見到之前買俾Jayden的布鞋仔
啊, 好cute呀
可惜, Jayden已經著唔落
更可惜o既係, 著唔夠10次
我又唔捨得掉住, 又唔捨得俾人
所以用袋入住, 再放返入櫃
哈哈, 其實Jayden的物品
有大部份我都唔捨得掉/送俾人
因為每一件衫, 每一件玩具, 每一對鞋
都係我鍾意, 或者係非常鍾意, 我先會買
所以, 就算Jayden唔o岩著, 我都想keep起d野
但係, 真係唔夠地方放咁多野
所以, 我之前拎左好多Jayden d 玩具去救世軍
而家, Jayden o既玩具可以分為2大類
1. LEGO
2. 麵包超人
只要唔屬於這兩類
我一律唔會留
兩對size 15.0 的布鞋
嘻嘻, 小朋友鞋, 真係好得意
趁而家size 係fit, 要著多幾次先得啦
好, 聽日目標
執書房其中一角
Jayde今日無啦啦睇返「TOY STORY」
仲睇得好開心, 笑到ka ka聲


text:
食飽坐船睇日月潭 吹住海風真係勁想瞓呀 ~
拉魯島 - "日月潭之內唯一的小島 也是日潭與月澤的分界線" 之前比遊客上去架 不過因為強國人食煙 燒咗個島一部份呀 所以之後唔比人上去喇
到碼頭喇 又想落雨
威廉話 "朝霧" 有洗手間 我以為佢講嘅係 "招募" 呀
又坐車去埔里酒廠 超勁開心呀 有得試食同試飲 我最鍾意食食食 最開心係試食好多唔買又唔會鬧嘛 不過我最後都買咗 1 袋零食 要收手 lu ~
整緊麥芽糖
好多都空 nel nel
好喇 去一福堂太陽餅店喇 但 d 太陽餅超唔好食 不過好食都唔會買 因為之前試過食 2 盒太陽餅 食到好驚 到差唔多上車嘅時候 我先記得無影相呀 真係超級為食 我應該係一落車就咩都唔理走去試食 好在里奧大人唔為食同埋鍾意影相 我地真係夾到呢 嘩哈哈哈哈 ~
唔好講笑 真係試食試到飽架 如果再逗留耐 d 我會忍唔住手買番香港 買嘢最開心嘛 ~
見到綠茶雪糕就買比里奧大人食 不過好鞋口囉 @.@
里奧大人坐窗口位 所以叫佢得閒幫我影 d 雲
呢粒鑽石麥芽糖 一拻就變哂形 同埋原來係唔好食架 @.@
去茶館喇 我無咩興趣 可能我唔鍾意飲茶 又唔識飲咩叫做靚茶 加上要 NT$2000 一盒 雖然買一送一 但我都覺得貴囉 ~
飲飽食醉就去勤美誠品綠園道 即係誠品 所以我同里奧大人都好開心 可以買平書 不過呢間誠品好細 有 d 失望囉 ~
番到酒店都差唔多 8 點 威廉 8 點 15 分喺 Lobby 等我地所有團友 帶我地去一中夜市 不過佢帶我地去到一半路 再指埋比我地睇 佢就番酒店呢 真係好在佢帶路 唔係都唔識 同埋都要行幾遠呀 ~
去到差唔多 9 點 真係開始餓喇 但如果檔口無人等呢 就算幾餓都唔會去買架 唔想嘥 quota 嘛 ~
見到光嘅地方 就係一中夜市喇
花枝丸 ( NT$10 ) - 超抵食又好味 里奧大人再行去買多串黎食添呀
539 鹽酥菇 ( NT$50/細 ) - 熱氣都要食呀 ^^
今次只係要杏鮑菇同香酥菇
碳烤腸 黎台灣一定食腸 仲要係 NT$10 條 抵到爆
企喺度食 食完先記得自己無比錢 好在後尾記得比番咋
雖然五顏六色好吸引 不過黎到台中 我對中式點心無咩興趣喇
里奧大人堅持飲西瓜汁 要清熱氣呀
都多人 但唔迫 同埋我覺得一中夜市好細 無咩嘢食咁囉
呢 d 檔口仔先好食架
大腸麵線 ( NT$40 ) - 正呀


text:
領隊話有人問佢可唔可以摸到喎 咩人都有 摸到又點呢下 ?!
領隊幫呢位阿姨買批咗皮嘅馬蹄 RMB5/包 好大粒又白雪雪 好清甜添呀 不過我無食 ^^
離遠睇呢 3 個人動作一致 其實佢地係 4 個人 其中一個係小朋友 原來個小朋友 vv 陪扮屙 vv ?! 經典 @.@
之後同領隊一齊行 佢都係影相發燒友 所以里奧大人同佢好好傾啦 一路行一路傾 感覺無咁辛苦 因為我覺得自己今日真係行咗好多路咁呀 ~
又見到啦
陽元石簡介
行上 d 睇得清楚 d 喎
唔知係咪新年關係 度度都有好多柑皮 最搞笑係掃地嘅人見到咁多柑皮 第一句就彈 " 他媽的 " 又真係好離譜喎 無 d 公德心 ~
再行上 d 直線望到陽元石呀 其實唔行又無咩嘢做 所以咪行囉 其實我覺得似行山多 d 囉 @.@
睇到 d 咩 ?!
2 個馬騮樣呀
終於睇哂丹霞山同陽元石喇 任務完成 呢日起碼行咗 3000 級樓梯 對腳斷咁滯 ~
行埋個市集就走人喇 買咗 RMB15 嘅烘蕃薯干 脆卜卜超好味呀 ~
市集 ?!
食完飯就去酒店 Check-in 我同另外 2 個 party 住悅軒大酒店 其他住華美達 一睇就知悅軒唔掂 因為坐的士步行街要 15 分鐘 即係唔近市中心 之後問團友係咪因為改團 所以先住呢間 原來唔係 係有得比我地揀嘅 但叫我地改團個人話得呢一個團嘛 激氣 ~
食店名話妳知 呢個地方一定唔會喺市中心呢
又係雞 @.@
蓮藕煲 - 熱辣辣 食完好暖
青椒炒牛肉 ?! - d 汁好味道
青椒炒茄子 - 清得黎又惹味 哈
鮮淮山煲 - 我幾鍾意食鮮淮山呢
芋頭扣肉 - 好味呀
蒸鯇魚 - 驚
桔仔 - 好甜呀
我地跟車到華美達 之後同里奧大人一齊去行下步行街 無咩好行 又唔敢周圍食嘢 飲咗杯蔗汁咋 之後打的番酒店 lu ~
都幾多人行 因為導遊話韶關無咩嘢行 所以好多人都係去 " 步行街 " 行呢


text:
金巴利街5號菲力大廈2樓
Tel: 27362600
呢間嘢完全唔得,service唔得,款唔得,料唔得,cutting唔得!Book咗上去試衫但同時間仲有2班客,我地等咗一輪都冇人招呼,講句唔好意思請等等都要掛!睇相簿款唔多又冇咩特別,咁啱見掛喺度有件立體花花晚裝啱我feel就揀咗嚟試,雖然顏色我唔太like,但個款真係好靚,又有深淺色層次,GOOD~
到試件緍紗,一著上身全完係淘寶feel,感覺D料同cutting都勁差!即刻想除返落嚟囉!
幫我著衫個姐姐好明顯係生手,勁慢手腳勁唔純熟,仲吉親我添!包包幾嬲呀,差D開口鬧人!
Eternity Wedding Service
尖沙咀金巴利道73號新業廣商大廈2樓2011室
Tel: 34283811
呢間鋪喺樓上,好寬敞好舒服,sales姐姐問完我中意咩類型嘅婚紗,跟手就拎咗好多類似嘅比我睇,仲介紹咗D其他唔同款比我添!婚紗佢地好多款,晚裝我冇睇喇,因為好快已經揀咗2件婚紗試,第一件係halter-neck vintage feel,我覺得好靚呀!不過佢來包包唔中意halter-neck!哼!
第二件係抄Brabie嘅,好閃好誇張,我覺得誇得滯同埋有啲公主feel唔襯我,不過包包同朋友仔都話好!Sales姐姐話係佢地D婚紗係自己design嘅,所以比較特別唔同出面嗰D,我覺得都幾GOOD吖!
Four Seasons Crystal Wedding 四季水晶婚禮
尖沙咀金巴利道46A號
Tel: 22324008
我喺呢間join咗pre-wedding(聞說係黑店,而家仲驚緊!),因為有discount同埋可以免費試衫,咁就試吓啦唔好蝕嘛!喺電腦揀衫有好多款但完全揀唔落手,件件睇落都怪怪地唔知點咁!之前喺婚紗展識嘅Crystal serve返我地(嗰時sell我地join pre-weddding pkg時幾nice的),佢問我中意咩style,我話要ABC,但佢就係咁sell DEF比我,即係佢自己覺得靚嗰d,咁而家究竟係佢結婚定我結婚呢!?揀咗好耐都冇咩心水,Crystal就話不如上樓上睇下有d靚d嘅款,上到去佢依然都係拎緊DEF比我揀!小姐,我係要ABC呀!
最後試咗件vintage feel都幾靚,全件閃閃lace,但我個膞橫著得唔好睇!(露咗個girdle出嚟添!)
另一件halter-neck又係閃的,通常vintage都係米白色多,呢件白色如果行教堂就仲good!但我勁唔like絹面!
仲有一件佢地嘅皇牌,好誇張!有釘石+立體ruffles+通花+閃閃lace,集多種元素於一身!佢話呢件單租要五千蚊幾,因為我join咗pre-wedding所以三千二就得喇!價錢唔係貴,不過我又唔係好中意囉!
佢地d衫件件都勁重,著咗上身十分鐘都唔知頂唔頂到!見佢件件衫係咁掟落地勁粗老,好似同d衫有仇咁!幫我試緊衫又無啦啦打電叫外賣,係咪即係話我知佢好肚餓快d比錢埋單!?唉...join咗佢地公司影pre-wedding真係越諗越驚!希望冇事啦!!


text:
靜香你而家想點呀? 你洗唔洗咁姣呀? 我真係忍唔住喇
今日大件事 | 檢舉
:1:4
發表於 : 2016-10-15 22:13
靜香你而家想點呀? 你洗唔洗咁姣呀? 死姣婆Great Daily創造;勿要盜取.《多啦A夢》播左咁多年,雖然最後靜香同大雄終於都可以結婚,但係身為粉絲既我其實好憎靜香,因為佢係比出木杉食完先至揀返大雄! 靜香平時扮到好柔弱咁,實際上就周圍姣仔令大家都變左佢隻兵,搞到胖虎,小夫,大雄成日為左佢付出好多.不過講真佢好聰明,小夫有錢可以帶佢周圍去;胖虎有間鋪,又可以幫佢出頭;大雄就有多啦A夢比既法寶佢娛樂下,要乜有乜,滿足佢無窮既物慾;至於出木杉份人有學識,得閒聽佢講下天文地理攝時間都唔錯.mygreatdaily.com寫作.不要竊取.咁點解佢可以收到咁多兵呢?因為佢係一個好有心計既女人,身邊兩個朋友都係樣衰,咁先可以突顯自己既「靚」,於是就變左大家口中既女神.雖然靜香內心係一個女強人,得佢自己一個嗰陣可以做到好多野,不過喺人地面前就扮到自己乜都唔識,啲男人咪覺得佢好軟弱好想保護佢囉‼呢招高呀話比你聽,抄低佢喇好!twgreatdaily.com文章;禁絕盜取. 仲有佢本身份人都好有問題,特登著啲超短裙等風吹過就比人睇自己條底褲!明明多啦A夢仲係叫緊叮噹嗰陣佢條裙仲係及膝,之後佢就愈來愈想比男人睇佢大脾,買啲好短既背心裙穿出黎.thegreatdaily創造;不可以抄襲.仲有平時靜香沖涼係好中意比人睇到!次次比大雄同多啦A夢見到佢沖涼,佢淨係會好怕醜咁瞇埋自己隻眼,而唔係好嬲咁遮住自己個身體,真係司馬昭之心路人皆知.The Great Daily原創;嚴禁盜取.最後靜香比大家食完曬之後先同大雄講中意佢,基於大雄已經等左N年,聽到女神終於肯埋單仲唔仆過去話好咩!理佢係黑定白吖..D頭髮!mygreatdaily.com寫作;禁絕盜版. Great Daily作品.謝絕竊取!!mygreatdaily.com寫作;不要轉載.thegreatdaily大作,不可以轉載.
相關文章


text:
2007年10月18日
Street fighter IV 及記事
友人傳來一個網頁得知街霸將會發佈第四集. 即刻登入睇下條tralier 先, 條片做得好正, 加入左大量既水墨效果元素, 畫面效果做得好好, 萬分期待.
街霸不經不覺已經來到第4代了. 係年間出過好多唔同既版本. 有ex版, capcom x marvel,少年版,16人版, tubro 版等等. 但我自已就最仲意玩少年版同第三代街霸. 係在下大約小六時經常去機舖打機, 果陣時仲係玩緊第一代街霸, 仲記得一開始係咁出 "昇" (昇龍拳)已經好快搞掂對手. 試過一開始0.3秒已經搞掂. 出個 "三昇" 打中拳皇就咁搞掂左.當時第一代既街霸, 出絕招打中人扣既能量特別多. 果陣時既機舖仲成間好似雞竇咁一天花都係紅紅綠綠既光管.
直至街霸第二代既出現, 機舖出現人群. 每部機上面既一蚊銀, 一字排開十個八跟機等作閒事. 眼見某部機有空位即上前挑機. 亦有種不明文既規定. 要 "讓round" 我覺得係D人唔夠人打先叫人 “讓round" .除非事前講明兩round 收皮.果陣時差唔多日日放學都落 " 明利" 同 "彩龍" 打機. 果陣時用春麗及本田算係高手XD. 仲記得果個年代既人用唔同既方法打 "免費機"
1.火機燒入銀處
2.熄機開機又熄機開機
3.軟掃把毛"了"入面個入銀處
4.自制開關器插入入銀處
以上既方法得唔得我就唔知, 只係聽朋友口中及眼見得知.
果陣時機舖內仲出現左一D改版既街霸, 都唔係咪官方出定D人改左入面既設定. 有街霸改版. 有"東方不敗版" 之後仲有葵花寶典版“
呢兩個版本既街霸其實都係差唔多, 玩法都係超誇張. 角色可以係空中出波出絕招. 而出波既數量可以無限咁出, 如果阿龍同阿ken一齊係咁出, 個畫面可以好震憾. 而角色既行動亦係土人尸超快速.而軍佬既 "無形撻" 同定型都係果陣時出現.
由於街霸既興起, 造就左街霸漫畫化,當時好多出版社都出左以街霸題材既漫畫. 什麼快打旋風,街頭霸王等, 而許景深所畫街頭霸王算係最多人買及質素最出色的一本. 係畫面及故事都係水準之作. 不過係街霸尾期故事開始拖漫,沉悶及主筆易手後. 呢本漫畫係若干年後亦畫上句號.
總括來講街霸帶比好多人不同既回憶.
trailer
label 記 事
沒有留言:
訂閱: 發佈留言 (Atom)


text:
去到博多站,人地尐鋪頭仲未開門,於是去食個早餐先.早餐我一般都食得好簡單,隨便搵咗一間咖啡室就坐底.都係食下三文治飲下咖啡之類.反而呢間咖啡室個景幾好,可以好悠閑咁望住條街,見到尐人在雨中趕上班的情況,覺得自己好幸福呀,不過,當掉番轉係我趕返工而佢地放緊假時,佢地嘅心情應該同我一樣,除非佢係果尐放緊假都諗住工作嘅大笨蛋喇!
坐下坐下,百貨公司開門喇.博多站嘅上蓋,真係好多嘢行,有阪急百貨,有Amu Plaza,我唔知你鍾意行邊類形嘅鋪頭,但係淨係一間Tokyu Hands就已經行得我不亦幾乎.由於時間關係,我只係行咗個外圍,未深入研究,反正今次係嚟踩下線,同埋食早餐,過幾日會再嚟,唔急!不過唔急,唔急,我都買咗成萬¥,所以女人買嘢好難講,我其實已經好忍手,而且亦都買咗咁多十年,都唔明重有乜好買,但反正我就係買咗喇!
係時候返旅館check out喇!由住緊果間旅館去新果間旅館,路途唔算長,但係都要行大概十分鐘.搭車又唔係,於是繼續行路,都好,反正係咁日食夜食,當做運動都好.喺拖住個篋周街行時,我係時時提住自己,唔好咁咗地呀,個篋唔好拖得咁嘈呀,小心唔好轆親人呀,咁所以其實大媽們唔係冇好處嘅,至少set咗一個bad example,等我知道出外旅行要更加檢點!
到喇,到呢間我間目標旅館喇!呢間旅館有乜好,遲尐至介紹,不過以佢位處Canal City 四百米內呢個地位,喜歡shopping嘅你,對呢間旅館真係冇投訴呀.確實,我亦都要去Canal City 走一轉,因為果度有方碗嘅一蘭拉麵.


text:
2014年1月2日 星期四
Blog Blog BB'S X'mas Party
回顧返同一班 Blogger BB'S 參加由豬脾媽安排既X'mas Party, 其實而家念起都重好開心, 因為對上個次見一班BB們個陣龍BB 得7個幾月大(Blog Blog BB Gathering 30/6/2013), 個陣有好多BB都重係好BB 樣, 而且只係玩緊爬行比賽, 但係而家見返BB們已經識行識走, 好似睇到BB們既成長咁, 好得意!
2013.12.29 (1Y1M29D)
首先特別鳴謝當日豬脾媽既安排同肚B媽既相, 因為我吾記得拎大機, 所以只可以用手機影相, BB們D動作又快, 影出黎D 相好多都好模糊!
個日一出門龍BB 就訓著左, 去到現場佢都重訓到成隻豬咁, 我心念太好喇, 等佢叉足電之後玩都無咁易扭計!
以 下兩張龍BB 既獨照都係出自肚B 媽, 又要再一次多謝肚B媽 & 肚B爸, 因為我真係好鍾意D 相, 當時肚B爸係龍BB 面前拋波, 氹到龍BB 笑得勁開心!
龍BB: 嘩, 好多波波呀!
妹豬: 龍BB 快D 幫手執波啦, 重係度嘩!
龍BB: 小檬, 可吾可以教我 Happy face呀?
小檬: 好呀!
小檬: 龍BB, 我而家教你 Happy face, 你望下我先啦!
龍BB: 但係我想飲左盒媽媽奶先呀!
燒腩仔: 我都識做 Happy face架, 我又教!
妹豬: 燒腩仔, 我幫你拎住盒柑桔先啦!
龍BB: Hi一一, 第一次見面原來我同你好有緣架, 我11月1日出世, 你就11月11日出世, 我地有好多個一字呀!
一一: 龍BB 吾好講咁多啦, 過黎扶我起身先啦!
龍BB & 南瓜仔: 波哥, 你個嘴含住D 咩?
小檬: 你地倆個快D 坐底吾好借住鏡頭啦!
波哥: UM......
左: 南瓜仔, 波哥, 小檬, 龍BB, 燒腩仔
(大家都好乖肯坐定定望過黎影相......一陣咁多啦)
燒腩仔: 龍BB, 我請你食粒餅呀!
龍BB: 我想拎D 波出黎呀, 點解個頭頂住拎吾到既?
老積的龍BB!
(交換禮物時間)
晉晉抽到龍BB份禮物!
到龍BB 抽禮物!
龍BB 抽到巨龍份禮物(大家都有個龍字,hee)
龍BB 超鍾意聖誕樹上面D 波波!
重有好靚既佈置同小食!
大合照, 好期待下次既Gathering ^^
18 則留言:
龍b媽你啲對白真係好正!! 龍bb真人勁有大將之風,又鍾意笑喎,下次一定要捉住你哋影多啲相至得回覆刪除回覆
好呀, 下次一定要捉住龍BB 同妹豬影靚相先得^^刪除
多謝龍BB既禮物呀~ 不過要等晉晉大個D先可以玩~回覆刪除回覆
我好鍾意份禮物,會幻想如果小朋友親手整比自己就好sweet,希望你都鍾意!刪除
龍B鐘意啲相就好啦,龍B笑得好可愛所以我都忍唔住影多幾張 ^^回覆刪除
小檬教happy face果下好搞笑,個個B已經周圍望淨番小檬堅持要教識龍B XD回覆
龍BB 笑得咁開心係全靠肚B爸既功勞!刪除
時間真係過得好快,上次仲係爬下爬下,今今次已經識行識走回覆刪除回覆
真係好得意, 好似睇住大家個B成長咁!刪除
真係玩得好開心,下次再約出來玩啦﹗回覆刪除
好羨慕,你地要keep 住搞gathering 呀,難得佢地又岩玩我地媽媽級又岩傾.希望下次有機會join 啦回覆刪除回覆
好呀,下次齊玩呀!你幾時會返HK, 約定你^^刪除
第一次見龍BB,他一d都唔老積,還好乖啊!回覆刪除回覆
佢平時係屋企好曳架XD刪除
原來你都出左blog 啦!果日好開心可以抱龍bb 佢真係好可愛回覆刪除回覆
Anki 都好可愛靚女呀^^刪除
龍BB 好得意呀,成日咪咪笑....可愛 ^^回覆刪除
龍BB雖然係圍內比較細個, 但又淡定又乖, 好得人鐘意^^回覆刪除


text:
世嘉三四郎!
話說尋晚賤人將一大堆當年Sega廣告send比我
當中竟然有當年ss名物《世嘉三四郎》廣告入面,即時諗返以前d記憶
記得97年果時同成家人去日本旅行,某次去開新宿果頭就走左去sega機舖打機
由於果次係第一次去度咁大間機舖打機,個人就梗係特別興奮
差唔多所有體感遊戲都玩過哂,而最令我印象深刻o既係一部單車game
其實呢部單車game本身無乜特別,設計上係預兩個人踩(記得game名的話唔該話返我知)
由於果時細妹重好細個,阿爸同阿媽又唔會陪我癲,結果就變成我一個人孤軍作戰
結果唔使問都知係包尾,起身時重要差d腳抽筋
但當我望埋去個排行榜時,竟然發現有個男人紙板公仔企係度,佢個成績仍然無人破到
而果一次,就係我第首次認識世嘉三四郎呢個人
返到酒店後,每當睇電視時就會好留心有無呢個人出現,而果時亦睇過一兩個佢拍o既廣告
第一個印象就係覺得呢個人好搞笑,雖然唔明佢講d野,但我同細妹兩個都笑到收唔到聲
返到香港後,我先知道原來扮世嘉三四郎果個人就係初代拉打(蒙面超人)
可惜細個無睇拉打關係,藤岡弘對我o黎講仍然係世嘉三四郎
只可惜家陣世嘉已經唔再出家用機,否則的話就有機會再次見到世嘉三四郎呢個搞笑角色


text:
今日返工心情好輕鬆呀,因為放工會去shopping,加上聽日只返半日,跟住就放假啦,所以一路好期待放工...今日食飯唔係主要目的,食咩我都冇所謂,太陽哥哥揀左KFC!
一路都想試下椰汁大王,了解下點解咁多人會排隊買,今日終於試左,又真係幾好飲喎!
今日真係買左好多野呀,先係等太陽哥哥放工期間,我自己行街時,買左一件衫,幾條貼身褲同絲襪仔!
到太陽哥哥黎到後,就同佢去左始創間雅芳婷,睇下有冇我新買的被袋個款花既床單同枕袋;點知呢度都係冇晒四尺x六尺呀,得返四尺半x六尺;呢度個姐姐好好人,幫我check晒電腦,話全市已冇晒四尺x六尺,叫我唔洗再去其他舖頭搵;因為太抵,每套只係$99,加上我好鍾意個枕頭袋,最終我都照買左四尺半x六尺,諗住一係叫太陽媽媽幫手改,一係就舖床單時舖緊d啦!哈哈~~
太陽哥哥今天的小禮物,好實用吧!
我今天的小禮物,激鍾意啤牌個對,多謝太陽哥哥!
7-11益力多做緊$15.8兩排,抵呀!原本想買六排架,但實在太重,只入了四排貨!
明天的早餐,買多d都唔怕,頂多比諾諾食,哈哈!
今日重點要買既野...DVD機!屋企個部冇晒反應,係咁load都load唔出野,今日就去左DSC直銷中心買;sales哥哥問我地要大牌子丫,定係要讀碟王;梗係揀後者啦,我地翻版多過正版多多聲,買部大牌子,貴得黎一陣返到去load唔到d翻版碟咪幣!嘻嘻~~
雪櫃既製冰情況已去到瘋狂狀態,本身雪櫃個設計只係左邊個格係放冰塊,因為多得滯,我最d冰放埋係右邊個格度,雪糕雪條就係下面;宜家一打開冰箱,就會見到好多好多冰架啦!哈哈~~


text:
「科技」
現今嘅科技真係好犀利,當然以前要係網上面做用戶測試真係好麻煩.真係要勞師動眾先至可以做少少嘅測試,不過依家就可以隨時隨地,話做就做,超級方便.當然過去幾年都試過唔同嘅產品,但係始終好多都唔係免費,甚至要俾好多錢先至用得.對於香港大部份嘅企業,莫講話要佢哋投資落嚟啲測試工具,就連基本嘅數據分析嘅工具佢哋都唔會俾錢去投資.原因係佢哋對數據分析缺乏相關嘅知識!
「測試」
莫講話香港做數據分析已經落後於其他地方,如果再深入啲講優化,講做用戶測試,香港真係連起步都未起步.話雖如此,世界係不停咁向前行,而谷歌除咗係年頭宣佈咗會推出一整套新嘅數據分析平台之外,今日亦都宣佈其中一個做測試嘅平台會係下個月公開俾公眾使用.本來諗住佢哋會用收費模式,點知出奇意料佢又整個免費版本.谷歌真係遲早壟斷晒整個數據市場.
「免費」
其實係好多個月之前我哋作為谷歌嘅數據分析嘅認證夥伴已經一直有測試過今次推出嘅工具.無可厚非如果你已經用緊谷歌嘅數據分析平台,基本上真係無乜藉口唔用佢個測試平台.當然有好多功能仲有改進嘅空間,但係已經可以滿足到大部份嘅企業需要.講真如果有一個免費嘅平台,你會唔會唔用?好多人就算唔識都會試一試.係時候要準備同客戶推銷嚟個新產品,希望佢哋唔好再話無錢,因為今次又係免費!
Also published on Medium.


text:
2012年11月14日
永不放棄 ‧ 夢想重生 ‧ 繼續前進!
聽日就係11月15日,亦即係 迪士尼雪亮聖誕2102 開始嘅日子,我聽日將會再次入樂園玩足全日!之前就話過我申請咗做商品部嘅季節性兼職演藝人員,過去兩個幾禮拜我都好落力地睇實部電話;不斷等待佢地打電話黎叫我面試,不過佢地並冇打黎,而我響樂園招聘網頁亦再搵唔到有關職位.咁我諗應該係佢地已經請夠人,亦即係話我暫時都未能夠成為一位 香港迪士尼樂園 嘅演藝人員...
不過我仍然唔會放棄!有朋友同我講,通常去勞工處搵嘅話,機會竟然大過響樂園官網申請!0_0 好,等我遲啲去留意一下先!我相信我屋企入面嘅每一隻 Duffy迪士尼小熊 會繼續為我帶來好運!呢一刻,我就繼續用賓客嘅身份去享受 香港迪士尼樂園 迪士尼雪亮聖誕2012 嘅奇妙感覺啦!
2012年10月30日
唉... 之前本身就諗住響 迪士尼黑色世界2012 申請做短期兼職演藝人員,可惜事與願違... 先後因為未夠18歲,遷就唔到時間等嘅問題,最後都仲未能夠成為一位樂園嘅演藝人員.但係成為一位演藝人員,畢竟係我一直以黎嘅夢想,我又點可以咁容易放棄呢?好快就到 迪士尼雪亮聖誕2012,樂園又請人啦!我見到之後,當然毫不猶疑咁又再申請啦!
其實有好多網友知道我想做演藝人員之後,都好好人咁俾咗好多意見我,叫我諗清楚... 我都知道,做演藝人員唔會係我想像中咁美好,感覺亦唔會好似入去玩嘅時候咁完美.但藉著一份對迪士尼嘅喜愛,一份自己對夢想嘅執著,我相信我會撐得住,會不斷堅持落去!可能你會諗「好多迪士尼Fans入去做之前咪又係咁講,入到去之後咪即刻頂唔住唔做囉!」
事實上,我都有好認真咁諗個呢個問題;究竟我自己去到最後,會唔會重蹈其他人嘅覆轍呢?我亦有擔心過會出現呢個情況,不過我知道,無論如何,我都仲有你地一班網友嘛!雖然我地好多都未見過面,只係響呢個Blog入面,靠著瑩光幕上面嘅一兩句留言所認識;但正正就係呢一兩句留言,令我認識到一班志同道合,同我一樣都係喜愛迪士尼嘅朋友!
認識到大家,除咗係對我嘅一份鼓勵,令到我有動力去到今時今日都繼續去寫Blog之外,同時亦令我感受到,我地每一個人都希望可以見証樂園嘅成長;既然係咁,我唔需要再害怕!只要我一返返黎自己嘅呢個Blog,諗起自己同埋網友們對呢個樂園嘅熱愛,我就點都唔會放棄!
我原本係想做 遊樂設施及賓客服務部,不過佢地今次唔請人,所以我就申請咗去 商品部.但係都唔緊要啦,只要可以與不同嘅賓客交流,能夠為賓客服務,我就已經好開心架啦!希望佢地快啲打電話黎搵我面試,我好緊張啊!因為我好驚聽唔到電腦而失去咗個機會... 上一次我就幻想過自己做到演藝人員之後,大家見到我嘅話,可以走埋黎同我打聲招呼!而家等我再幻想下啦!如果你見到一個名牌寫住Thomas而又好似我咁嘅物體,記得黎搵我啊!
上面嗰張 Duffy 嘅相其實係有意義嘅,一黎,聖誕裝嘅 Duffy 代表今次 迪士尼雪亮聖誕;另一方面,Duffy 係一隻會帶來歡樂同埋幸運嘅小熊,而 Duffy 響我生命中的確帶來歡樂,幸運;所以,我好希望今次都唔例外,Duffy 繼續會為我帶來歡樂,幸運,俾我可以實現自己嘅夢想!
於 12:32
標籤: 迪士尼雪亮聖誕2012, 夢想飛翔
訂閱: 張貼留言 (Atom)


text:
就係去完藍田兒童遊戲室當晚,返到屋企見燒腩仔頸下面有D紅,艾菲同米高仲以為係揹帶焗到佢紅(因為佢平時一熱或者忟都會紅,但過一陣就會退),點知係飲瞓覺奶前幫佢打開件衫換片,就見到佢成個肚仔都係一點點紅點,無經驗嘅艾菲同米高以為佢出疹,但佢咳咗成個星期都無發過燒又鬼打都無咁精神,而且只係肚仔同頸有紅其他位置完全無事,所以即時影低再打電話畀婆婆問功課,婆婆一見到張相就話應該係敏感,懷疑係遊戲室污糟(吓?咁大獲?
米高聽到仲即刻附和話「你都見佢清潔時段根本無人入去清潔啦」
),教我哋試吓幫燒腩仔沖涼睇吓有無好D.
結果沖完涼,可能因為眼瞓,燒腩仔扭得好勁,D紅點無退反而多咗,因為當時已經係夜晚十點幾,樓下睇開個兒科醫生肯定閂咗門,艾菲又唔想去睇醫療集團24小時D hea醫生,米高就即刻話返仁安同佢睇急症,其實我哋都知燒腩仔應該無乜事,可能等佢飲完奶冷靜落來瞓一覺就會慢慢退,但米高話唔想夜長夢多(佢都講得啱嘅,如果朝早都未退咪又係要睇醫生,到時得艾菲一個同燒腩仔去睇醫生仲呢hea啦),所以堅持去睇醫生買個安心,順便去拎枝咳水畀燒腩仔飲吓都好喎.
等燒腩仔飲完枝瞓覺奶,我哋就拿拿聲執埋D證件同媽媽袋出發,去到仁安都係十一點左右,好彩當晚唔算多人,前面只係有七八個病人(絕大部分都係BB),登記完等一陣就去分流,然後唔使二十分鐘已經可以見醫生(登記時姑娘仲話可能要等一個鐘先有得見醫生),基本上燒腩仔飲完奶已經成個醒晒,入到急症室更加係爆high(唔通佢同艾菲一樣返到來仁安聞到陣味特別有親切感?),搶飛仔,扯口罩,擒梳化,撩女仔(咁啱有個同佢同一個月出世嘅BB女跌親來睇醫生,人哋已經無乜理佢但佢都係勁high咁尖叫同摸人手仔),分流時又好開心咁自己企係到磅重,真係完全唔覺得佢有病囉﹗
入到房見醫生,呢隻仔完全無喊,仲好開心咁係到搞搞震,先望住醫生同姑娘傻更更咁笑,跟住醫生同佢檢查耳仔佢又伸手去搞吓個儀器,同佢睇喉嚨佢試完條雪條棒咩味之後就想拎個電筒,好彩醫生都見慣世面無表現出唔鐘意,檢查完之後醫生都話燒腩仔應該係敏感,而且只係好輕微果種,但就唔知到底係乜嘢敏感(因為除咗去咗遊戲室玩,燒腩仔呢兩日亦咁啱試食咗全蛋,艾菲都擔心佢係食物敏感),醫生話燒腩仔咳咗成個星期,都有可能係過瀘性病毒引起都未定,所以都係叫我哋返去食藥睇吓情況會唔會有好轉就算﹗
找完數拎埋藥我哋就即刻返屋企,全個過程只係用咗一個鐘左右,燒腩仔係車到已經瞓到成隻豬咁,返到屋企我哋都無嘈醒佢食藥,第二朝先同佢食第一次藥,好彩燒腩仔完全唔抗拒飲藥水(呢個傻瓜仲要飲完係到嘈嫌唔夠喉添﹗
),食完藥之後D紅點即刻淺色咗,食完兩日藥已經全部退晒(雖然無乜事,不過做媽媽嘅始終覺得肉赤,所以見佢好返真係安樂晒
),至於D咳同痰都明顯少咗好多,到今日已經完全好返添啦﹗


text:
地址︰西環高街48 - 78號恒陞大廈地下4-5號人舖
電話︰2559 2638
推薦度: ★★★★☆
每次黎到西環, 都好似第一次咁. 每次都有新餐廳,酒吧開業.
喺Metropolitan 隔離就開左間Oolaa 既姊妹餐廳, 同樣under Castelo Concept 既High Street Grill 高街扒房
將2 個舖位打通合二為一既高街扒房, 雖然喺metropolitan 側邊, 但係都仍然好搶眼.
一去到門口, 不禁 嘩嘩聲
餐廳design 仍然係呢2 年勁多既loft, rustic style. 加上超高既樓底 又型又潮又舒服
連我身邊既F&B 設計師都讚不絕口
餐牌方面, 都係一般"乜都有" 既餐牌 ,Pasta, pizza, burger, grill, buritto, tacos. 你要乜都有
我地一行三人每人叫三個main 去share 食
首先黎個seafood risotto
唔好睇佢其貌不揚.. 好好食. risotto 煮得啱啱好, 個sauce 唔太濃, 唔好令到你好滯既感覺
海鮮都算多, 有蝦, 有墨魚, 有帶子. 非常好食
再黎一個The Brutcher's best pizza 叫得呢個名, 即係超多肉
實際多又唔係喎, 肉既數量適量, 佢既pepperoni 好好食喎, 唔係一般質素, 雖然量唔多, 但係個味道好出, 好好食.最抵讚係超cheesy! 好有芝士味, 又有pepperoni 既肉味. 個pizza crust 夠薄, 又脆. 整體黎講, 係一個好有水準既pizza
最後仲有一個veggie burger
唔知係咪自從有green monday 呢個concept, 大家對素食既注意大左多, 唔單止多左好多好似Herbivores 呢類素菜餐廳, 連呢類"食肉獸"餐廳都多左好多素菜dish.
呢個veggie burger 好足料, 有portobello mushroom, 有好多bell peppers, 茄子,有好sharp 既sun dried tomato, 增加左個burger 既味道. 對於第一次食veggier burger既我, 係一個好好既嘗試
唯一不足既地方係, 佢既啤酒selection 真係麻麻. 只係得例牌既asahi, carlsberg,
多得hk brew craft 同hk brewery 唔少, 令到香港愈黎愈多好既進口啤酒及craft beer, 高街扒房得幾隻例牌既啤哂真係有d 不足. 就算可以引到客人黎食野, 飲一杯起兩杯止進餐, 食野完, 憑佢既beer selection真係留唔到客人飲多幾杯.


text:
2015年3月14日 星期六
伸脷貓
有時佢望住我哋食嘢,會見到佢慢慢咁伸條脷仔出o黎,真係好好笑
其實天師仔有時伸懶腰時,都會伸條脷仔出o黎,不過得嗰幾秒,點會影得到呢
33 則留言:
真係好多伸脷相喎.回覆刪除回覆
佢成日都會伸脷o架刪除
- 回覆
咁係咪因為特別長,所以至成日伸脷呢﹖刪除
cute 爆 <3 <3回覆刪除回覆
見親佢伸脷,都會諗起“愛恩斯坦”,哈哈刪除
成日伸脷,仲伸咁多,我家貓貓好多時只係見到少少脷尖,一被發現就縮返入去架喇 ;DDD回覆刪除回覆
佢都伸得幾誇張吓刪除
阿娘無解既,貓地一時唔記得收埋條脷啫,有咩出奇?回覆刪除回覆
其他兩貓都無,所以覺得特別得意囉刪除
殺食呀 ^^回覆刪除
Sexy baby回覆刪除回覆
條脷又幾長卟, 天生可愛相回覆刪除回覆
伸得好誇張呢,咁長,好鬼似“愛恩斯坦”,哈哈刪除
因為佢係長舌貓? XD回覆刪除
so lovely!可能佢見你影佢相所以"廟"你!hahaha..回覆刪除回覆
瞓著都識“藐”我刪除
以前養過一隻貓,有次見佢訓覺時,又係伸條脷出黎,好得意架.回覆刪除回覆
伸條脷出o黎又真係好得意刪除
好cute ar!回覆刪除
btw咁佢D牙有冇事?回覆
之前已經剝咗7隻牙,依家無事了刪除
係喎, 真係好搞笑回覆刪除
會唔會係剝左佢隻門牙, 所以條脷跌左出黎呀?
狗狗好多時都係剝左牙, 所以條脷會跌出黎架!
好似小儀果隻 芝華華就係o勒回覆
係咩,無咗門牙會伸脷o既咩,我真係唔知喎刪除
又幾盞鬼喎!回覆刪除


text:
雖然裸露唔等同淫褻,不過亦唔一定係藝術.好似內地知名藝術家艾未未,早前就創作咗裸體攝影作品「十八裸漢」同「一虎八奶圖」,據聞內裏包含深意,暗諷中國時弊.睇完啲相,我不得不承認自己係老粗一名,完全冇藝術細胞.一大堆三尖八角嘅裸男裸女,全無美感可言,我淨係覺得嘔心囉!至於嗰啲所謂暗諷,就算著番衫都一樣表達到出嚟,咁做乜硬係要請觀眾嘅眼睛食屎呢?!上面提到嘅女露體狂(佢自己係咁講)仲好啲,雖然我都係唔識欣賞佢嘅文章同啲相,起碼人地冇以人體藝術做招徠先啦.總之鍾意露就露,都費事理啲觀眾係知音人定鹹濕佬.
咪插住,我唔係話去光豬姐姐個blog睇相嘅都係鹹濕佬.如果真係鹹濕佬,使鬼去佢度睇咩,鹹網啲貨色正九千幾倍啦!聽講話光豬姐姐都不知幾紅,究竟點解佢會有咁多捧場客呢?我諗就係好似走地雞同打針雞嘅分別嘞.打針雞夠晒肥美,當然好多人喜歡,不過亦會有人鍾意走地雞嘅農家風味囉.唔好屈我呀,我絕對無意貶低任何女性,我只係打咗個好貼切嘅比喻啫!
事實上,對裸體好奇係人嘅天性,想睇亦好正常,唔一定代表鹹濕.就算同性之間都會有咁嘅情況,好多時喺更衣室或者廁所,都會有啲人有意無意間吓其他人.相信除咗少數真係想嘢之外,大部分人都係出於好奇,想同其他人比較吓啫.諷刺嘅係,啲人一方面對他人嘅裸體好奇,但係要裸露人前又好避忌.有啲人喺更衣室換泳褲都要圍住條毛巾,都唔知有乜好怕,其實人有我有啫.學光豬姐姐話齋,俾人睇吓又唔會少咗忽肉嘅.
話時話,對於喺其他人面前赤身露體,香港人真係保守得緊要.呢方面嘅開放程度,唔止同外國冇得比,甚至連大陸同台灣都不如.其實我細個時都好怕醜,喺學校更衣室換衫都要匿埋一二角.至於點解會咁我都唔知,嗰時政府仲未有教啲細路要保護自己嘅身體.到後來返大陸旅行,先至訓練到唔再怕醜.嗰時國內嘅廁所同浴室,好多都係冇間隔,就算有間隔,都唔會有門或者帘.如果唔想同人肉帛相見,除非唔使開大或者沖涼啦!不過喺廁所同浴室見到嘅都係同性,正所謂人有我有,根本冇乜大不了,真正嘅突破要喺幾年後先出現.
話說有一次跟團去希臘玩,行程包括愛琴海小島Mykonos.嗰度除咗藍天碧海白屋仔,仲有一樣嘢好出名,就係天體灘.咁遠去到,當然要見識吓啦,所以就約埋一個男團友,趁住自由活動時間去威吓.點知走漏咗風聲,我地個領隊(麻甩佬一名)又要跟埋嚟.想撇甩佢又唔好意思,唯有勉為其難帶埋佢去啦.團友帶領隊遊景點,都算空前絕後喇啩.領隊都算嘞,好彩班女團友冇話要跟埋嚟啫,佢地肯定吾會除衫,咁我地幾條麻甩佬咪蝕底晒?!講真啦,雖然話一定要去見識吓,不過其實我都有少少擔心架.我當然唔係擔心俾人睇蝕啦,至於係乜就唔使講到明喇啩.
去到天體灘(Super Paradise),第一感覺係有啲失望.本來諗住會見到人山人海,人肉橫流,肉體橫陳,肉香四溢呢啲震撼場面,點知原來得嗰小貓幾十隻.而且仲唔係個個都除晒衫,光豬大約只佔一半.講真,如果唔剝光豬,去天體灘托咩!
行吓睇吓,卒之揾到個有利位置,鋪好條沙灘巾就二話不說,除到一件都冇剩.最初都係有少少矜持架,所以就趴喺度清楚周圍環境先.過一陣以經習慣咗嗰種喺公共場所身無寸縷嘅感覺,咁就即刻轉身,擺咗個大字型(其實係太字型)鋪屎繼續晒太陽.希臘小島真係正,海同天都特別藍,嗰種海闊天空任鳥飛嘅感覺直頭爽到無倫!有樣嘢連我自己都諗唔到,雖然附近都有啲零散嘅肉蟲,但係我竟然可以心無雜念,幾乎到達天人合一嘅境界,之前擔心嘅嘢當然唔會發生啦!
喺天體灘裸晒可能係一生只有一次嘅機會,咁梗係要拍照留念啦,仲要影埋啲肉蟲做背景添,不過就要轉番個趴街鋪屎先得.唔係話唔想以大字型鋪屎上鏡,不過嗰時用緊菲林機,要攞去晒就唔係咁方便囉.而且啲晒相鋪嘅格局通常都好變態,出相位對住條街,影咗啲乜隨時會俾路人甲乙丙睇到.如果連何B仔都入埋鏡,咁就真係會俾人睇到蝕晒嘞.話時話,我自己就試過無聊到企喺條街睇人出相囉.
影完相,下一個指定動作就係投奔愛琴海.雖然我唔識游水,不過落海浸吓都算還咗個心願.自從睇咗「蜜桃成熟時」(唔係33D,亦唔係李麗珍嗰套),對愛琴海都不知幾嚮往,希望有生之年可以一親芳澤.不過落咗水唔夠五分鐘,就頂唔順要爬番上岸.希臘嘅夏天熱到人都融,估唔到啲海水會好似冰咁凍.冇所謂啦,點都叫做試過投入愛琴海嘅懷抱.
返到香港,第一時間就攞啲菲林去晒,特別想知道天體灘啲相影成點,因為係領隊幫我揸機.老實講,我對佢真係冇乜信心囉.一攞到啲相已經急不及待喺晒相鋪睇,摷咗一陣就揾到天體灘嗰幾張.一睇之下,簡直係晴天霹靂,總之此地不宜久留,速速俾錢走人為上.原來啲相裏面竟然有一張影住我正面,仲係啱啱上水嗰陣影嘅添,今次真係俾人睇到蝕晒喇!本來俾人睇吓都冇乜大不了,最弊係啲水冰咁凍,基於某種物理現象,會令某啲真實情況嚴重扭曲,啱啱上水根本就應該影.條友影咗又唔話俾我知,分明係靠害啦,真係P佢個K!講開又講,嗰張正面裸照竟然摷唔番,真係有啲可惜,因為始終都係生命中某一刻嘅紀錄.
至於去天體灘裸晒,而且仲影埋相,當然唔代表我係露體狂或者天體愛好者(話時話,就算香港有天體灘,我諗我都唔會去囉),因為呢啲只係旅遊嘅體驗.我完全唔介意將喺天體灘嘅相俾人睇(當然除咗正面嗰張啦),對於我嚟講,嗰幾張相喺性質上同其他旅行相根本冇分別.而且以今日嘅尺度嚟講,呢啲所謂裸照簡直小兒科到唔恨啦!事實上,我帶啲相返公司俾同事睇,都冇抽起嗰幾張.至於有一兩個女同事睇到呱呱嘈,其實只係佢地少見多怪啫!
最後,希望呢幾張相冇令大家反感.當然啦,啲相只係旅行紀錄,一不養眼,二無內涵,不過都應該唔算核突到令人作嘔嘅,呢一點就肯定比艾未未嘅人體藝術作品優勝!奉勸呢位藝術家,玩暗諷之餘都要照顧吓觀眾嘅視覺神經,搞人體藝術就揾番啲企理少少嘅模特,尤其唔好親自粉墨登場!


text:
上個禮拜唔記得星期幾,同Pong同事去打邊爐,我食瀨尿蝦比佢d剌吉到,插住左又拎唔返出黎,過左幾日又變左兩粒飛滋
今日晉晉一歲啦,一陣要去佢滿月個間酒樓食飯同佢慶祝,我仲買左份禮份比佢!!
祝晉晉快高長大!!!聽教聽話!!!
由細到大都好鐘意跳舞,係電視見到d dancer跳得好靚好型,成日都好想去學,上網睇過好多學跳舞嘅地方,但都係得個講字睇字,頭先Pong打比我又勾起我條根啦...
又想講下Pong弟弟個女朋友,佢每日都係朝早起身沖涼,本來公司未改制度之後對我黎講係無影響,但以家改左之後真係好麻煩,沖涼沖足半個鐘,搞到我以家晚晚攞定牙擦放係廚房,但係擦完牙洗完面就會急尿,次次都急到我死,當佢沖完涼之後4個人就會排隊去廁所,尼排Pong都早左返工,連佢都唔多like
星期四個日諗瞓前望下個魚缸,多左隻蝦,仲幾大隻喎,唔知尼隻係咩品種嘅,係咪食污糟野嘅蝦呢???
前幾日Pong判頭話請佢地星期三返大陸食飯,咁我諗住去做運動,點知老闆臨時話唔得閒,所以我都無去做運動,成兩個禮拜無做啦,坐村巴返左屯門市中心,如果去市中心坐村巴真係好唔洗轉車,不過返屋企的話就太慢啦,因為太多人等小巴啦
世伯伯母去左旅行,所以星期日Pong叫左佢d朋友黎玩下,1點幾去超市買汽水薯片,跟住清潔屋企,清潔個時真係好辛苦,但係搞掂之後就好滿足,下晝4點幾佢地就黎到啦
星期六唔洗返工,我又好似d太太咁下晝去買餸,不過我發生左件好瘀嘅事,我諗住去肉檔買牛腩啦,點知個豬肉佬話我知,你想買牛肉要有個牛字,我尼度賣豬肉嘅,我以家先知豬同牛係分開賣嘅
世伯伯母係星期二個日已經去左旅行,
所以尼幾日都無飯食,
星期二個晚因為買唔切餸所以出街食冮海野,
尼排lunch後就好眼瞓,
真係坐係度都瞓得著,
試過釣幾次魚,
好彩老闆唔係度啫
昨日請左一日假去遊船河,
船上面d人除左Pong同佢一個fd(見過兩次),
其他一d都唔識嘅
唔記得6月定7月join返cali做gym,
昨晚做完返屋企係廁所磅下,
比未做gym之前重左一磅嘅??
點解會越做越肥架??
WHY!WHY!WHY!WHY!WHY!!!
唔通真係要加埋節食黎減肥,
但係食係我人生一大樂事呢架嘛!!
好想去返以前個磅數
努力加油!!!努力加油!!!努力加油!!!
今朝起身望出窗見到有條好長嘅虹彩,真係這麼遠那麼近,因為好近屋企個窗囉
今日出左旺角買生物環,上車拎出黎睇下,好似買錯左喎,一包裡面有三小包用個網袋袋住嘅,三小包咁掉左落個濾水器度,無開個網袋一粒粒個放落去


text:
2014年11月16日 星期日
素滋味
34 則留言:
妳講得岩,屋企人少,每次煮野都只係用少少,好多少都用剩晒,而且第二日又未必有時間再煮回覆刪除回覆
人口少買野真係幾煩刪除
配搭好新喎!可以一試.回覆刪除回覆
試下無妨,幾好架刪除
我都少人~不過老公食力好~所以都煮得多呢~哈~回覆刪除
我地都係得兩個人, 有時煮一大鍋, 都要食最少2日回覆刪除回覆
我地食唔晒都會第二日食刪除
人少真係易有剩餘物資,我成日都要安排好,否則會浪費呢回覆刪除回覆
所以做主婦都唔易刪除
嗰味餸加加埋埋嚟煮又係幾得意噃 !回覆刪除
我最怕就是樣樣剩下小小,下次可以學下你咁樣煮回覆刪除回覆
煮大雜會都唔錯架.刪除
我地都係,好怕樣樣剩少少.回覆刪除回覆
用來煮大雜會都唔錯架.刪除
我都有同感. 我一係一次過煮晒佢,分幾餐食.回覆刪除回覆
一次過煮晒佢,分幾餐食好悶,每樣剩D,可以留番煮大雜會刪除
好有心思餸,請問可唔可意教我自家醃製咸菜,唔想買加有××劑.回覆刪除回覆
等一陣俾條link你啦刪除
好特別嘅配搭 :)回覆刪除
蕃茄加咸菜本身都已經好味.回覆刪除
這個配搭好得意.回覆刪除
亮點係豆腐卜!!索晒味!!好好餸飯!回覆刪除
自由配搭有新鮮感又送得飯 , 健康素食 " 正 "回覆刪除
哈哈....大素會 !回覆刪除
加多些涼瓜....就 咸酸苦瀝都有.回覆
果日屋企冇苦瓜‧嘛刪除


text:
2016年5月10日 星期二
南瓜牛肝菌飯
39 則留言:
牛肝菌飯,好香呀!回覆刪除
牛肝菌煮飯好香,我今晚都食椰菜花呀!回覆刪除
呢餐清清地,而且仲好健康呢!回覆刪除回覆
有金華火腿煮紹菜,唔算太清刪除
真想試下這個飯.回覆刪除
牛肝菌好香!我都鍾意食回覆刪除
好有營養健康餐!回覆刪除
我覺得牛肝菌+蕃茄整飯係最襯, 加南瓜感覺好飽肚..hah回覆刪除回覆
牛肝菌+蕃茄我都煮過,換換口味都唔錯,用少少南瓜就可以.刪除
今晚照第2個餸,快!回覆刪除回覆
金華火腿煮紹菜好味.刪除
牛肝菌係好香咖,衹係上次買嗰包,新聞話有問題,掉咗之後,一直都唔敢再買了回覆刪除回覆
我啲牛肝菌響九龍城買,幫襯咗幾年.刪除
有味飯好味,淨食無餸我都得回覆刪除回覆
有啲菜食好啲嘛.刪除
尼個飯唔使餸都好好味回覆刪除回覆
有啲菜食好啲嘛.刪除
咁...幾時去前院入返D「有機三色椒」?^_^回覆刪除回覆
入咗又就來食曬.刪除
入咗去長洲買平安包?回覆刪除回覆
我同朋友去行下,冇買平安包刪除
入咗去長洲買平安包?回覆刪除
牛肝菌聞係非常香,但煮左就冇咁香,請問有竅門嗎?長洲真係有十幾二十年無去啦!回覆刪除回覆
牛肝菌我多用來煮飯,煮起來有時坐在廳都都聞到,我冇乜竅門,只係洗淨先浸,盡量用番浸菌水.長洲我早幾年去過相隔好幾年啦,若果十幾年前相比,現在真條係勁多人.刪除


text:
2016年5月8日星期日
Schloss Asparn/ Zaya
依家係MAMUZ 博物館嘅分館.館內展出下奧地利州出土嘅文物.
石器時代.
石器時代嬰兒夭折率好高.嗰時BB會用個袋袋住,再用長毛象嘅骨冚住埋葬.
石器時代嘅人形.右邊係還原佢原本個色.
小朋友可以玩吓.
鐵器時代.
雙擁嘅小朋友
左邊嗰個話可能係皇冠.
飾物.
唔睇都唔知呢個地區出土咗咁多文物.
嗰時已經有開頭手術做.呢兩個頭骨用嘢鑽開過.
古羅馬時代.(個宮只有呢個房係有天花畫,我估呢個宮嚴重損毀過)
兵器
瓦片
最後個展館係關於考古學.
宮殿個後花園係戶外展區.
呢日咁啱有個Keltenfest. (Kelte人係鐵器時代一個部族.)
戶外展區有仿石器時代嘅屋睇.
呢檔有仿古樂器.
表演打鐵....但係石器時代有咩??
表演整麵包(準確啲係一塊薄片),有試食.
試吓用石頭磨嘢.
仿建一個出土嘅神廟.
有食,有買,有手工做(逐項收費)
整弓
飛茅.一歐一次.
格鬥中.
(古)時裝表演.
29 則留言:
- 回覆
BB夭折率好高, 次次都用長毛象骨陪葬, 唔怪得長毛象絕哂跡啦.回覆刪除回覆
一隻長毛象可能夠冚好多個BB喎.刪除
你有冇飛茅呀?回覆刪除回覆
咁呃錢嘅嘢我梗係冇做啦.刪除
飛茅一歐一次, 有D貴喎回覆刪除
你學左邊樣求生技能呀回覆刪除回覆
搵到有試食算唔算?刪除
舊石器時代尾段開始有冶煉銅嘅技術,呢個係咪銅唔係鐵呀?回覆刪除回覆
你唔講我真係唔知呢.刪除
歐洲歷史我完全唔識,原來也有那麼多遺跡,只是不怎完整…回覆刪除
戶外都幾多嘢睇喎,唔駛齋睇文物咁悶回覆刪除
砌樽和積木屋都好玩回覆
係呢日戶外先有咁多嘢睇㗎咋.刪除
其實呢類展覽,係公營定私營?!樣樣計$……回覆刪除回覆
博物館我呢度係私營㗎(政府有補貼嘅我估).刪除
檔口就一定係個題戶.
最尾嗰張中間嗰位頭頂有個疑似雞冠嘅大叔,係邊個(古)時代嘅髮型呢? :p回覆刪除回覆
80年代o既punk.刪除
展覽品很有特色,值得一遊!回覆刪除回覆
識多少少嘢,值得去.刪除
你話"唔睇都唔知呢個地區出土咗咁多文物" 遠至石器時代都咁多,我以為係D文明古國先有咁多.回覆刪除回覆
我之前都好似你咁諗刪除


text:
每個人對「型」嘅定義都唔同,有人話劉華靚仔係型,又有人話要好似發哥咁成熟穩重先叫做型,總之就各花入各眼,不過如果你問我點先算係「型」,咁抽象嘅野我唔直接答你,用例子答你啦!以上幾位仁兄無錯係好型,不過對我嚟講就硬係好似差啲野咁,或者係因為佢咃就好似天上嘅星星,實在太遙不可及,絕非我哋呢啲普羅大眾咁易模仿得到……之不過係小弟心目中,仲有一個人可以稱得上係真正嘅「型」,佢唔係劉華,唔係發哥,更加唔係阿諾舒華辛力加.佢係邊個?之唔係香港公開大學嘅黃自鴻博士囉!以前嘅我生活係ACG既世界入面,型男嘅定義亦都只局限於動漫入面既人物,例如係戴志偉,渦卷鳴門,愛德華艾力克,路飛等等,每次見到佢哋出絕招好似「衝力射球」,「多重影分身術」咁,我就會真心覺得佢哋好型,有時仲不自覺咁模仿埋佢哋嘅一舉一動,可能亦都因為呢個原因,另到唔少人背後靜雞雞叫我做毒男,甚至乎開始疏遠我,莫講話女仔,連男仔朋友都唔多個,你估日日lunch time自己一條友食飯果種感覺好過癮咩……由果刻開始我發誓自己無論如果一定要脫毒變型,另果班歧視過我既人刮目相看,唔再衰比任何人睇!
終於皇天不負有心人!自從入左OU中文系,由我第一眼見到黃博士開始,我就知道佢已經成為我心目中嘅阿尼姆斯,永遠無人可以取代佢嘅男神地位!佢嘅「型」係包括外在同埋內在兩方面:亮麗嘅秀髮,迷人嘅眼神,霸氣嘅眼眉,挺拔嘅鼻樑,親切嘅笑容,優美嘅身段,淵博嘅知識,敏銳嘅時裝觸覺,再加上幽默生鬼嘅教學方式,幾乎集合晒成為一個完美男人必備嘅條件,一舉手一投足都洋溢出文人嘅氣質,堪稱型男嘅典範.每一次上佢嘅堂,對我嚟講都係一種享受!老老實實,你話我唔知醜又好,擦鞋又好,博出位點都好,其實我真心覺得自己有少少潛質好似黃博士咁型,唔信?拉落去望下啦!你話如果佢可以過返我一兩招型男必殺技,怕且距離洗脫人哋眼中嘅毒男形象之日都不遠矣!唔知你又點睇?


text:
Saturday, January 17, 2009
英國大學同學相聚篇
真正既朋友, 真係唔洗成日見, 但一見番, 就大家滔滔不絕, 咩都講得一餐, 一傾就傾左成4個鐘.
由於Eunice 11月結婚時我冇出席, 因為一來自己有左bb, 唔想紅事同紅事相沖,另一方面亞婆又入左院, 所以對於唔能夠出席佢既wedding 有d遺憾.當年佢都好想參加我既wedding, 但佢生智慧齒搞到面都腫哂, 佢唔出席, Doris又冇左個人陪喇, 所以佢地兩個都冇去到我既wedding.希望到Doris 時, 我同Eunice 都可以開開心心join 佢既party啦!
應該有好多年冇見佢地, Doris 就因為同我間唔中有msn, 所以都有d contact.Eunice 就少了...不過大家一見面, 就好似當年o係St Marks 咁, 我地都不約而同話好掛住當年既生活.到今時今年, 仲有好多好多當年既片段o係我腦海裡面, 只係Doris 成日都唔記得哂d 野乍嘛!
好開心知道Doris同Eunice 都係想生bb既人, 都係打算生1個bb.我已經同左佢講, 我準備好個blog, 當佢地需要時, 我就會比條link 佢地, 希望呢個blog既內容可以幫到手.
好替Eunice開心既係佢搵到個pamper到佢不得了既老公.送佢去到餐廳門口, o係街等佢等到佢11
點幾食飽接佢番屋企... wa! 我以為小說情節先會出現架乍, 點知我呢個好朋友既老公就係咁喇, 不過似乎我呢個朋友唔係好受落, 因為佢唔想咁樣比個老公pamper.而對於佢老公來講, 咁樣去接送真係幾辛苦架, 似乎呢對新婚夫婦要坐底傾傾, 解決呢個問題喎.
Doris 呢就已經去睇樓喇, 快喇快喇, 睇得樓就會搞結婚, 聽講佢地都去睇左影結婚相既野喇, 應該好事近架喇, 之後就會快快趣, 聽講想o係aged 35之前生bb喎, Doris, 快d 啦, 我替你心急呀!!!!
講番我自己喇, Doris 一見到我又係o個句: "wa, 乜你又係一樣樣架..." 哈哈! 係呀, 我自問真係冇咩大改變, 最搞笑係我坐底之後佢仲話我, 冇肥到冇瘦到, 髮型又係一樣 (咁老土喎... ), 仲問我個肚o係邊, 因為我入去餐廳時佢見唔到.到走時, Eunice 見到我企起身, 都係講番同一番說話, 話唔望我個肚, 都唔覺得我大肚.
開心呀! 緊係開心啦! 有左Midby之後, 我成日都mind 自己肥左好多, 而家連舊朋友見到我, 都話我冇咩點變, 點會唔高興喎!
最衰係已經11點喇, 加上Eunice老公又o係出面等緊, 雖然有d 唔願意, 但最後都走喇...
我好想我地keep 到每相隔一段時間就出來聚一聚, 呢d 識左咁耐交心既朋友係應該多d 見面既!
比Doris 見到我打呢篇blog, 又話我老士架喇.相信下次同佢地gathering 時, 必定一係Doris 結婚, 一係Eunice 有左bb.
衷心希望佢地願望成真, 將眼前所有問題一一解決!!!!
Subscribe to: Post Comments (Atom)


text:
Marco出trip前一日一齊去超市入貨,買咗肉碎預備整肉醬.(我會整定肉醬frozen, 方便隨時整千層麵)咁我就問Marco想唔想上機前食千層麵做午餐,佢話求其用肉醬撈個pasta 便可以.但係車輋就話lasagna! Lasagna!
我呢個仔好多嘢都唔食,例如,可以食漢堡包,不過叫佢浄食漢堡扒就唔肯,一定要有嘢夾住!難得佢鍾意食我嘅千層面,有肉有洋蔥有芝士一次過食哂,佢開心時我開心.
咁佢要求到,我都想滿足佢,一於爸爸食pasta, 車輋千層面,我就食前一晚食淨的sushi.Marco話三個人三樣唔同好spoil, 所以我話咁車輋要負責切士多啤梨,成交!Marco話咁如果千層面係當獎勵咁就ok.講到尾,佢咪又係一樣spoil個仔.記得多年前Marco 講過,兩個人相處,我哋要好似比賽,睇下邊個spoil對方多D.其實可以spoil你愛嘅人,係一種幸福,見到佢哋開心,你自己都開心.
其實我嘅千層麵好簡單,肉醬成份只有洋蔥,免治肉,番茄,調味,能夠受歡迎係因為我用咗Rana嘅新鮮超薄千層麵皮.
車輋鍾意一層層由面開始食.佢lunch食唔完,我話可以留到第二日,不過就無咗個脆面.點知車輋竟然有辦法,佢叫我再加D芝士粉去焗熱,咁就可以有返個脆面!亞仔,你咪好著數!不過我欣賞呢會動腦筋解決問題,抵你有得食.


text:
今日阿head叫我及tracy傾計, 話公司有咩GOAL之類, 即係由毎個部門既director及manager去決定毎個員工係一年內要做到既目標, 毎半年會檢討一次, 之後會跟據個員工是否達成目標去計分, 一共分五分:
一分: 未能達成目標
二分: 差少少達成目標, 但未達到
三分: 已經達成目標
四分: 已達成目標, 但又未達成個額外目標(即比原定目標既要求更高)
五分: 即係滿分, 已詳成目標及額外目標
評分會影響毎個員工既人工, 升職及各項福利, 真係要睇分數做人呢!! 而我因為岩岩入職, 仲未有GOAL, 但聽個head講, 我既目標都幾高下, 就係要係半年內學識埋好兩間細公司及一間大公司既數, 唔係咁激掛!!? 個同事都要兩三年啦, 我快佢咁多的確有壓力, 開始感受到大公司既壓力呢, 睇黎自己為左份人工要努力><
放左工之後, 姑姐要去我媽屋企接走姪仔, 我冇飯食, 好在joejoe陪我去左敦食飯, 去左澳洲牛奶公司呢!! 真係好耐冇去過呢~
去到餐廳食野, 仲要咁出名, 梗係要影底個logo先啦~
今次同joejoe坐到好隱蔽, 唔怕比人趕吧!? 仲可以偷偷地影相...XD
叫左兩個牛肉通粉, 不過已經冇以前咁好味><
仲有呢間餐廳招牌既滑滑炒蛋~~仍然咁好味, 仲有好味既厚多士^^
仲叫左杯凍谷古, 都係熱既好飲D!! 凍既太多冰啦, 不過鬼叫而家天氣熱, 冇辦法><
kumi's new life
2010年6月18日 星期五
公司的goal
今日阿head叫我及tracy傾計, 話公司有咩GOAL之類, 即係由毎個部門既director及manager去決定毎個員工係一年內要做到既目標, 毎半年會檢討一次, 之後會跟據個員工是否達成目標去計分, 一共分五分:


text:
近年好多流動電話的服務供應商都推出download流行曲的服務.但一直都冇聽歌的習慣,所以冇乜留意.近期因為要買N97,所以都簽左個新contract,再用musicholic ($48/month,為期一年),機價可多減$600.即係利誘大家用呢個服務.既然都係出咁多錢,咁咪join番一年lo.
CSL自己為Musicholic寫左個program,主要通用HSDPA download d 歌去個手機度(但係d sales會話係streaming,個人覺得冇可能,因為重新開機後d歌係唔使download就可以聽), 最重要的function 當然係hiden哂d file,等我地冇得同其他人share d 歌啦.作為一個music player,一d都唔user friendly,d 目錄要按好多個button先做到想做gei野.
最大的問題始終都係d歌,唔知係版權問題,定係技術問題,d 歌播出泥真係好差,冇bass可言,冇高音可言,完全enjoy唔到d 歌,去唱k前溫習d歌都還可以,真係想聽歌的話,都係download番MP3會好好多.
個人就完全唔建議大家俾錢買呢個service啦.


text:
台灣近年一直好努力推動觀光業,方向啱唔啱我就唔識分,我淨係知有無野玩.台南距離高雄約 1Hr 車程,可以即日來回亦可以住返晚玩得有深度 d,但係要了解多 d 台南嘅地理位置,高雄出發係要向北行,墾丁就向南,所以高雄係中間位,行程安排上要就一就啊.
台南市區一日遊行程:
奇美博物館 (需預約) > 四草生態遊綠色隧道 > 夕遊出張所 (生日鹽) > 安平樹屋 > 安平老街 > 虱目魚主題館 > 神農街 (阿朗基餐廳) > 林百貨 > 回程高雄瑞豐夜市/台南花園夜市
以上係比較大目標嘅景點路線,適合未去過台南嘅朋友先玩一玩,如果已經去過台南,或者對市區行程麻麻地的話,就建議你地玩台南北部行程了.
奇美博物館我自己非常推薦,有興趣最好提前三個月好去搶定飛,撲唔到飛可以現場睇有無後補,就算入唔到場響門口行下影張相亦好正,有同我去過嘅朋友都知,我又有故仔講你聽,因為我真心欣賞許文龍先生嘅理念,係我心目中台南必去嘅地方.
四草生態遊係台南膽拖,亦係好多媒體列入台灣秘景之一,綠色隧道真係好靚,坐船仔有非常專業嘅導覽人員解說,旁邊大眾廟亦有段故,帶小朋友睇靚景睇生態仲有歷史文化可以睇埋,無理由唔去的.
詳細遊記 : http://ilovekenting.blogspot.tw/2014/04/mini.html
夕遊出張所個名係就係橋口 d,但佢係返入安平區順路嘅景點,保留日式建築值得行下,賣嘅小禮物亦幾有意思,好過下下都寄木頭名信片.
之後安平樹屋又係響隔離,假期封路車唔俾行,大家就要行多幾步路,順便行埋安平老街,至於安平古堡我就唔太建議,因為裡面真係無咩睇,鍾意睇古蹟的話可以去億載金城,有好大碌巨炮睇又城牆又盛咁,好過去古堡要佢回水.
老街門口就有一檔賣狀元糕,坦白講佢整得一般好食,我自己覺得最好食嘅係高雄瑞豐夜市一對老夫妻嗰檔,或者三鳳中街附近地下道旁嗰間都 OK.咁狀元糕係咩呢,其實佢係一堆用糯米粉整成嘅小糕點,中間一般會包花生或者芝麻,我自己就鍾意食芝麻多 d,呢 d 傳統小食已經買少見少,行過可以一試.
另一個台南好出名嘅小食叫棺材板,莫講話呢 d 路邊攤,台南始創店我都食過,個人評語係方包+海鮮忌廉湯,講完,可以不理.
其實入老街嘅目的只有一個,就係去買涼果,因為呢間係老字號用古法做涼果,無咁多化學野咁話.不過你睇,又係隔離就開一間,變成涼果街.
認住永泰興招牌,唔好走錯過隔離呀,同埋佢依家響安平路就有鋪頭,大 d 無咁逼,所以行唔行老街就真係睇個人喇.
老街有條橫街行入去有間叫山海館嘅地方,橫街裡面慢慢亦熱鬧起黎,有 cafe 有賣古董玩具嘅特色小鋪,行得老街就多花幾分鐘行下喇.
跟住又上車玩下一站喇,虱目魚主題館幾得意㗎,同埋虱目魚係台南名產,館內有好多現成野賣,如果想食虱目魚餐,就要玩下台南北線喇,個虱目魚一夜乾真係一試難忘,講起都肚餓.
主題館二樓有野睇架,除左有影相位之外,仲有虱目魚簡介,夏天可以黎吹下冷氣過過冷河先繼續玩.
我自己幾鍾意神農街,台灣嘅歷史其實都離唔開被殖民,所以有好多唔同嘅文化已經融入左呢個地方.神農街保留左唔少全木老房,最近台灣政府亦鼓勵神農街將老房活化,有唔少特色小鋪同小餐廳,黎台南就係要慢活,花 d 時間俾自己慢慢發掘,別有一番風味.
神農街裡面有間阿朗基餐廳,係日本高人氣插畫品牌,台灣取得正式授權,台北同台南都有分店,呢間亦係台灣唯一阿朗基主題民宿,同樣係用老房活化改成民宿.
有時候真係抵日本仔發達嘅,佢 d 野除左個樣無得輸之外,都真係幾好味架,不過阿朗基好似響香港無人識,捧唔捧場就自己斟酌喇.神農街出面條海安路都好野黎架,好出名嘅藍晒圖幾經風雨之後,最近又可以復活喇,海安路亦係台南老蘭黎,愈夜愈精彩啊,不過戴定頭盔講你聽係台灣風呀下.
行一行襯天未黑,可以行埋個林百貨先,百貨公司只係佢嘅外表,實質佢底蘊係一座古蹟黎,1932年到依家,算係台灣第一間百貨公司,裡面部電梯亦係南台灣第一部電梯.
雖然話係古蹟,但係裡面賣 d 野我覺得幾潮架,好似佢地書局部份有日治時期嘅地圖,亦有好多台南景點相關產品,有興趣認識府城多 d 的話,一定要黎睇下.
記得一定要上天台睇下,係全台灣唯一有空中神社嘅地方,點解會有舊咁嘅野呢?連林百貨佢自己都唔知,點解要起同用黎做咩都係一個迷,簡直就係天使同魔鬼嘅化身.
頂樓間關東煮叫大手燒,連鎖的,價位以關東煮黎講算貴,小西門又有,高雄又有,對我黎講無咩吸引力.
樓下個綠茶雪糕唔錯架喎,唔太甜茶味又夠濃,lam 住支甜筒可以睇埋對面土地銀行,都係古蹟黎,1937 年落成,係日治時期日本人黎台灣開設嘅銀行.
依~ 乜講到尾都無講食飯位嘅呢?放心,梗係有準備啦,安平就有條美食街了,依家愈黎愈多知名食店都集中響呢條街上面,地點正中,所以睇大家幾時肚餓咪幾時去食囉.
台南必食周氏蝦捲,又係成個台南都話自己係蝦捲乜乜乜啦,不過識食一定係食周氏,假期爆硬,好在我地食飯時間同台灣人有分別,可以避一避.
推薦菜式 : 擔仔麵,米粉湯,虱目魚丸湯,蝦捲
唔好諗,行過即買義豐冬瓜茶,消暑一流,古法製唔同一般用糖水開出黎,高雄有分店,但只有台南老店先有冬瓜糖賣,可以跟佢份量返去自己煮,夏天雪櫃一定要有.
所長茶葉蛋必食,NT$12 一粒茶葉蛋去邊度搵,辣味唔係好辣㗎咋,有冬瓜茶旁身無有怕,同埋老闆真係警察所長黎㗎,可以花 d 時間睇下佢嘅故事.
邊食可以邊睇人地留言,神人都在民間啊.
如果有帶長輩或者小朋友,想食正餐 d 嘅正餐,又有位坐得舒舒服服的話,推薦大家試下錦霞樓,係老店阿霞飯店嘅分店,係傳統正宗台灣流水宴,搬入餐廳俾大家試下,有興趣記得預早同我地講幫你 book 檯,佢地每道菜份量亦有返咁上下,所以唔好喪叫,台灣人喜宴最重排場,預左大家打包攞走的.
推薦菜式 : 紅鱘米糕,招牌甜湯
如果大家嫌阿朗基太卡哇宜,又想體驗下台南慢活方式,窄門咖啡真係好適合文青們黎個 tea.
有圖有真相,應該唔洗問點解叫窄門啦下麻.
台南有唔少特色 cafe,等我地慢慢去發掘,我地咁玩其實只係走馬看花,真正體驗慢活,可能真係要響台南住返一年半載先有辦法.
仲有赤崁樓呀,孔廟呀,成功大學呀,百年老茶行呀,手工帆布袋專賣店呀,只要 NT$2 一串嘅地道小食黑輪呀咁,大家可以加減玩,總之就咁一睇就知,只會唔夠時間玩,唔會無野俾你玩,如果你去過台南覺得好悶無地方行,咁你可能需要一位導遊帶你玩,絕對同你自己四圍中係兩回事,一個價錢包車仲包埋個導遊俾你,真係物超所值啦,記得搵我地訂車喇.
艾笠墾丁 2 - 40人專業台灣包車服務, 免費行程安排, 可指定香港人導遊
HK Tel : 81700438


text:
今日要上少女峰,早餐要食飽啲呀!
呢個就係食早餐嘅地方,幾有瑞士FEEL,因為時間尚早,所以無人!
食 飽後就喺酒店RECEIPTION到買上少女峰嘅火車票,買之前講左呢幾日我地PLAN左會去嘅地方比老闆同老闆娘聽,再經過佢地計過車費,佢地建議買 JUNGFRAU CENTENARY PASS會抵啲,因為我地得EURAIL PASS,所以無折要比正價CHF225買!呢張PASS可以連續3日任搭少女峰鐵路(註:只可上少女峰一次)!
因為就快有巴士去火車站,老闆好爽快咁話計落房單到CHECK OUT先比,仲叮囑我地邊到搭巴士.
去到火車站巳經好多人喺到等上火車喇.
要搭呢架車上KLEINE SCHEDIGG先.
再喺KLEINE SCHEDIGG轉呢架上少女峰嘅列車
開車喇,呢幅係準備入隧道前影嘅,老闆娘真係無講錯,真係好好天氣!
入隧道之後,架車全程會喺隧道行車,無景睇!但係會中途停2次比乘客休息同習慣高山氣壓.
乘客可以留喺車或者行去觀景窗睇風景,我地選擇留返喺車上面.
上到山頂火車站,因為今年係少女峰鐵路100週年,所以有個介紹少女峰鐵路歷史嘅展覽.
之後去埋冰宮睇冰雕
無論Zermatt定呢個冰宮,入面都好鬼凍!跟住我地出左去呢個雪地,好晒好大風,不過可以對住成大個少女峰!
好多人都喺呢到以少女峰做背景影相.
仲可以影到好大條冰川!好想落去行呀!
呢到仲可以望到餐廳同山頂觀景台.
原本我地烚左啲腸同帶左麵包做午餐,不過無地方食,而且餐廳有人巡,成日同啲人講“NO PICNIC”,無機會拎出嚟食,只好偷偷地加2條落去碟豬扒薯條到.
差不多每位遊客都會影嘅背景.包括我自己都有影!
行出嚟觀景台,有種被群山包圍嘅感覺!
呢個觀景台有部分地方係凌空而建架,望落去係懸崖,都幾驚架!
之後就搭返車落KLEINE SCHEDIGG,行去WENGERNALP.
周圍都會見到少女峰列車開通100週年嘅LOGO!
話咁快就落到山喇,火車站隔離就係放牧嘅山坡!
好多人(包括我)都不停同啲牛牛影合照同寫真!
下面呢張係我其中一張最鐘意嘅!
啲牛牛好溫馴,行埋去影相得,埋去摸佢又得!有時佢仲會伸條脷"LAM"你TIM呀!
原本想行去WENGEN架,,不過行到呢個站巳經用左3個幾鐘,巳經好攰喇!唯有放棄.
而且我地搭呢班車巳經係尾二果班,錯過左呢班可能要坐喺呢個好荒蕪嘅位等一個鐘等班尾班車!
我地搭車去到LAUTERBRUNNEN之後再轉車經WILDERSWIL返GRINDELWALD
今晚就喺呢間酒店下面嘅餐廳到食!原來入左一間近火車站嘅餐廳,唔入由自何,一入到去周圍都係烏蠅,我敢話起碼有過百隻飛下飛下!所以即走,去左呢間.
先點左2杯大啤!跟住我哋慢慢嘆住啤酒點菜.
頭盤點左粟米片,佢有層芝士喺面,好香好脆好好食!不過好熱氣!
佢呢到好好,你未食晒頭盤佢唔會上主菜比你,唔似得喺香港,一窩蜂咁上晒所有嘢比你,不停埋嚟睇你食晒未,食晒就執走晒你啲餐碟刀叉,務求盡快趕你走可以做第二檯客!
我地中間又影下相又飲下啤酒,食個頭盤都食左大半個鐘有多,啲侍應完全無比面色我哋睇!之後主菜終於到喇!經過尋日嘅教訓,我哋唔敢再叫瑞士菜式,叫左一個係漢堡包,另外叫左個燒雞胸拼沙律.
埋單CHF68 (HKD540到),唔算太貴,!
不過呢到有樣嘢唔好,就係有烏蠅飛嚟飛去,仲要係趕極唔走!


text:
Miu King 返來 la!!!! CBW 既女皇!!! 所有大小員工即該俾足二百分做野, 唔做野唔緊要, 但係唔可以扮白痴!!! 八點二十分便番左去, 破哂自己既最早番工紀錄, 一番到去就加 account 入 SAS 既 UAT, 真係大濟, 加 112 隻 account, 竟然有 109 隻同本身既撞左, 煩到爆, 要係個 db2 度 export 哂 d account 出來對. 九點幾先食早餐. 開工時間又唔可以改 UAT d 野, 要等放食飯先改得, 結果十二點二十分先去食飯.
一心以為搞掂哂, 點知 CBD 個面竟然俾錯 account data 我地, 又要改過, 不過今次唔直接改 db, 就咁用 admin 改左就算. 沒完沒了既 sales form 真係煩爆, 今日又有新 requirement, 重俾人趕住要快 d 搞好做 testing...4 點幾既時侯, 跟了 kiki 落 NOS cert 機, 因為得一個 account, 所以有 d 野做唔到, 要聽日再 cert, cert 完機, 再做多陣 sales form, 大約五點半便閃了. 今日既工作, 真係只可以用個煩字來形容.
番左屋企訓到七點半便去了收檔, 有點涼意. 而家少左幫手收檔, 辛苦了 fa ma. 真係對唔住.
有三部戲都想睇, 三部個中文名都唔好唔掂, 所以我用原名. Nobody Knows, Egoshooter 同埋 The Motorcycle Diaries. 到底有幾多戲係我想睇然後又無睇既呢....今晚睇雜誌, 原來哲古華拉個哲字, 即係 CHE, 係西班牙文, 意思係大佬咁上下, 所以應該叫佢做古華拉哥. 又或者第日見到阿南哥, 要叫佢做哲南. 型.
重係聽緊傻仔, 開始覺得唔係人地當自己係傻仔, 係自己種意做自己種意既人既傻仔. 同場重有安靜, 今朝搭車既時侯不斷諗起呢首歌.


text:
(先交待下背景)我同男友拍拖差唔多半年,男友屋企有5兄妹(P.S: 同母異父),佢係長子(同前夫所生),另外4個妹(現任丈夫)
岩岩拍拖既頭一兩個月都好sweet,到後期男友向我坦白:之前因工作關係,借左財務公司8萬,驚我會離開佢,所以一直唔敢同我講
我應承左唔會離開佢,叫佢每個月慢慢還,還清草錢先結婚,我知佢冇乜錢,所以平時去街食飯
,我都唔會點買野,亦都唔介意食麥記KFC,茶記既餐廳,淨係想佢快啲還完錢,可以過啲好啲既生活
但原本我幫佢死慳爛慳,到頭來卻有種白費氣力既感覺,原因係佢其中一個妹(排第三,簡稱3妹)
平時男友收工返屋企,都會買糖水野食返屋企俾3妹,初頭覺得好正常,始終係屋企人,收唔收返錢都無所謂啦
後來發生既事,真係覺得過唔到自己心理關口,希望大家俾啲意見/建議
除左去睇電影拍拖個陣係兩個人獨處之外,其餘日子拍拖既時候,男友既3妹都會係度
我自己返兩份工,星期一至日都要返工,一個月都盡量抽2-3日放假陪下男友,因為好難得先有假放,所以都會提早一兩星期前通知男友,大家互相就下時間
有好幾次,已經講定左放假既活動,出發前一日先同我講,3妹都想去,不如等埋佢先一齊去,結果我既假期變左係屋企自閉(因我本身朋友唔算多,大家返既工作類型唔同,要臨時臨急約人真係好睏難,加上我唔想俾朋友認為我當佢地後備,冇拖拍先搵佢地攝時間)
有次同男友睇電影,睇電影前佢有whatsapp 3妹話睇電影,完場後我去左洗手間,出返泥見到佢同佢妹講緊電話,內容大致係:我睇完戲就返屋企(當時係我早收工,收完工去左買飛,話等男友收工睇埋戲,先一齊食野)
聽完佢講電話,真係有團無名火生起,點解好似乜都同個妹匯報,一齊睇戲係咪陪坐咋,個刻真係野都唔想食,叫男友返屋企
大多時,我想見下男友,我收工都會去同佢食下飯再去佢屋企一齊睇下電視之類,一般到11,12點先返屋企,佢個妹就會等到我走,男友送我去撘車,佢會跟埋過泥,送完我撘車就要我男友陪佢食野(因佢屋企長期唔煮飯)
即使我冇過去搵男友既日子,男仔都會12點陪佢呀妹落街食野,就算男友第日要8點起身返工,但呢啲咁既生活一星期都會有兩三次
有陣時,我都會陪埋佢妹食完野先再返屋企,太夜冇車撘,男友就會借車送我返屋企(男友第日唔洗返工先會車,平時都係自己撘的士返去)
好無奈,佢妹會跟車話遊車河
終於有次,我忍唔住發男友脾氣,當時佢訓緊覺,訓一陣又醒下,叫我問下3妹係邊?點解咁耐都未返泥?我冇理佢,當佢發開口夢就算,之後無聊禁電話睇片,睇既片係把女聲講緊野,男友又醒左,問我3妹講咩?
個下真係火山爆發,嗌交嗌到幾乎分手咁濟,嬲到直接問男友,到底你同我拍拖,定我同緊3妹拍拖,還是你同緊你妹拍拖
佢當時同我解釋左好多,話個嗰係佢親妹,邊有可能會咁,唔明我諗乜,雙方疆持左好耐先心平氣和傾
我以為傾完之後,會有改善,但情況依然係咁,3妹依舊會跟著遊車河,連副駕都想坐埋(原因:佢食緊野,坐後面左搖右擺食唔到,男友見我黑黑地面,叫佢妹食完坐返後面先開車)
其實我真係好唔開心,希望係自己鑽牛角尖諗歪左,希望大家俾啲意見我
(點解我會諗歪,係男友其他妹唔會係咁,亦好少提及,唯獨3妹經常掛口邊)


text:
Dec 16, 2012
Sunday
今日K baba on call
我上晝要返琴行
所以
Jayden落去樓下公公屋企
哈, Jayden一見到公公, 就唔理我啦
仲好主動咁同我say goodbye
Jayden公公, 的確係有一股神奇魔法
可以吸引住Jayden
我上完堂就返去搵返Jayden
之後, 食個麵, 發o下呆, hea 左陣
就帶Jayden返屋企啦
嘻嘻
返屋企玩o下 LEGO, 影o下相, 睇o下 DVD
夜晚先落返去食飯
正呀, 媽媽煮埋我同Jayden飯
我唔駛自己煮
煮完又要洗, 搞咁多野, 如果得我同Jayden食
我真係唔會煮呀
我寧願打電話叫外賣
方便, 快捷, 唔晒做咁多野
哈哈
其實o係K baba on call 的日子
我同Jayden九成都唔會出街
多數o係屋企hea, 發呆
陪Jayden玩, 睇DVD
或者落樓下Mummy屋企食飯
因為單拖帶住Jayden
我真係好難去行街
其實, 我唔多鍾意K baba返e個Department
因為d時間實在太唔好用啦
感覺上, 佢少左時間o係屋企
搞到我地一家三口少左機會出街
今年聖誕節
K baba都冇同Jayden出過街睇聖誕節燈飾
12月唔出去睇o下d聖誕裝飾
好似欠左d野咁
哈, 唔知點解, 多左Jayden之後
覺得大時大節一定要出街行o下睇o下
感受o下節日氣氛
希望K baba一月返”娘家”之後
可以多返d時間陪我同Jayden去街啦
就算唔去行街, 去迪士尼都好丫


text:
臨急臨忙出發前7日先買4D3N package,想好好咁relax下
諗左幾個地方最後都係去Phuket(布吉)
呢次住既酒店叫villa zolitude,我地住grand pool villa,係一個兩層有私人泳池既villa
位置係chalong,山上面,位置唔方便你夜晚行出去,去邊都要有車! 就算係resort入面都要有車xD
但係呢到好relax,好靜,d人好nice,個個都笑到四萬咁口,手上拎緊野都放低同你sewadeca.好岩d人靜靜地過下日晨
可能因為得我地兩個香港女仔去呢d地方,又或者係我頭髮太出眾,d人都記得我地係邊位xD
今次個trip我地唔去好旺既地方,即係芭東,但係都租左兩日半車出去食野行下
呢幾日都好大風好舒服,係酒店果到又可以曬太陽又唔會熱,一個字!爽!
唔開冷氣都得xD
spa我地都有去,不過無可能影相la~~~~最後一日去左big c買零食返香港做手信=]
第一晚送比我地食既甜品,似椰絲糖
房入面有隻青蛙,叫人來捉xD 一開始他們也不相信,哈哈
第一日留係酒店,酒店晚安,幾抵,total 2百幾港幣 pizza+kamchi炒飯+綠curry雞飯
個綠curry幾好味!
villa相
酒店向東的關係可以睇到日出,不過呢幾日都多雲~ 可惜
酒店範圍,因為酒店係山上面d路都幾斜,所以酒店內有d車仔送你上上落落
我地間villa
佢早餐d生果真係好正,仲切得好令xD 最愛菠蘿同天桃!like
酒店大堂有個望遠鏡比你用
大堂好涼爽,勁大風!
第二日租車出去Chalong Temple
呢到叫karon view point,可以睇晒3個海灣,karon beach, 大kata beach & 小kata beach
未夠鐘食飯同睇日落就去左chalong riding club騎馬,森林1000b/1hr,沙灘1500b/1.5hr,兩邊走2000b/2hr.就算你第一次騎,佢都會比你試下自己控制隻馬and會小跑
睇日落既日落崖promthep cape&神仙半島(最南點),上面有個四面佛,好多人拜
最後司機自己帶我地去街市買海鮮再拎去煮,勁抵,抵好好好多既海鮮餐!
4隻大虎蝦,1條魚,6隻生蠔,兩隻花蟹都係800b+埋加工費,都係3百港紙左右
酒店mini bar免費,有兩款beer,我覺得豹果隻好飲d
第3日去左festival central行下,價錢同香港無咩分別,今日係小朋友節,所以好多活動for小朋友.去到入面睇show,有個小男仔上台唱歌,台下有d妹妹仔比錢佢@o@
是晚去左weekend market行,家姐買左好多手信,我只係買左d野返酒店做dinner.不外乎串燒,仲有泰式鳳爪!最特別係買士紅米粥xD配咸蛋.另外龍眼做甜品
串燒比相像中差,反而個粥同龍眼幾正!
最後一日既日出~~


text:
Monday, October 27, 2008
16W3D 足了4個月的一天
都十月了, 點解仲會咁熱既? 點解我尋晚仲開冷氣呢?
呢個早上, 我想上d 網頁搵個名英文名比Midby, 點知見到Midby 爸原來靜雞雞打左一篇blog, 好感動呀, 我每次上來呢個blog, 都希望Midby dad 會為我地打小小野, 估唔到佢真係有咁做呀! 仲有呀, 好touched 既係佢為Midby 同我整左個countdown, 將Midby 而家周數既樣 display出來,不過見到相內16W既bb 咁瘦既...我地既Midby 唔好咁呀!
o係14W幾時又見過dr wong, 連dr wong 都最後叫我可以4w 先見佢一次, 哈哈, 我估dr wong 已經頂我唔順, 好啦, 我同佢講唔會照得咁急架喇, 會等到19w 幾去廣華照structure 之後就22w 去搵佢再照, 不過而家已經有兩個week 冇見Midby 了, 真係會掛住佢架, 我上次照時, dr wong 都仲係度佢既CRL, 唔係要度佢既頭圍mei? 我見好多媽媽已經由12w開始會度埋肚仔, 腳仔幾長, 不過dr wong 冇咁做呀!
Midby 爸話我地搵dr wong 都係為左佢夠professional, 好啦, 我信佢啦, 佢上次o係我14w 幾時好快度左Midby 既CRL, 我好似見到係8.48cm呀, 同我LMP 比, 都叫Match 既, 好似係14w3 law, 即係相差一日, 不過Midby 爸話見到佢度時把尺度低左d, 即係佢度番o岩時, 個CRL 應該係長d wo! 不過唔理啦, 總之上次我見到個CRL, 就知道Midby 由原先領先人地成個幾week, 到而家lag behind 個LMP 一日law! Dr wong 曾經講過, 度size 冇咩意思, 我明既, 之前快既, 唔代表佢之後都會生得快, 相反, 慢既可以之後慢慢追番, 我而家希望日日可以飲到either brown milk or 食到 yogurt, 等我可以law 多d calcium, 另外我仲會希望食到一隻egg white!
我知道好多人會刻意食多d egg, 但係我pregnancy 過程裡, 特別呢幾個week 唔係好食到, 一食左egg, 就會有d 頂住, 好飽咁, 所以我會搵下d 方法去食egg white 架喇.
至於2 cups of milk? no way 啦, 都唔明點解要飲咁多milk? 我飲brown rice milk 得唔得架? 飲milk 都係為左law 佢既calcium + protein o者, 如果brown rice milk 都有calcium 同埋protein, 洗唔洗一定要飲milk 架? 見到咁多人飲milk, 我都叫dot lo, every sat/ sun 會整yogurt比我食, 一L yogurt 就食3-4日, 係就係唔係日日食, 不過都算係咁喇嘛....自問都幾多營養, Midby 你要吸收呀!
今晚會番去同奶奶食飯, 之後上mama 度law 魚湯飲, 希望今晚順順利利, 說服到奶奶比我地請工人啦, 因為要時間去搵, 要時間去train 架!
Midby, 你o係媽媽肚內點呀? 我仲feel 到你郁wow! 只係間唔中有d 感覺怪怪, 係唔係你來呀? 如果你唔夠營養食, 你要話比我知架, 你可以o係媽媽每晚訓覺時話比我知, 好似前日我dream 到你一樣, 我會乖d架喇, 唔食咁多spicy 野架喇, 我知你都唔想自己第時生粒粒架嘛!
p.s. 我所有最close 既朋友已經知道有Midby 既存在了! sat 時mama 去左mandy 屋企, 同左佢地講, 佢地都好開心呀, 等再過多一陣, 話埋比grandad 知先!
感謝主呀!!!!
Wednesday, October 22, 2008
15W5D 一田流浪記
最近Midby-Mum掛住食,所以交由我Midby-Dad接棒...... 寫住一篇咁多先啦!
最近我同 Midby-Mum 主要都係煩惱緊兩樣野,改名同埋請工人.改名都係其次,因為仲有好幾個月既時間,但係請工人就真係有d惡搞.以前好多野都係我地兩個人既事,但係呢件事變左七個人既事 -- Midby + Dad + Mum + 爺爺 + 嫲嫲 + 公公 + 婆婆.我兩老話信唔過工人,好唔想我地請,話會幫我地手,但係我同佢地住得遠,要佢地日日搭咁遠車出黎,我地又點會放心呢?我諗好多人都遇到呢個問題,但係應該冇乜人會有一個好好既solution.希望快 D 解決啦!
10月14日 (14W4D) 去睇左次Midby,又大隻左,真係乖喇.Midby Mum成日話Midby唔識郁,次次都係同一個角度,今次終於忍唔住問Dr. Wong.Dr. Wong話係佢個鏡頭放既位置同埋角度,咁樣照係最靚,所以次次都用呢個角度俾我地睇,Midby Mum即刻放心晒.喂.... 呢樣野我前兩次照都講過啦,之不過今次係我醫生講之嘛!
琴日去左沙田,Midby Mum既朋友有 D BB用既野同埋胎教機等俾我地,咪諗住入去等囉.無奈被放飛機,冇法啦!好彩 Midby Mum 都食左好多野,又o係一田睇左唔少 BB 用品,又去左荷花睇床同埋洗頭水.依家我地食野同埋用梳洗用品都好小心,同埋盡量揀D Organic Food,驚亂食亂用會對Midby有影響呀!
食飯 lu,Midby-Mum唔知幾時會發現呢 =p
Tuesday, October 7, 2008
13W4D 去左廣華, 小bun bun 出世後既一天
1. 10月6日早上8:30左右, 收到亞bun 既來電, 話cindy 之前o個晚4:xx 穿左水喇, 之後去到威院大約8:xx 左右就生左小bun bun 了, 我唔去得睇佢, 但係我已經見左小bun bun 張相了, 係亞bun upload 上去facebook 度既.
今次係一個咁close 既friend 既老婆生左, 我心裡o個種開心真係由心發出來, 唔同sonia 既係可能sonia o個次佢一有labour 就打比我, 成個process 我好似陪住佢, witness 成個過程, 但係就冇左cindy 同亞bun 比我o個種surprise! 我傾完個電話之後都眼濕濕, 哈哈, 好似我生左咁! 小bun bun 個forehand 好高, nose 大大, 呢個一睇就知遺傳左亞bun 既優良品種啦, 一個forehand 生得咁"衰"既bb, 就知道佢第時一定"唔叻" 架喇!!! cindy, 你係得既, 比你肯到喇, 想個b 遺傳亞bun 多d, 我都希望Midby 可以遺傳佢爸爸多d 呀....
2. 前幾日開始, 個肚間唔中有一兩下痛, 係womb 內痛出來, 唔係扯住既痛wow, 係好似內面有d 野整到d 神經, 由於而家仲未feel 到胎動, 所以有咩野都易令到我擔心.
3. 去左廣華1st check up 了, 9:00am 去到, 好快已經做哂check weight, height, urine test, 抽血 (最重要, 因為save 番幾舊水架), 我唔知係唔係因為交左$60, 個nurse 叫我個名, 叫我下次唔好喇, 之後就加左句, 今次有ultrasound 做, 唔知其他人冇交o個$60 會唔會都有得做ultrasound 呢?
4. u/s 係nurse 做, attitude ok 啦, 不過唔professional law, 當然我知我唔應該同dr wong 比, 但係以我照u/s 既experience 睇, 佢真係唔係好pro 囉, 佢話搵唔到我有個cyst wo, 仲話係腸來...哈哈哈, ok, 我唔理佢啦, 不過我都整左句比佢聽, 我話你要唔要我之前既u/s 相睇下呀? 佢睇完之後都仲係搵唔到, 算.
5. 等左幾耐去到見醫生喇, wa, 好快就搞掂, 係女醫生 (好在), 因為要內疹 ( 勁痛), 同之前做papsmear 唔同, 人地會"就"住架嘛, 佢就冇, 佢check 我個胸時既然check 唔到我有粒纖維瘤, 哈哈, 好野, 佢做足哂所有工夫, 不過呢就麻麻law, 真係有事係會比佢呢種routine check miss 左架, 好在我有dr wong 做back up.
6. 我冇join 到咩咩助產士小組呀, 不過佢地offer 左我o係20w 有照structure, 好野!! 呢個好呀, 我好想佢offer 比我架, 比我肯到喇, 不過我又係唔信政府law, 聽得太多d 人話照完structure 之後都有事, 係....好似cindy 咁講, 政府有好醫生都有唔好既, 但私家咪一樣, o岩呀!! 所以我咪千揀萬揀, 揀個我對佢有信心既醫生跟我law, 如果連dr wong 都咁失敗既, 我應命了!!!
7. 學校既生活比我預期中舒服, 好在...SFQ 出了result, 好開心, 我去年既平均分有8.x/ 10, 哈哈, 比成個局既average 好似6.x 高出2.x 分呀, 唔知今年轉左教中文傳意會唔會唔同呢?


text:
張醫師自外遊以黎﹐小墨條腰骨就咁擺係度無醫過﹐無法子o丫﹐人不在﹐無人幫拖﹐唯有 Hea 住先﹐直到尋日﹐Bevis介紹在佢一個係上水o既醫師俾我試試;你地無聽錯﹐確係上水﹐我都覺得幾遠﹐所以Weekend先去試囉.
因為無幾何去上水﹐所以怕唔識預時間﹐所以就早小小啟程喇.嘩... 上水多人到o丫﹐好似旺角咁﹐可能佢係新界o既集中地﹐就如沙田﹐所以人多到嘔.周圍都係推住BB車o既師奶同小妹妹一邊行一邊講﹐要左閃右避先至越過所有人牆向目的地進發.
醫師係個身型有番咁上下件頭o既女士﹐嘩.. 一見到佢我都打個『特』﹐估唔到佢係咁o既身型哇﹐佢o既力度真係有番咁上下﹐由於一次係三小時﹐我就足足痛了三小時﹐不過﹐基於心態上覺得係自己有問題﹐所以就 E 嘩鬼叫都要忍﹐但係痛o既過程中同自己講『好痛呀!!! 我要買衫報仇啊!!!』朋友聽到以後都覺得好好笑.
我唔係話哩個醫生唔得﹐不過﹐我都係掛住張醫師多D﹐覺得佢對病人親切的態度令我就算痛都痛得舒服D﹐同埋哩位醫師一醫三小時實在太長時間了﹐最後那一小時覺得很漫長,好想快D完結.同埋唔知係咪佢太用力喇﹐手臂都有瘀痕啊陰公﹐仲有條腰﹐雖然佢已經講在會痛﹐但都痛得坐得不自在.
張醫師﹐你快點回來啦﹐小墨等緊你啊.


text:
十一月十五日 天晴乾燥
十四個月至十五個月閒記
mami返半日工 近日好多間銀行都炒炒炒
最慘係炒左d屋企經濟之柱 有男經理月入數萬 一個唔該...
咁點算呢? 點供樓呢? 點生活呢? 依家開始有好多唔嘅事發生...
所以嚟緊嘅日子都難過d 最少唔好行差踏錯丫 病假都唔好請咯
touch wood嚟講mami仲喺公司安然無恙 感恩 ^^
收工就一支箭接返喺婆婆度渡假嘅小ti
titi見到我地兩公婆都冇咩反應嘅 唔通真係咁鐘意婆婆? 唔制呀!!!
接埋婆婆同titi 我地就出左九龍城食清真館
titi食左好多嫩雞煨麵 個湯清清地 good ^^
飽飽就去左九龍仔公園玩波波同影相
mami好鐘意近黃昏嘅光 好舒服 好relax!!!
衰豬愈嚟愈鐘意pooh pooh同虎虎 一見到都想要
今日 婆婆就買左個pooh婆比titi 開心到隻臭豬屎下屎下
喺草地度踢踢踢 哈哈 咁啱嗰日著左套運動套裝 fit 晒
玩左一大餐就返荃灣買hotpot嘅材料
仲有零八年last call大閘蟹 今次d膏好香好肥呢 ^^
今晚wong' family召開日本大會 準備一切做足功課
順便睇埋視帝同視后 好緊張呀 米雪同夏雨都win yeah!!!


text:
「縱壞」
好多香港人其實某程度上被縱壞咗,當然好大原因係因為香港嘅生活環境所導致.最明顯嘅就當然係好多家庭都會聘請外地傭工去幫手處理好多屋企嘅家頭細務.但係如果你係外國生活,除非你係好有錢,一般人嘅屋企都唔會有傭工.講真為咗生活係無可厚非需要人幫手,但係好多時香港人真係太過被服務慣,每當遇著服務差啲嘅地方亦都會破口大罵!
「病態」
我知我又會比人鬧,不過我淨係想講我嘅諗法.當然我知道我哋好多時都無得揀,不過都想探討下!依家好多嘅香港人都會因為唔同嘅問題而請工人,亦正如我所講,好多時係因為我哋香港嚟個環境.但係如果當大家因為屋企嘅工人放假,而又覺得當自己可以搞掂屋企嘅大小事務嘅時候係應該值得被其他人讚揚嘅話,我覺得嚟種係病態!
「習慣」
有時我都好佩服身邊有啲朋友,點解佢哋可以自己湊大兩三個小朋友.唔通真係因為佢哋係外國生活所以會輕鬆啲?我同老婆湊住一個郭大少都已經想死!其實大家試諗下如果小朋友由細到大都有一個工人幫佢做嚟樣個樣,樣樣嘢都被服侍,咁佢哋大咗嘅時候會點?當然你可以話依家嘅生活環境唔同咗,又或者會話個工人點會影響到小朋友.到最後其實係因為大家習慣咗俾人服侍,所以咪覺得無問題囉,因為大家被縱壞咗!只要大家唔好覺得有工人係理所當然,唔好因為有工人已被縱壞,其實有工人幫手其實都唔係一件壞事!因為可以有多啲時間做其他嘢!


text:
「負面」
究竟香港依家發生咗啲乜嘢事?每日睇到嘅新聞都係比較負面,不論係早前警察自殺,途人無故被斬,店員俾刀插胸,不過最令我最痛心嘅係每日都見到有學生放棄佢哋自己嘅生命.究竟依家香港個社會變成點?其實點解年青嘅一代情願放棄自己嘅生命?係唔係正如媒體所講因為學業咁簡單?當然我絕對唔認同,因為香港社會永遠要等問題嚴重到某個地步先至會去面對!況且好多時候只會互相推卸責任!
「輕生」
其實係唔係今時今日我哋嘅下一代先至有輕生嘅問題?係唔係所有嘢只可以歸咎於教育問題?其實矛頭指向邊度都好,問題係在於社會環境.因為個個都話要自己嘅下一代讀名校,希望佢哋成為專業人士,搞到個個就算唔係怪獸家長都變成怪獸.小朋友根本無佢哋應有嘅童真,日日不斷返學同去興趣班,為嘅就係配合依家嘅社會風氣.其實大家有無諗過係我哋自己嘅問題?我哋係唔係有強迫症?我哋所謂嘅老一輩係唔係應該要反省下呢?
「聆聽」
今日我寫嚟編文章其實係想提醒自己,為人父母除咗希望自己嘅小朋友有好嘅將來之外,我哋亦都應該顧及佢哋嘅感受.當然我同意養兒一百歲長憂九十九嚟個道理.但係對於小朋友嚟講,父母就係佢哋嘅最後防線,再大嘅難題都希望搵父母去傾訴.如果連父母都唔去聆聽佢哋嘅問題,而只係不斷將自己嘅期望強迫佢哋去跟從,以為咁樣係為佢哋好,其實係害咗佢哋.到最後當佢哋無辦法承受壓力,萌出輕生嘅念頭,到時真係恨錯難返,後悔都無用.所以一定要學曉聆聽!


text:
「手機」
如果大家認為手機俾錢係啲乜嘢新科技其實好多年前已經有,只不過仲未係非常普及.其實點解香港嘅八達通可以取代咗咁多嘅付款模式?好簡單,因為大家再唔使袋住啲散紙,快捷方便,而大部份嘅公共交通以及商戶都支持.所以八達通先至會變成香港人生活不可缺少嘅一部份.當然唔係個個香港人都會用蘋果出嘅電話,但係點解咁多銀行機構同商戶都支持呢?
「蘋果」
今日香港終於可以用蘋果嘅手機付款啦!當然第一時間將自己嘅信用卡加到去手機入面,而我相信自從八達通改變香港人嘅付款模式之後,或者蘋果可以再一次改變香港人俾錢嘅習慣.當然過去唔係無其他嘅手機付款服務,只不過無咁多商戶同銀行去推動大家用手機俾錢.其實係好多地方用手機俾錢已經係平常事,只不過香港落後啫!
「經驗」
雖然今日嘗試係便利店俾錢,但係唔知點解俾唔到.試咗三次都唔得,唔通係我嘅問題?不過而家真係唔帶手機仲大鑊過唔帶銀包!而唔見電話真係好大鑊.當然今次見到好多銀行同商會支持,希望真係可以推動到香港人去用手機俾錢嚟個行為.今日雖然俾唔到錢,不過聽日再試過啦.相信要普及要一段時間,係龍係鳳就要睇下改唔改變到大家俾錢嘅行為啦!
Also published on Medium.


text:
本 屆 政 府 生 不 逢 時 , 遇 上 金 融 海 嘯 , 人 類 豬 流 感 及 通 脹 問 題...
咁就話生不逢時?咁董建華時代點計?金融風暴,科網股泡沫爆破,SARS ,23 條,禽流感,董伯伯都未話生不逢時!曾蔭權你好意思話因為生不逢時所以做唔到嘢?你有冇咁無賴?
時間回轉到上世紀中點計?Churchill 遇上WWII唔通又話生不逢時?國共內戰國民黨敗走台灣唔通又話自己生不逢時?睇番而家,Obama 響美國最亂之時做總統,又要搞好外交關係,又要搞掂個金融海嘯,唔通佢又話生不逢時呀?白高敦搞唔掂英國財赤連英法隧道都要賣又話生不逢時呀?成個冰島破產唔通個政府又話生不逢時呀?
你做得到特首正正係因為你太生得逢時,你要多謝董伯伯同陳方安生太生不逢時,你先有資格上位!你入到政府打政府工係因為你太生得逢時,當年政府工唔吃香,你身為一個中七仔都考到EOII 再俾你轉到去AO!你上到位係因為近97 大把英國佬番鄉下先有位俾你!你97 年入市成功打大鱷,係因為咁啱索羅斯響俄羅斯出事,先冇辦法同你玩落去!你條友順風順水到咁你話你呢屆政府生不逢時?
你話你係一個打工仔,咁你有咩資格講生不逢時?你身為一個區的最高管理人,你可以話生不逢時咩?2 年前話香港正面對黃金十年,2 年後就話生不逢時?做到嘢就自己領功,做唔到嘢就賴個天?你有冇咁厚面皮?即你本身預期你做特首時期就應該風平浪靜,順風順水,而你只可以響呢個情況下先做到嘢?即任內一遇到困難就會做唔到嘢,因而覺得係關個天事唔關自己廢事?
你知唔知咩叫生不逢時?你有才能有才華但時不予你就生不逢時!你有d 咩「才」?你d grammar 連小學雞都不如!本屆政府有d 咩叻人?叻條條fing ,飲紅酒同ngon ping san luk ling 呀?叻短視斬樹破壞舊區同上網睇咸網呀?叻擦人鞋同lai 鞋底呀?叻將民運領袖送死呀?叻唔幫香港人爭取有民主呀?生不逢時?你成個政府都係太過生得逢時!如果唔係點解完全做唔到嘢都可以做官掌權?話做唔到嘢係因為生不逢時?你唔知有樣嘢又叫時勢/亂世造英雄呀?
真正生不逢時係香港人遇著你呢條厚顏無恥o既木契做特首,遇著成個特區政府都係廢!你呢屆政府生不逢時?我呸!


text:
2014年1月28日 星期二
2014新年新體驗 - 摘士多啤梨
踏入 2014,
嘗試新體驗,
就係摘士多啤梨.
知道粉嶺附近都有士多啤梨園,
但詳細地址/資料都係要靠GOOGLE XD
打電話去睇吓執咗笠未,
結果係仲有營業,
但係價錢係資料所得o既兩倍...
唯有叫佢哋忍手啲啦
因為 Bryan 上晝有數學比賽,
所以我哋比班老表遲少少到.
Bryan 去到即拎較剪係咁搵靚士多啤梨
士多啤梨貌似幾靚,
唔通係漲價原因?
份量唔多,都要百幾埋單....
即洗即食,又真係幾好食
同埋老表影張合照先~
都算高昂玩意,可能玩過一次就算 XD
2014年1月23日 星期四
又見 BMX Park
而家upate 個 blog 比較遲,
其實係上年年尾o既事.....
某星期日Bryan 學完溜冰,
提議去BMX park 繼續玩,
溜冰兵團都好雀躍,
可惜其中兩個去過玩o既團員因為屋企安排咗節目,
所以冇得去,佢哋好失望呢....
結果 Bryan 又要做嚮導帶兩個表姐認識呢個好玩o既地方
表姐初次玩 BMX,
開初都有啲緊張,
但係玩玩吓就停唔低 XD
Bryan 貌似愈嚟愈淡定
有機會集齊溜冰腳一齊再去玩過~~
2014年1月12日 星期日
紅葉聖誕
今年聖誕幾特別,
就係去咗大棠影紅葉...
原先已經預料會多人,
但估唔到誇張成咁,
我哋慣常係坐小巴去到大棠山道,
然後截的士上到大棠自然教育徑,
呢次去到,
見到車龍幾乎去到路口,
所以我哋只有行路去目的地.
慣例,去咗秘密基地影先
上次嚟就未到紅葉期,
呢次似乎過咗少少...
期間,
有個楂大機o既哥哥仔走過嚟話想睇吓我影成點....
唔通見我爬低又剩??
冇乜好影,
於是乎跟住人龍去影紅葉勝地,
去到見到兩棵已經殘殘地o既楓樹堆滿晒人,
好似行花市咁,
都係去 B 仔食涼粉算..... 下年再見~
2014年1月9日 星期四
2013 平安夜
年年平安夜都會出街食飯湊吓熱鬧,
今年揀咗去沙田.
去翠華食完晚飯就去新城市天空花園影吓相...
一如所料,多人都爆,
但係排隊相當有秩序,
直情係排東京迪士尼遊戲項目咁樣...
有朋友睇完啲相,
話點解冇人o既,
查實有啲位固然係大家排隊影o既,
但係有更多我係選擇人哋唔會去影o既地方去影
原本話過要再去尖東影燈飾,
最後都係就唔到時間,
唯有等下年lu
2014年1月1日 星期三
時代廣場聖誕佈置2013
話咁快就第四堂溜冰
溜完冰大家話去影吓聖誕佈置,
記得皇后像廣場o既佈置好似幾特別,
就叫佢哋一齊去睇吓,
日頭睇似乎平平無奇,
而且攔住咗冇得入埋去影相....
立即搭叮叮去銅鑼灣時代廣場,
果然有睇頭得多
老友鬼鬼o既老表們
最後一幅全家福作結
2013年12月30日 星期一
十五妹生日會2013
2013年12月18日 星期三
聖誕禮物 2013
身邊有一班鍾意 LEGO o既損友,
我都係因為耳濡目染,
就試吓比 Bryan,
一如果班損友o既囝囝,
Bryan 都好喜歡 LEGO,
可惜佢老豆我財力同呢班損友差天共地....
好彩 (可能係不幸) 呢班損友都幾有良心o既,
當佢哋見到有筍價時都會通知我,
就好似呢盒 LEGO 咁
呢盒 LEGO 用嚟 count down 聖誕節.
呢號碼逐日拆迷你 STAR WARS 小 LEGO,
當晒 24 個就係平安夜啦
同 Bryan 提早送聖誕禮物比佢,
仲係佢好鍾意 o既LEGO,
Bryan 自然開心到痺啦
送比佢果日已經 2號,
Bryan 一連拆兩隻,好 happy~
而家 Bryan 每日都好期待拆嘢玩~
呢盒嘢可以玩足成個月,抵呀!!
訂閱: 文章 (Atom)


text:
呢一間野算係我住過咁多HOTEL最差既一間
佢差, 唔係差係service, 而係個房間
所以我一定要寫出黎, 等其他諗住住既人小心D揀
呢間完全唔可以稱為hotel
佢最多可以被叫為旅館
佢真係幾近西門町站
附近亦都係西門町中心地帶
但, 佢係係條巷既一個可以話係荒廢左既商場樓上到
個個商場地下都仲有一兩間店, 不過我見係個到流連既人, 都唔係善男信女
所以, 真係要小心D
搭左LIFT上去, 成個環境就變哂, 間旅館都算裝條得唔錯
但只限於個走廊
佢係只有一個櫃檯仔作為一個reception
而reception既staff都係男人, 呢個係令我幾suprise
但佢地態度唔錯
不過, 一入到間房, 真係晴天劈X
因為..間房係細到..放左2個行李後, 你已經係無位行入去
我地既活動空間, 係張床上面!!!!
另外, 無衣櫃同梳妝台俾我地放野
佢算好好, 係門口到放左張摺chair俾我地放下袋, 如果連張摺chair都無, 我地D袋就真係要放係個地下到
點解, 係agoda上面D comment係咁多好評
後黎, 我地行過走廊時, 望過入人地間房
原來係好靚家!!
唔似我地咁細到想死
再後黎, 我地返到黎上網睇返, 原來雙人房都有分"標準雙人小房" 同 "標準雙房"
我頂!!
係agoda上, 我地住個間叫"經濟大床房 - queen bed (Budget queen bed)", 亦即係佢官網既"標準雙人小房"
呢間真係唔好揀, 幾平都係咁話
除非你要求既係只要有張床你就心滿意足
否側, 真係俾多少少錢, 揀個"標準雙房" or揀另一間酒店
最後, 我只可以話, 呢間旅館係我地今次既TRIP既唯一一個污點


text:
六四事件
六四事件, 也喊做 八九學運 同 天安門事件, 係 1989年 4月 15日 至 1989年 6月 4日 之間在 北京 發生 嘅 一次 學生 抗議 示威 事件, 後來分 中國共產黨 鎮壓.
死忒嘅人數[phiên-siá | 編寫原始碼]
一般認為死傷主要發生在軍隊開去天安門嘅路上(木樨地係其中一個死傷比較多嘅地方);關於天安門廣場內嘅死傷,就有唔同嘅講法.柴玲在6月8號嘅錄音講,「有人話同學死二百幾人矣,亦有人講廣場已經死四千幾矣.具體嘅數字到今下涯等都唔知.」中共政府發言人同軍隊嘅官員在電視上否認6月4號天安門上死人.但係當時嘅北京醫院都滿矣,到今下中共政府都無公佈六四死亡人數同名單.丁子霖教授個17歲嘅子蔣捷連在6月3號晚分中共軍隊槍殺,所以開始聯繫其他死難者家屬,收集六四死難者名單.到2006年6月為止,自原本嘅155人,增加至186人.
根據錄影帶同中國官方嘅記載,戒嚴部隊開到天安門廣場嘅時候,廣場裏肚猶有幾千個學生留在紀念碑附近唔肯走,分軍隊圍住,逼佢等解散.劉曉波分差人拉去後,在中國中央電視台講:「見唔到軍隊向廣場上嘅學生開槍」(大意).針對柴玲嘅講法,一直在天安門廣場留守到最後一刻嘅台灣歌手侯德健在紀錄片《天安門》中講到:「事實還吂夠莫?做麼個愛用大話對抗大話?」.但是丁子霖在尋訪死難者嘅時候發現,清場嘅過程中,中共軍隊曾經向廣場裏肚個學生開槍重殺死嘅學生,比如講中國人民大學嘅學生程仁興,在廣場中心嘅國旗桿下分戒嚴士兵亂槍打死;北京農業大學園藝系嘅碩士研究生戴金平,在紀念堂附近分士兵槍殺.不過到今下為止,冇有來自可靠來源嘅錄像證實六月四號該日天安門廣場裏肚有屠殺行為.
根據當時北京嘅市長陳希同在《關於制止動亂同平息反革命暴亂嘅情況報告》裏肚講「在幾天嘅暴亂肚」「戒嚴部隊戰士,武警戰士,公安干警負傷六千幾人,死幾十人」「有三千多名非軍人受傷,二百多人死,包括三十六個大學生.」中共控制嘅新聞媒體發表過有解放軍官兵分憤怒嘅群眾焚燒以後嘅錄像同照片.死嘅軍人後來分中央軍委授予「共和國衛士」嘅稱號,總共有十人,其中六人係在長安街翠微路口轉彎嘅時候因為車速太快翻車,油箱擦著地板起火過身.海外好多媒體嘅報導講死亡嘅人數超過一千人,戒嚴部隊死十幾人.好多北京市民,學生同獨立媒體對該件事嘅報道為中國政府暴力鎮壓同屠殺和平示威嘅學生同市民,世界上都有媒體喊其做「六四屠殺」抑是「天安門屠殺」.中國政府在當時嘅《人民日報》同《解放軍報》裏肚,講六四事件係「英勇嘅人民解放軍取得鎮壓反革命暴亂嘅偉大勝利」.


text:
暴風雪被困家中兩日, 食到糧响將盡, 所以今日中午前我哋一家四口本著冒險精神, 决定全副武裝外出闖一闖, 再唔補倉真係要吔穀種~~~白飯.
小公主及小王子要係屋企樓下影番張相留念.
最初我哋只係打算行去, 係.....行去.....d 車無可能出都嚟, 只可以靠對腳, 諗住行去六條街以外嘅老外超市, 買番幾塊牛扒都好吖.但當我哋落樓再行去街角, honey突然比個提議我哋, 話行去四條大道及四條街外嘅中餐館, 嚟個點心午餐, 順便再過幾條街去另一間中國人超市.
吓! 一條大道等於三四條街, 加埋咪十幾廿條街, 但係我哋巳經有d 餓, 飲茶即刻有嘢食喎! 好啦! C就C啦! 四個儍瓜决定挑戰高難度, 向酒樓出發.
快d行啦! 仲掟雪球, 作C咩!
最後我哋歷盡艱辛, 攀雪山再過水, 行咗半粒鍾, 終於到達目的地, 呢一餐真係行得不易啊!
點解篇blog要叫歷險記? 因為NY City真係停頓咗一半, 出面嘅路面情況非常混亂, 好多街道都未有政府車輛嚟剷雪, 好多車C火, stuck住晒d交通, even主要大街嘅情況一樣, 一座座雪山, 睇見都驚, 一個星期都唔知溶唔溶得晒.
千祈咪揸車出去, 冇咗個位, 返嚟唔知泊去邊, 出到去都被其他C火後被主人扔低嘅車塞住, 總之好大鑊.
大家睇睇以下相片就會明白.
你諗吓點樣駛出架車, 仲要冇樹返到嚟再揾位泊至頭痕呀!
行行吓見到呢個位, R哂頭, 架車有翅飛走架! d雪高過我個膝頭哥喎.
出到大街, 完全唔郁, C火嘅C火, 被塞嘅又冇處可走, 勁混亂, 呢條街係左右兩邊雙線行車, 家吓變咗單程路.
冇呃大家, 真係好多呢d雪山, 我仲以為自己身處北極啊!
呢度叫有條路行吓!
呢個街口d 車又係炒埋一堆, 唔知點走.
打工仔返唔到工, 巴士唔使諗, 地鐵好多線停駛, 我大嗰個妹搞咗三粒鐘先返到鋪頭, 平日只需一個鐘, 佢仲話地鐵內連heat都冇, 凍到佢CC吓!
飲茶間酒樓相熟嘅部長話比我哋知, 暴風雪嗰晚佢哋有wedding party, 成四十幾圍, 完場後過半賓客連酒樓所有員工都走唔到, 要係酒樓渡宿一宵.去飲搞到有家歸不得, 真係奇聞.
呢場暴風雪嘅善後工作真係有排搞.飲完茶再爬過幾係街外嘅超市入貨, 係入貨唔係掃貨, 因為無車, 要手揪返歸, 只好量力而為, 太重嘅話, 唔知點爬過d雪山至返到屋企, 仲要顧住對寶貝, 叫佢哋小心睇路行咪抝柴, 我無力抬你返歸架!
家陣我巳經驚緊聽日返工有冇車搭, 唔知點樣同人迫.煩C人啦!


text:
記得在七○年代,暑假剛開始,我和幾個同學會到葵涌找暑期工,賺錢幫補書簿費.找暑期工的第一個步驟是在街上盡量撕掉大部份招工街招,減少競爭.然後按著招工紙的地址揾工.我的第一份工是從一間玩具廠開始.當日見工嘅過程,而家重記得好清楚:
「成生玩具廠.」好彩頭先喺街上啱啱睇到呢間廠名.
「拿,俾心機做,做得好會加人工.知道冇?你哋日薪13蚊,返六日工,每日返工要打咭,準時返工,唔係就扣錢,清唔清楚?」「清楚!知道!我哋會俾心機做!」心想正癈話.13蚊,可恥的收入.
返工第一日已經知道揾錯工.不單只工作環境差,重熱到飛起.最慘喺一個後生女仔都無,我以為入咗老人院,好彩啲工友都好好傾.
我哋一向都覺得自已好醒目,聽完其中一名工友嘅說話,有一種低低哋嘅感覺.
「你哋呢班正一懵仔,呢個時候嚟揾工,唔駛問阿貴,都知係揾暑期工啦.乜你哋唔知咩?你哋嘅日薪比我哋低好多!」真係比阿嬸吹脹.
我哋係負責用「辣雞」將塑膠玩具「啤窿」,一吓唔小心又或者瞌眼瞓,就「辣」到手指起晒泡.嗰個管工,覺得自已高高在上,不可一世.郁吓就「炳」到飛起.我哋個心就詛咒佢,望佢係咁嘅環境做死一世,死未!
幾經辛苦至望到收工,成個人都醒晒.打完咭後,飛奔去搭lift,收工時間,成架貨lift塞滿人,嗰啲lift鬼咁老爺,行吓停吓,估唔到臨收工都嚇餐飽.
離開工廠,發覺通街都係人,九成九係女人,即係表示喺工廠做野嘅工友大部份係女人.我有好多女同學,小學畢業後,就去製衣廠或者電子廠揾野做,邊似得而家啲女仔,可以一路讀到大學.嗰個年代,高級嘅職位,大部份係由男性出任.所以當時好多人用工廠妹嚟形容啲女仔.放工個陣時,成條大連排道以及其他橫街都泊滿廠車,有啲泊埋上嶨,好鬼誇張.心諗有廠車真係好,唔駛去逼巴士.
當時印像最深刻的要數街尾的一間麵檔,最出名嘅係鳳爪麵.麵檔有兩個靚女伙計,我哋叫佢哋做爪妹,重記得佢哋的手指甲都油上黑色指甲油,跟住用其他顏料晝咗啲細嘅花喺指甲上面.佢哋身形纖瘦,長髮披肩,瓜子口面,眼大大,真係靚女嚟架.加上佢哋仲好好傾添,所以我哋最鍾意去嗰度幫襯食麵.直到有一日,見到佢哋同埋幾個紋身友喺埋一齊,有講有笑.「吓?唔通佢哋係有背景人士?社團中人?」諗落佢吔真係有啲似喎.所謂君子不立危牆之下,自此以後,我哋都無再幫襯.
點知後來至發覺原來係噩夢嘅開始,嗰間紙廠,竟然請晒我吔全部七個人,不過環境就認真差.
呢啲就係製成好嘅坑紙
我哋係雜工,狗屎垃圾都要做.我同另外三個老友編排做跟車,負責回收癈紙,講都唔信,竟然又去返葵涌大連排道一啲工廠嘅後巷執唔要嘅癈紙.工廠排放癈氣嘅風口,全部指向後巷,漂染味,燙衫味,坑渠水臭味,總之乜野味都有.試想喺咁嘅環境做野,係咪命都短幾年.講番啲癈紙仲誇張,將工廠嘅後樓梯全條塞實,有啲重塞到上二三樓.唔好忘記,呢啲係走火通道.如果發生火警,唔變燒豬都幾難.講番啲癈紙,接近樓梯口啲紙,部份俾啲臭坑渠水浸濕咗,一路執一路爛,仲不時見到啲曱甴走嚟走去,如果成世做呢啲咁嘅工,真係死咗好過
唔通真係禍不單行?番咗工唔夠一個禮拜.喺第三日就出事.記得嗰日執完啲圾垃癈紙,肥仔司機係下晝四點,由葵涌揸架貨車返錦田,我哋幾個做到散咗,坐係車頭度瞌眼瞓.個陣時重未有屯門公路,由青山公路經屯門及元朗返錦田.
矇矓間聽到肥仔司機鬼殺咁嘈,原來後面啲車猛咁響鞍,肥仔司機以為後面啲車想爬頭,佢自言自語咁講,一陣有避車處會讓位俾你哋過架啦,趕住去投胎咩?結果錯怪好人,後面啲司機原來見到我哋架車著咗火,好心話我哋知,點知我哋就好人當賊辦.
後尾連我哋都聞到燶味,開始識得驚.開頭諗住冇乜野啩?點知一落咗架車,見到後面個車斗已經火光熊熊,心諗如果燒到油缸分分鐘會爆炸,即刻第一時間以九秒九跑一百公尺嘅速度,逃離現場.
肥仔司機就慘啦,佢係幫間纸廠運纸,逐車計數,眼見自己架揾食工具毀於一旦,保險又唔知賠唔賠,所以佢重想撲埋去救火.我哋勸佢同埋拉佢走,喺遠處望住架車係咁燒,無乜辦法.架車著火嘅地點近住舊咖啡灣,香港地,倒瀉屎都大把人睇,何況火燒車添.成個沙灘啲人,有水都唔游,亦唔知危險,圍到鬼咁埋嚟睇.好彩有人已經報警,消防及阿蛇嚟到,先至趕走晒啲睇熱鬧嘅人.好啦! 連架車都燒埋,一天都光晒啦,相信短期內都唔駛去再執垃圾.
第二日返工,大家都議論紛紛,原來禽晚發生咗一件大事,就係天皇巨星李小龍逝世.
大家都好意外,有時人生就係咁化學,當你喺人生最顛峰嘅時候,個天要你走,你就要走.喂?唔走得唔得?唔好意思,呢個係上天嘅安排,不設上訴機制.
當時你一言,我一語,大家講個不亦樂乎.通常講到興高采烈嘅時候,就會有啲茂利走埋嚟搞搞震,嗰個茂利就係管工「梁員外」啦,佢走埋嚟,話有一件事要講俾我哋聽,佢啱啱收到差人電話,話我哋間廠啲燒剩嘅癈纸,整污漕啲地方,重話唔排除向我地提出檢控,最後俾一日時間我哋去清理.如果唔掂就等收告票咁話喎,心諗,唔係又有我份啩
一個鐘頭之後,我哋已經喺度執緊垃圾,啲水將啲纸同埋啲灰粘喺地下,根本掃唔到,要用手嚟執,最後整到成隻花面貓咁,個太陽好似個同我哋有仇咁,係咁晒, 係咁晒,晒到我哋頭暈眼花.
我哋喺條馬路側邊做野, 好鬼危險,因為有啲司機揸車好似發緊夢咁,分分鐘撞埋嚟.咁都算啦,最慶有個阿嬸經過,同個仔講,「衰仔,俾啲心機讀書啦,唔係就好似呢班仆街咁要通街執垃圾架啦!」.嘩!駛唔駛咁講野呀,大嬸!我哋踩親你條尾咩?我哋揾錢幫補下屋企開支喳,你哋話點解救至啱啦,剩係執垃圾已經夠慘啦,重要激到一肚氣.執完圾垃之後重要用水沖洗乾淨條路,真係折墮,終於攪到成夜晚七點幾至收得工.
成個人做到散咗,一覺瞓到天光,第日番到公司,以為會有好日子過,點知一樣咁慘.公司隔離起咗兩個池,用呎半高嘅磚牆圍住,大約二十呎乘二十呎,有個阿叔將我哋回收嘅癈纸倒晒落去,然後再加入一啲化學溶液,將啲纸浸溶及浸爛.我哋今日嘅工作就係著住對長筒膠水鞋,揸住個鋤頭走入個池度,將啲癈纸鋤爛,唔好忘記,個池係露天嘅,啲陽光將啲化學溶液蒸發上嚟,又熱,又喇眼又攻鼻,再做落去真係命都俾埋佢.呢啲算係乜鬼野暑期工呀?大家覺得係時候要同老細攤牌,我哋喺度做緊苦工
收工個陣時,啲老細唔知死鬼晒去邊度.咁啱負責睇住部卷纸機嘅肥佬行埋嚟同我哋傾偈,佢話佢係卧底,吓?乜話?我哋一齊話:如果你係CID?咁我咪係警務處長?唔通呢間廠印假銀纸
間染廠有四個廠長,全部係日本仔,佢哋有宿舍又有車,人工係我哋嘅二十倍.所以唔知邊個話人離鄉賤.人哋嚟到香港就唔知幾巴閉.出糧個陣時最攪笑.揾個信封裝住啲工資,個個嘅人工都唔同,自已嘅人工唔想比人知,之但係又八卦想知其他工友嘅人工,你話幾咁茅盾.大家攞咗個信封,就好似啲貓担住隻老鼠咁,揾撻俾人睇唔到嘅地方,拿拿聲攞走啲錢.所以日本仔管理係有啲技巧嘅,等你哋個個以為自已最高人工,查實個個都係出雞碎咁多.
時間過得非常之快,眼都未眨完,又已經到另一年嘅暑假.今年我有另一番感受,因為呢個都唔知可唔以叫做暑假.因為會考啱啱完咗,有無得再讀上去都成疑問.喺嗰個時候,惟一感到安慰嘅就係比其他書友仔早成個月揾工,所以有信心今年一定揾到工.人無遠慮,必有近憂.而家先至識得驚會考唔合格,以後要喺呢啲咁嘅地方做野,真係邊度都唔駛去.唔好意思,我唔係貶低啲做廠嘅工友,只不過係同我嘅理想有啲出入.
針織廠一角
「照燈」即係將啲啱啱做好嘅針織衫,笠落去一個用硬膠做嘅圓柱體,裡面安裝咗啲光管,如果有光透出嘅地方表示件衫縫得唔好,要拎去修補,俗稱執雞.記得個陣時有個女仔叫阿蘭,專做執雞,花名叫執雞蘭.佢係做件工,即係自己工,多勞多得,佢好快手,所以揾好多錢,佢話佢小學都未畢業,但揾錢就多過我哋.所以學識多唔表示揾錢多.
全廠嘩然,管工黃生一見到佢就問點解,係咪想扮明星?我個死黨就解釋話自已隻眼唔係好妥,係醫生叫佢唔好長時間對住啲光管喎,呢啲咁嘅屎橋,揾人信都難.不過黃生好鬼好人,費事理佢,查實佢戴住個黑超對住盞燈瞌眼瞓.所以佢檢查嘅衫,全部都話冇爛,查實佢根本無檢查過.
點知有一日, 好衰唔衰,佢喺度影緊張會考證書嘅時候,俾我哋無意中睇到,嘩!原來會考有幾條A,重係皇仁仔添.「嘿!嘿!你大鑊啦!
既然唔駛錢,睇睇都冇壞.佢同我哋五個人逐個睇,我哋起初都無乜裝載,冇留心佢同第一個講乜野,但佢睇到第二個,竟然咁樣講「你記住要多積陰德,因為你只得四十歲命!」有冇咁誇張呀?二十幾年後嘅野你都知?我哋當時嘅反應係覺得佢喺度吹水,重同個當事人講笑「嗱!橫掂啲錢對你都冇乜用,不如攞晒出嚟請我哋食野啦!下晝嗰餐係你嘅!」跟住「明姐」叫我伸隻手掌出嚟,望咗一陣,就問我「你雙親健唔健在?」嘩!真係有料到喎!因為我的母親經已離世.
「你喺33歲左右嘅時候會有一個轉機,如果做生意嘅話,會賺到第一桶金,假如打工嘅話,會有級升,日後有少少權力!」係真唔係呀?諗起「風水佬呃你十年八年」又幾啱喎,佢真係講緊十幾二十年後嘅野,準定唔準都冇人知.不過唔駛錢,當聽古仔,冇乜所謂.之後佢同第五個朋友睇,又話佢到四十歲之後要小心,因為睇佢掌相,應該有一個大劫! 五個當中有兩個都會遇到大劫數,重話佢哋都係得四十歲左右命,但我嗰兩個死黨,驚都未驚過.
最後值得一提嘅就係曾經俾「明姐」話佢得四十歲命嗰兩個死黨,一個喺屋企暴斃,享年四十一歲;另一個則享年四十五,在睡夢中離去.
我當時感到好難過,唔通真係冥冥之中有主宰.而我亦真係喺三十三歲嗰陣時升級.我曾經養過一隻狗叫「波比」佢好聽話,我叫hand,佢就俾隻手我;我叫sit,然後用力按低佢條腰,佢真係坐低,睇嚟我真係有啲權力喎!


text:
2015年10月5日 星期一
2014.12月一個人之台北快閃之旅Day 4
行程:糖村 => 江記華隆 => 中山站 => 肥前屋 => 西門町
终於都到最後一日啦,其實最後一日即係手信日!首先就係去左糖村買牛奶糖. 我係Apartment行過去就得. 個哥哥仔職員仲好佩服我一個女仔去台灣旅行tim. 貫完我即刻放番d手信係Apartmen再出去貫過. 跟住就去左江記華隆買豬肉紙.
跟住又去左中山站行下.中山站赤峰街有好多小店.可惜冇咁多時間行哂.下次有時間一定要花大半日去漫步這個小區.
行完小店區我就行去乾杯食lunch,點知佢lunch唔開架......
就係呢個時候岩岩見到有班小朋友係度報佳音,我望住佢地覺得好得意.突然間佢地全部湧哂過黎派糖俾我,好可愛呀.
佢地走左之後,我就行去肥前屋食鰻魚飯.同樣地再一次發覺一個人的好處.好開心啊! 呵呵
肥前屋鰻魚飯當然對比起日本仲有一段距離啦,不過味道都唔錯既.
食完lunch我又要衝去西門町幫人買鴨舌.一問之下原來每盒要成百蚊!!我唔夠錢呀.唯有去附近銀行用銀聯拎錢再買啦.
買完鴨舌又要趕返Apartment拎行李趕車啦.忠孝復興往機場最後一班車4:15分就開.我要趕到去先得.
去到忠宇復興站拎左行李,望一望機場巴士App,發現仲有少少時間,於是我趕去Apartment對面阿墨買阿墨蛋糕.
然後就趕去Sogo對面等車.土到職員同我講岩岩好,架車一分鐘後到,真係好險!
隨住上左巴士,我既旅程都就此作結.
江記華隆
大橋頭站
訂閱: 張貼留言 (Atom)


text:
星期日,同靚媽嘅中學同學食飯,我哋果晚打邊爐,由於我減緊肥,所以我一早就食個烏冬打底先,等個胃飽飽哋,無咁易食多嘢!
跟住我又食上海麵啦!魚蛋啦,豆腐,雞肉,雞肶菇,仲有菜咁,其實由頭到尾都食唔停!坐我隔離個AUNTIE一邊望住我食,就問我:「你都幾食得喎,平日點Keep Fit 架!食咁多都可以瘦?」其實我次次同陌生人食飯佢哋都覺得我食好多嘢!攪到我鬼咁尷尬~
其實而家好多人都仲覺得奇怪,點解這個星期見我減肥,都好似有好多嘢食咁!其實呢?減肥主要要減嘅,邊係份量吖!你一定試過食得少去瘦,但係頂多維持到一個Week,跟住又食返咪肥,要減嘅永遠都係油同脂肪同埋肥膏,當然仲有糖啦!點樣減,我成日都講架,一個公仔麵係400幾卡,一個米粉大約200,但大家份量同飽肚感差唔多,就可以省回200卡,這就是減油不減份量了.
但當然要有自己啱份量嘅餐單啦!好似我咁,我就有差唔多1600卡的份量,以上4個就係我前日的飲食日記喇!不過鏡頭後仲有菜同生果未有得入鏡!
知唔知我食咗咩!早餐係煙三文魚比高包,午餐係燒雞長法包,下午茶就飲咗80卡的牛奶咖啡,晚餐就去咗食越南嘢!你哋都見啦,我好少係屋企食飯,(雖然我超想)出街食都比以前多咗食物選擇,但當然要學吓點揀啦!
好啦見我2011年都有新體重目標,我就多D放自己個減肥日誌俾大家參考吓,最少可以識得選擇啦!但份量的話就千奇唔好學足,因為人人唔同,你食這個份量隨時會肥架,但一句講哂,五穀一定要,如果唔係一定餓死你!


text:
2014年9月30日星期二
久未露面的班蘭雪芳
葉太又返咗嚟香港,今次返港目的同上次剛好相反,係辦喜事哦!噚日約咗佢見面飲茶,當然要送份見面禮啦!
雪芳蛋糕都整個好多次,亦試過好多款食譜,但始終都係《好吃戚風蛋糕輕鬆上手》最掂,最靠得住,所以今次整班蘭雪芳都係 base on 佢嘅原味雪芳食譜變化出來.
2014年9月26日星期五
希臘乳酪製作方法 Homemade Greek Yoghurt
之前整豆漿乳酪時,咪話明白點解有啲食譜會加粟粉,而且絕大部份人都會加工成希臘乳酪,都係因為成品比較稀,質感欠奉,所以我都嘗試將佢製成希臘乳酪.
呢個希臘乳酪製作方法並非只係適合用豆漿整嘅乳酪,傳統用牛奶嚟整嘅乳酪都可以同樣加工㗎!
盛放玫瑰
2014年9月24日星期三
沖繩手信
Lily 早前去咗沖繩玩,返港之後就打電話俾我約時間學琴,佢一開口就問我有無事,我問佢我會有咩事,佢話見我呢個禮拜咁靜,Facebook 又無動靜喎,咁我就問佢係咪驚我自殺!?佢話以為得我一個人喺屋企暈咗都無人知!
聽到老表嘅關心真係夠哂窩心,仲好過自己家人!!
又中又西
上次整麵包俾 Ernest,由於時間關係,朝早唔夠時間整好兼出爐攤凍,所以試吓前一晚整好個麵糰,放雪櫃過夜低溫發酵,第二朝起身就處理埋餘下步驟,可以慳番啲時間.但係Ernest 媽咪話番俾我聽,個包唔掂,一切就散開!由於低溫發酵都係第一次嘗試,我自己都未試過,所以前晚就再試多次,睇睇情況點樣.
2014年9月19日星期五
豆漿乳酪 Soy Yoghurt
上網搵 vegan 食譜及奶類製品代替品時,無意中發現原來用豆漿都可自製乳酪,唔一定要用牛奶,咁就又一天大喜訊哦!而且製作方法都好簡單,所以我又趁高興玩吓先.
2014年9月14日星期日
老友榮升做老闆
2014年9月8日星期一
中計!!
暑假尾聲時,Ryan 一家同朋友去泰國旅行,作開學前最後衝刺,Ada 問我係咪鍾意食辣嘢,我已經好醒目咁話:「係呀,不過唔好買嘢俾我喇,真係唔好客氣呀!」佢無再追問落去,轉咗話題講佢班 friend 會過去狂入貨,咁我就話俾個網友個 blog 佢睇,可以參考一下有咩吃喝玩樂好主意,所以就將 blog 友鬼嫁個 blog send 俾佢睇.
再戰 Gennaro's Focaccia
近排都好似好耐無試過瞓到自然醒,難得今日有機會,而之後幾日都無可能,所以噚晚就好安心咁瞓,今朝起身已經十二點幾.
攪掂好哂之後落街買嘢煲湯,返到嚟見好似無乜嘢要做,於是又再試多次整 Gennaro 個 focaccia,睇吓今次有無改善.
味噌涼瓜
十五中秋當然要煮齋啦,買咗苦瓜今晚做餸,但買完先至後悔!
訂閱: 文章 (Atom)


text:
Day 5.1 難波 →三宮→有馬溫泉
2014年5月22日 晴天
10:46~10:54 | [大阪市営]御堂筋線 江坂方面(上り) 心斎橋 →梅田
11:30~11:57 | [阪急]神戸本線 三宮方面(下り) 梅田 → 三宮
12:38~12:49 | [普通]神戸市営西神・山手線 三宮 →谷上
12:51~13:02 | [普通]神戸電鉄有馬線 谷上 → 有馬口
13:04~13:08 | [普通]神戸電鉄有馬線 有馬口 →有馬温泉
(交通收費及詳細資料請往交通篇)
酒店:有馬ロイヤルホテル
朝早起身食早餐後,便走過去隔離睇吓三寶搞成點,點知敲極門都無人,哈!突然諗起房出面嘅露台係相通,走出去睇吓佢哋搞咩鬼,原來無晒人,我諗佢哋落咗街.如果有機會嚟哩到,但隔離啲人係唔識,要記住鎖好露台嘅門同落返窗簾,因為真係可以去到人哋嘅房咖!
表妹落去叫佢哋返上嚟影返張合照先!
原本諗住去完有馬返嚟都係住返喺到,但因為過兩日嘅房都比人訂滿,所以要住日航店,咁襯表妹而家重喺到,多個人推行李,所以我哋喺出發去有馬前先將攞啲行李過去日航酒店.
如果搭地鐵過去要又上又落,我估計行過去嘅路程唔係好遠,所以就一行六人五個喼徒步過去,不過哩個係一個錯誤嘅決定,有團友不繼埋怨路途遙遠好辛苦.
朝早嘅道頓堀無咩人行得好舒服.
行吓停吓,終於搞咗成個鐘先到達日航酒店.喺櫃檯安排好啲行李後,同表妹「道別」就出發去有馬溫泉,最原本計劃係先去三宮食個神戶牛,但因為哩幾日餐廳booking都滿晒唔做我哋生意,唯有睇吓另一間心水餐廳walk
in 有無位.
我哋先喺心齋橋坐[大阪市営]御堂筋線到梅田
再由梅田坐[阪急]神戸本線前往三宮,十一點幾就順利到咗三宮.
另一間心水餐廳就係車駅對面,一出車駅就已經見到餐廳門外排咗十幾個人龍,大家商量過後都唔係太想等,所以決定先到有馬再食晏.
經驗所知由三宮去有馬如果坐電車的話要轉三,四次車,我想三寶舒服啲所以諗住今次坐巴士入,但巴士要到下就一點幾兩點先有車,如果食完晏入去就非常配合,但而家唯有搭返電車吧!
臨時改搭電車,要憑幾年前嘅記憶諗返邊個駅上車先啱,因為幾間鐵路公司嘅車駅都係叫三宮,淨睇指示牌都搞到頭暈暈呀!好彩都順利搵到.
係哩個地下鉄三宮駅呀!
由三宮至有馬嘅車程及轉車情況可以睇返我之前兩篇網誌,哩到唔再重複講嘞!
不斷咁轉轉轉,好快又到達目的地啦!入到嚟一點幾,食晏時候到,見到車駅旁有間唔錯嘅舖頭,問過三寶佢哋都覺得啱食,所以就喺到食啦!
小小嘅店舖
簡簡單單叫咗幾個餐,價錢唔貴但全部都好好味.
食飽飽之後就同三寶喺有馬商店街略為遊一圈.
太閤橋
有馬川
有馬名物 ~ 有馬溫泉碳酸汽水,上次入住有馬奧の坊時,酒店有得送比住客飲,當時覺得嘛嘛哋!所以唔會再買嚟飲啊!
有間懷舊玩具店
哩啲玩具重有人玩嗎?
玩具博物館,嚟第三次有馬都係無入到去參觀,有啲可惜啊!
金湯
天神社 ~ 天神泉源
御所泉源
嚟到御所泉源就差不多去到酒店位置,由於行嘅都係向上斜斜嘅小路,姨媽睇嚟已經支持唔住,所以係時候返酒店等佢哋休息休息吓啦!
去到酒店,好快就完成Check in 手續,服務員一粒英文都唔識,佢不斷咁用日文同我講解酒店設施,用餐地點,溫泉地點時間,我一粒日文都唔識,但唔知點解我好似知佢講咩咁!佢一邊講,我一邊解釋比三寶知.連男,女溫泉會因應時段調轉位置我都好似聽得明咁,三寶幾讚嘆,其實去得多,就知佢哋講嚟講去都係咁上下嘅嘢,加埋身體語言都應該唔會錯得去邊啊!真係好唔明就會用漢字同佢哋溝通,都目前為止都好似幾work啊!
大家上房休息一吓就去浸溫泉,照爽呀!完全無人,我哋又包場呀!我揀哩間酒店都係因為哩個金湯,2012年去奧の坊嘅金湯
無哩個咁正呀!飯前飯後臨瞓都去浸吓.
浸完返房發呆,睇風景,真係好hea,但係好舒服,好 Relax.
有馬溫泉嘅面貌
買咗士多啤利,開飯前食咗佢先!
又喺下面手信店買咗啲布丁,係神戶名物,好食就買啲返去做手信.
抖多陣就準備食晚飯啦!


text:
考完三級試, 小慈升上四級中國舞, 練習時間比以前仲要早, 唔怕, 早睡早起身體好 :)
每個星期六都要帶小慈出去學跳舞, 返屋企都已經晏晝小明訓緊晏覺, 諗落我真係冇咩時間陪小明, 於是今朝我問佢跟唔跟我一齊出去? 小明梗係死跟啦 ^v^
時間尚早, 快閃一轉雀仔街先~ 見唔見籠底有隻灰灰地色既雀仔反肚? 兩姐弟研究左好耐覺得佢就死好可憐, 於是跪低為隻雀仔祈禱希望天父醫治佢, 小朋友純真既心令人感動
呢個雀籠差 d 大過小明, 問佢想唔想入去住下, 弟弟竟然 say yes >.<
媽媽今日冇力行街, 其實弟弟只要同我一齊做咩佢都冇所謂, 於是去左公園玩
好想挑戰馬騮架, 但點都鼓唔起勇氣 fing 自己出去雙腳離地, 拍自己心口又深呼吸抖大氣都唔掂, 大叫: "我唔得呀! 好驚呀! 媽媽扶住我!!" 真係笑死呀媽 ^^ 不過我都寧願佢知死識驚好過懶醒亂衝亂撞令自己受傷
玩到濕晒又變底衫男
小慈家姐跳完舞攰到飛起, 弟弟豪爽地還番對大脾出黎, 之前弟弟病時訓過小慈家姐大脾幾次, 佢記得架
看守既人都頂唔住訓左, 巴士係最好既搖籃 :)
好溫馨既場面, 為相親相愛既兩姐弟我常常感恩讚美天父, Hallelujah ^8^


text:
話咁快就出發喇,我地之前特登去申請左工商銀行既香港航空白金咭,本身個迎新禮物既里數係足夠我地換台中既來回機票的!點知我地早成兩個月打電話去換都話無晒quota (明明上機後係發現佢得3成客滿,講起就提醒我要打電話去反映),咁我地就唯有照買機票啦.我地坐12:05機,我地就各自坐機場巴士出發啦.呢度就發生 左個小插曲,話說積喺早一日已經同我講我地去terminal 2,之前講過我呢排都好忙,所以行程上既野都交俾積負責,坐緊車既時候,我突然心血來潮多口問佢一句,係肯定係terminal 2? 誰知又係佢一廂情願既想法(好彩多口問下)......之後我地順利check in,我地香港航空張白金咭一年有5次免費使用貴賓室,我本身對航空公司既貴賓室都無咩概念,諗住只係一個獨立既休息室,最多都係有d野飲飲下,所以都無 咩意圖話一定要去,但積就興致勃勃話一定要去,於是我地就搜索佢個位置,行左好耐,又上網佢個網頁睇,終於搵到!入到去要俾張信用卡佢登記,我地就是但搵 個位坐低左,就係呢個時候,我一抬高頭,竟然俾我見到...張家輝@@ 由於我工作關係,其實我都唔係第一次見張家輝,但喺呢個場合見到,係貴賓室wo,影帝都入黎wo,感覺自己寧舍優越架嘛(沾沾自喜) 佢就坐喺我隔離張枱,佢食左少少野就急急腳走左喇,我本身想影低佢,點知佢就起身,我淨係影到佢對腳 (左邊)
不過原來個貴賓室唔止有野飲咁簡單,係有好多野食,中西式既點心都有,但因為頭先花左好多時間去搵個貴賓室,所以快快食左少少已經要去登機閘口喇! 喺呢個時候,又再次發生一個小插曲...積竟然睇左個座位編號做個登機閘口 (oh my god > <)我地又要由一個錯既閘口走去一個啱既,因為頭先搵貴賓室已經行左好多冤枉路,我地喺同一段路走左3次...喺呢刻我同佢講,之後搵路既工作都係交番俾我算了...我地氣衝衝走到過去,點知班機要稍為delay,之後地勤人員話因為台中天氣唔穩定 (嚇!!) 我明明上個禮拜睇左天氣預測,話會天晴架wo!!! 呢一下真係俾佢嚇親,因為天氣真係好影響影戶外婚紗相,呢個一直以黎都係我地擔心既問題,不過當時法蝶既人多次同我地講,中部既天氣比其他地方好,好少機 會落雨,就算係落,都唔會落足一日.而經過我不斷研究佢既天氣預報,的確如此,而2月份落雨既機會更係極低,呢個都係我其中一個會選擇2月份去既主要原 因! 但又聽積講過佢同事之前去過台中影婚照,因為落雨而最終影唔成,去到呢一下又真係不得不擔心.於是我地上網睇下天氣預報,積一睇就真係話會落雨 (晴天霹靂!!) 但明明我早兩日先睇過,我自己再去睇一次,我睇台灣氣象局,明明就話天晴,我地當然選擇相信一個好既預測啦,我地就深信台灣氣象局先係正確! 等多左一陣,好快就有得上機.


text:
香港麗思卡爾頓酒店 The Ritz-Carlton, Hong Kong
商戶搜索
服務詳情
評語 提交評語
我哋成個project都係由Karina由頭跟到落尾,佢真好幫到手,好多flexible嘢都係靠佢去幫我哋安排先做到.記得當時同佢傾,問可唔可以多一個地方嚟做candy corner,佢好快就話「好呀,我哋到時幫你哋放多張枱喺嗰度」.另一方面,因為我哋嘅證婚儀式係3點鐘舉行,我聽啲攝影師講一般都係5點鐘先俾到場,而且通常真係早一分鐘都唔俾,所以一開始佢話肯定可以3點俾我哋已經覺得好好.估唔到Karina佢仲同我哋講如果嗰朝個場地無人用,10點就可以俾場我哋.咁啱到我哋嗰朝早又真係10點就用得,真係好感謝佢.我哋可以早咗開始做佈置,啲時間充裕咗好多.跟住我哋因為會攞間酒店房嚟做「出門」,但我哋真係會有好多嘢,就問佢可唔可以俾多間房我哋.我哋都諗住如果無就自己訂一間房,但佢問完之後就幫我哋安排到多一間房,只係唔係套房嚟.點知我嗰日臨尾去到check in嗰時,佢哋竟然upgrade咗間套房俾我哋,啲嘢又唔使搬嚟搬去.同埋嗰時因為我屋企有事,原本11月嘅big day,我9月就通知佢哋要改到2016年1月,佢哋都無收我任何額外費用就安排好,連2016年更新咗價錢都無話要收返差價.所以我覺得Ritz Carlton嘅服務真係超級好又flexible,唔會好似其他酒店咁乜嘢都計到足!
嗰晚啲賓客都感受到個service好夠,例如同佢哋講話少咗支叉都唔會好耐無人幫到你或者應完你之後唔記得咗嗰啲,真係非常好.拖裙妹妹又係超級好,我唔使出聲佢都會攞啲嘢俾我飲吓,會留心我幾時攰,照顧得好好.雖然Big day嗰晚我無乜食到嘢,但我之前試餐時試過晒全餐都覺得好好食.另外,夜晚因為包咗一晚酒店,佢哋都幫我哋預備咗啲食物.成晚啲音響各樣都無問題,真係超級滿意!
我表姐之前都喺Ritz Carlton擺酒,雖然之前睇過好多間,但我哋覺得佢哋個場幾好,而且因為我哋擺三十八圍,佢可以擺到咁多圍之餘,啲柱又唔會阻住哂個場,加上lighting好,唔會太暗唔會太光,所以決定喺Ritz Carlton擺.
Lucia負責同我哋傾嘢,態度唔錯,由頭跟到落尾.因為我本身有另外搵wedding planner,Lucia有keep住同佢溝通,幾有交帶.
Bigday當日有個staff會跟住我,佢好體貼,會睇清楚我條裙有冇問題,又會叫我食嘢同飲水,執頭執尾.但我老爺有少少投訴,覺得唔夠櫈,但我就唔太清楚,可能講緊外面地方.
大部分賓客都覺得呢個喺一個難忘嘅婚禮,well run, well planned,場地靚嘢食又好味!


text:
好看的qq卡通头像女生
- qq卡通头像女生卡通头像女生qq卡通头像女生唯美yy卡通头像女生剪刀手qq可爱卡通头像女生个性qq卡通头像女生手绘卡通头像女生酷帅卡通头像女生qq卡通头像女生闺蜜微博卡通头像女生可爱卡通头像女生萌 清纯qq卡通头像女生 搞笑动漫卡通头像女生人物搞笑卡通头像女生qq卡通头像女生搞笑qq素描卡通头像女生卡通头像女生超萌女卡通头像女生 成熟非主流卡通头像女生卡通头像女生可爱qq卡通头像女生可爱qq卡通头像女生带字qq黑白卡通头像女生qq动漫卡通头像女生qq卡通头像女生帅气qq卡通头像女生伤感qq卡通头像女生长发qq卡通头像女生傻傻滴qq卡通头像女生超萌卡通头像女生 大图卡通头像女生戴眼镜的素描卡通头像女生qq卡通头像女生红色qq卡通头像女生冷酷qq卡通头像女生经典qq个性卡通头像女生动态卡通头像女生头像动态卡通头像女生qq动态卡通头像女生动态可爱卡通头像女生qq卡通头像女生唯美qq动漫卡通头像女生qq黑白卡通头像女生卡通头像女生qq卡通头像女生qq卡通头像女生 搞笑qq卡通头像女生 古代qq卡通头像女生背影qq卡通头像女生超萌
相关文章:
洗澡女生qq头像不带字,qq卡通头像女生
qq头像女生带字微笑,qq卡通头像女生
qq卡通头像女生恐怖,女生头像网
女生割脉头像,qq卡通头像女生
动态卡通头像女生,qq头像男生女生
女生抱着自己头像,qq卡通头像女生
qq飞车卡通头像女生,女生用qq头像
女生霸气点的头像,qq卡通头像女生
超拽女生闪图头像,qq卡通头像女生
女生海边蓝色头像,qq卡通头像女生
女生吐烟圈头像大全,qq卡通头像女生
卡通头像女生黑白色,qq卡通头像女生
我怕黑女生头像,qq卡通头像女生
微信卡通头像女生,欧美女生头像吧
qq社会纹身女生头像,qq卡通头像女生
带琦字的头像女生,qq卡通头像女生
卡通头像女生姐妹,欧美范女生头像
头像女生背影辫子 qq卡通头像女生 图
小q卡通头像女生,qq女生头像
qq吃醋女生头像,qq卡通头像女生
头像女生带字冷漠,qq卡通头像女生
女生背影可爱头像,qq卡通头像女生
拿烟花的女生头像,qq卡通头像女生
qq头像大全女生孤独,qq卡通头像女生
qq女生伤感文艺头像,qq卡通头像女生
qq女生自杀哭泣头像,qq卡通头像女生
女生条纹衣服头像,qq卡通头像女生
qq玫瑰女生头像,qq卡通头像女生
qq头像女生卡通穿校服,qq卡通头像女生
头像女生动漫 qq卡通头像女生 翅膀
qq头像女生眼睛流血,qq卡通头像女生
qq头像女生冬天下雪,qq卡通头像女生
唯美舞蹈女生头像,qq卡通头像女生
qq头像带字女生带耳机,qq卡通头像女生
qq女生坐着全身头像,qq卡通头像女生
qq头像普通女生头像,qq卡通头像女生
看透一切女生头像,qq卡通头像女生
女生头像都是谁,qq卡通头像女生
qq头像女生朋友绝交,qq卡通头像女生
明星可爱头像女生,qq卡通头像女生
卡通重口味头像女生,qq卡通头像女生
颓废忧伤头像女生,qq卡通头像女生
全球女生头像,qq卡通头像女生
拍腿女生头像霸气,qq卡通头像女生
qq闪动头像带欢字女生,qq卡通头像女生
背景是月亮的女生头像,qq卡通头像女生
清新白衬衫女生头像,qq卡通头像女生
黑白卡通头像女生侧面,qq头像男生女生
最新女生伤感头像,qq卡通头像女生
女生复古吃货头像,qq卡通头像女生


text:
今日收到一個中學舊同學既電郵,話想返香港搵工.
佢讀到Form6,之後就過咗澳洲讀書,點知佢搵咗差唔多3個月,都冇咩正式面試,佢見我畢業唔夠1個月,就搵到而家呢份工,中間又有幾份工叫緊糊,心入面梗係覺得唔上唔落咁啦,澳洲既種族歧視,應該不亞於香港對外傭,要喺嗰邊搵到份正型少少既工,對於一個Fresh Grad既香港人,似乎唔係件太易既事.
不過香港究竟又係咁真係坐喺度就有份工呢?我又覺得唔係囉,都幾睇求職者既求職態度,好似我地系,唔少人都仲未收到心養到性,佢地仲係好想搵份最最理想既工,現實係如果你身家雄厚,例如家底好,搵份脫離現實既工都冇問題啦,但大前題係,我眼見大部份同學仔,即使嚟自中產家庭,但盡快搵到工既壓力都唔係細.
可能我從細個開始,就鐘意做好部署,未實習前就要同教授處理好關係,未完成實習前,更加要同公司入面所有人打好關係,兼且要表現出好想再繼續喺呢間公司服務,曾經有同學仔話,就算實習都要展示最好既實力比人見到,但我覺得實習生就算點表現,人地喺行內十年八年既老屎忽,又會買你怕嘛?反而性格同態度,先係後生仔女要表現既野,你睇下社會上面既聲音,8,90後主要比人漫罵既,都係態度問題.
得到呢份工,除咗都係上天既眷顧之外,我點都覺得自己都有去努力爭取,入到社會更加知道讀書,只係「High」到個波邊而已,真係落場又係另一回事,但願我呢位舊同學,可以諗清楚先再決定返唔返香港搵工!


text:
種植時間:二月頭催根,四月中落盆
種植方法:兩年枝條插枝
收成:未知
自從上年自行收集無花果種子發苗
後,已知實生苗要出果都要三兩年時間,所以種嚟都只係為咗觀察.直至二月頭見睇開一個本地種植討論區有混種無花果枝條義賣
,$25有六條唔同品種,即刻買咗兩份,一份係揪哥買,我份就有一枝俾咗處長試種.
買番嚟嘅枝條狀態良好
經過兩個半月,枝條相繼爆根落盆,全部插生
個網上義賣農友好有心,枝條係新鮮剪出嚟,仲已做頂頭封臘再加濕報紙包裝,交收之時啲枝條維持喺好好嘅狀態,而且每支枝幹上寫上品種名稱添,如果唔係就都唔知邊支打邊支.同時要插五個品種嘅枝條對我嚟都係一種挑戰,因為上次揪哥俾我嘅枝條我都插唔生.見今次買嘅枝條係兩年枝又咁好狀態,同時春天天氣係發芽好時機,心中就有一團火.立即上網睇多啲無花果發根出芽秘技,最終決定用密實袋催根方法
,先將枝條噴濕,再用濕紙包住放喺一個密實袋內,成個袋就放係陰暗處.其實五花八門嘅方法都係同一原理——維持高濕度.我揀咗哩個方法係因為材料易搵,容易觀察,處理又方便.其間處長就將佢嗰枝用插水法生根,而揪哥最有經驗就採用泥沙直插方法.正所謂八仙過海,各顯神通,大家交流吓各自嘅心得同進展,幾好玩架.
密實袋催根法
個密實袋每日都會開一開嚟換氣,但唔駛乜專登噴水,因為密實袋能保濕.一星期後揭開啲濕紙睇睇,見啲枝條普遍有唔同程度嘅白點,特别係圍繞的節眼度,用手指抹吓就確定唔係發霉,上網睇過先知係發根迹象.因為未正式出根,所以放番入濕紙再催根多陣.又過一個星期,連無俾濕紙蓋住嘅枝條上部都有白色根點,有啲枝仲出啲青綠色葉芽添.見進展唔錯,所以維持咁様催根.
一星期後已出唔同程度嘅白色根芽
到第三個星期後,仍然一條根都未見,咁就要諗新方法,但維持整條枝條喺高濕度係重要一環.諗到最終啲根都係生喺泥中,咁就不如開始插枝.見網上推介用啲上闊下窄嘅凍飲軟身透明膠杯放沙嚟插枝
,好處係透明杯身方便觀察生根情況,如果見到杯身滿佈根絲嘅爆恨時,因為杯係軟身而且上闊下窄,咁就將成棵無花果苗移去種落盆容易得多又唔傷根喇.但時間倉促,收集唔到哩類凍飲杯,見手頭有一啲軟身膠水樽,就切咗個頂部嚟用,為咗方便爆根時拿出棵苗,就諗到先將個樽用較剪由頂向底剪成三瓣,但會用橡筋箍番成一個樽型.插枝嘅沙泥就係用黑泥同沙以等份撈埋而成,沙係喺五金店買咗五斤裝修用嘅沙,但先得浸水幾日去除鹹味.啲撈出嚟嘅沙唔需要有任何肥料,因為只係提供一個有利生根嘅媒體就夠喇,就係咁每支枝條插落一樽沙度,而且會灌入足夠嘅水令到全樽沙泥濕透,但只做頭一次,之後見泥面乾先再淋少少水.為要保持啲枝條喺一個高濕度環境,特别用幾張透明膠片整咗個罩作為一個小型溫室嚟放哂沙樽入去,整個溫室仍然放喺無太陽直照嘅角落,每日都會噴濕啲枝條以便發根發芽.
自製小型溫室
五支無花果枝其中四支喺一個月內相繼爆根,咁就可以進入下一步,將啲爆根枝條由樽移種落盆,仲可以見少少陽光添,但仍要每日噴濕啲枝,從而有利出芽出葉.其實個别枝條會先出葉再爆根,例如支新彊早黃,但啲葉芽見有新葉發展唔夠一日就枯咗,連續幾次都係咁,百思不得其解,最後諗到哩隻品種原產新彊,當地天氣乾燥,估計啲葉唔耐濕,所以將佢移離個小型溫室後啲葉就生長正常喇.
新彊早黃葉芽估計唔耐濕,放喺溫室至先大已燶
當四支枝條爆根移盆後都生出或多或少嘅葉時,支“波爾多”仲未見有生根迹象,但有啲小葉長已出嚟,即係未死啦.終於忍唔住由泥拎出嚟睇睇,表皮仍然滿佈白色嘅根芽,竟然一條根都無,再睇睇條枝嘅底部,發覺係中通,仲有成一寸深,應該係蛀咗……咁就諗番哩支插沙樽時候因為爭啲沙,就放咗少少舊泥,應該係啲舊泥有小蟲蛀咗條枝條啦.所以插枝直係要用新泥,以防有菌有蟲.
今次係我第一次做無花果插枝,有賴合適嘅天氣,網上啲資訊同前人嘅寶貴經驗,枝條提供者嘅心機,總算係成功插生五支不種品種嘅無花果枝成苗,對插枝嘅技術已有一定程度嘅掌握(網上資料話百份之八十嘅植物可以做插枝),亦係繼種子育苗後另一植物繁殖技術嘅提昇,之後仲有高壓,接枝,嫁接……有排學有排實習呢.
亞當:需2星期爆根落盆
美利亞:需3星期爆根落盆
新彊早黃:需3.5星期爆根落盆
豐產黃:需5.5星期爆根落盆
波爾多:需6.5星期爆根落盆


text:
宗教
宗教(粵拼:zung¹ gaau³)係一種人類文化現象,世界上有好多唔同形式嘅宗教,每一個宗教喺佢哋嘅信仰,教義,習俗,禮儀,價值觀,道德觀同社會規範等等,各方面都有唔同嘅要求.由於每一個宗教都對宗教都有唔同定義,而幾乎每一個定義都受到質疑或者反駁,有啲宗教嘅定義甚至會否定其他宗教定義,所以宗教係乜呢個問題,實在無一個一致公認嘅答案.不過喺學術上對宗教定義,基本上都係以普遍性嚟概括,認為宗教係多層次,多方面同多樣性.
宗教詞源[編輯]
中文嘅「宗教」,「宗」即係尊崇,「教」即係解釋點做,而將個「宗」同個「教」呢兩個字合埋一齊變成「宗教」,最早就源自佛教禪宗開始,至於英文嘅religion,原本意思係指人同神之間,有限嘅存在物同無限嘅至上關係.所以原本「宗教」同英文嘅「religion」其實係兩樣嘢.不過後來由於研究呢樣嘢嘅學者喺全世發現越來越多唔同形式嘅宗教,已經唔可以再一概而論咁話乜嘢乜嘢先係宗教或者religion,於是「宗教」同英文嘅「religion」嘅定義就變得越來越廣泛,因為「宗教」同英文嘅「religion」就變成相應詞,而且同步發展,而家中文嘅「宗教」同英文嘅「religion」係一樣解[1][2].
各種宗教定義[編輯]
唔同人對宗教嘅理解,都會因應對宗教嘅認識同本質而有唔同定義,研究宗教嘅人,都會由唔同方向入手,好似文化,歷史,人類學,心理學,社會學等,唔同方向又會對宗教有唔同理解,而多數嚟計,宗教嘅本質都離唔開以下三種:
信仰對象[編輯]
傳統上對宗教嘅理解,都會歸結做對一啲神靈,上帝,神仙作為信仰嘅中心基礎,呢種以神道作為信仰中心,多數涉及祖先或者萬物有靈,不過亦有唔涉及神,例如佛教嘅法,道教嘅道,印度教嘅梵,呢啲叫「終極實在」,都屬於一種信仰對象.而呢個「終極實在」會作為一個崇拜對象,喺每個宗教都有唔同定義,但共通點都係會將呢個崇拜對象神聖化,而呢啲宗教都相信呢個世界之外會有一種神秘力量或者主宰,以追求認識呢種神秘領域為目的,根據佢哋對呢種神秘領域嘅見解,而構成各種生活約束.例如猶太教,基督教咁,佢哋認為人嘅生命,地位,禍福,尊嚴,都係神嘅恩賜,只有神先可以潔淨自己,解救苦難.虔誠嘅信徒會為咗實現宗教理想而不惜一切.
以信仰對象作為理解宗教嘅出發點,多數係宗教人類學同宗教歷史學為主,主要方向係著眼喺宗教起源同歷史.
信仰主體[編輯]
心理學將宗教視為一種精神需要,人除咗要滿足現實生活之外,精神上都需要寄託,尤其是一啲仲未有辦法用科學方法解釋嘅嘢,只有當做一種超驗,以直覺去感受同理解,但呢種體驗又唔可以証明.好多宗教都有呢種特質,就係強調要有信心,根據信仰者自己對宗教嘅理解,以個人主觀經驗同感受確定信仰.好多時大前提都係早已經肯定咗某一種宗教定義,而認為自己宗教或者宗教派系係最完備同聖潔.喺信徒心目中,呢啲個人神秘經驗係無可否認,真實,無得拗.呢種以心理作為基礎嘅信仰,由於係基於頑固意志,信仰對象都係神聖不可侵犯,所以通常會有好強排他性.
信仰社會[編輯]
社會學上認為宗教係一種社會意識,通過一種超越性嘅追求,達到追求某種人生目標,而呢種目標又會變成一種社會制度,例如對聖潔嘅追求,係反映出社會上對罪惡嘅反感,通過宗教而建立社會規範.其中以馬克思主義對宗教同社會之間關嘅論述最有代表性,佢認為宗教係有社會功能,係維持社會功能嘅一種手段.社會學家韋伯(Max Weber)認為西方近代文化同宗教有密切關係.用宗教嘅教法嚟做人類行為準則,好似伊斯蘭教,基督教入面諸多禁忌,喺維持社會秩序上有明顯作用.
宗教文化[編輯]
世界宗教分佈[編輯]
爭議[編輯]
對宗教嘅爭議,主要針對喺亞伯拉罕系嘅宗教,例如基督教,伊斯蘭教,猶太教,好多經典著作例如哲學家羅素(Bertrand Russell)嘅為何我不是基督徒,道金斯嘅上帝大騙局等等,都對宗教有好尖銳嘅批判.香港李天命亦對宗教有過批判,認為創立宗教嘅人要喺自己嘅經典加一句自己個神係最勁根本好容易,批評一啲宗教宣稱嘅絕對價值觀,同埋質疑全能神呢個觀念[3].
19世紀曾經有三個人對宗教批判有過好大影響力,佢哋分別係馬克思,尼采同弗洛伊德,佢哋對宗教嘅批判,影響咗之後嘅人對宗教嘅諗法.
馬克思[編輯]
- 內文: 馬克思評宗教
馬克思認為,宗教係階級壓迫同剝削嘅工具,佢有一句名句:「宗教講嘅苦難既係現實苦難嘅表現,又係對呢種現實苦難嘅抗議.宗教係被壓迫生靈嘅嘆息,係無情世界嘅情感,正好似佢係喺無精神制度之下嘅制度一樣,宗教係人民嘅鴉片.」好多人拎咗最後一句「宗教是人民的鴉片」去代表晒,用鴉片去比喻統治者點樣用宗教去壓迫同剝削.
尼采[編輯]
- 內文: 尼采
尼采認為,任何一個人宣稱自己擁有真理,其實不過係一種「權力意志」,用嚟控制其他人,所以佢認為上帝根本就係由人作出嚟,根本唔存在,因為咁佢宣佈「上帝己死」.
弗洛伊德[編輯]
- 內文: 弗洛伊德
弗洛伊德認為,宗教只係有啲人因為覺得自己罪孽深重,需要自我潔淨而強制上帝祝福嘅一種遊戲.
參考[編輯]
- ↑ 《宗教與文化》同濟大學出版社 ISBN 7-5608-2343-2/G238
- ↑ 《宗教論》馮天策 著 山東人民出版社 ISBN 7-209-03628-8
- ↑ 《哲道行者》 李天命著 明報出版社 ISBN 962-8871-18-8M


text:
呢到個環境真係贏晒,希望可以keep到一直咁靚就完美喇,呢到又大樓底又高,裝修又靚,連所有裝飾品都好有內涵,老公話啲擺設都唔平,唔係求求其扮野架,呢到咁大岩晒我仔無耐性時同佢周圍行參觀,牽牽仲特別鍾意個電話亭,企入去開心到呢~其實除左環境靚,呢到啲食物都「不得了」,就講打邊爐部份,真係湯底好,就食乜都好味.
用椰子水做湯底真係好味到一個點,你係絕對會有想成個湯底啲湯都飲晒既衝動架;
我地叫左原味椰子雞鍋(半隻)一入口只能說句「你想點呀?真係好味到唔知佢想點」雞肉肥瘦適中,肉質嫩滑,略嫌隻雞比較細隻,如果大隻啲一定仲滿足.
每檯檯面都有個漏斗,一落雞侍應就會反轉漏斗幫你計時,漏晒啲沙岩岩好七分鐘,呢個時間就係店主覺得啲雞最好食既程度喇.
店員推介要將桔仔既汁唧落豉油再蘸雞,會帶出雞既鮮味,同單單用椰子水煮熟雞肉比較,又有另一返風味.
一開始我地仲叫左個小食 蜜汁糖蓮藕 ,我覺得唔好食,一來蓮藕粉既,我最怕,二來佢完全唔入味,同啲蜜汁完全唔夾,汁還汁,蓮藕還蓮藕,我同老公都覺得no.
日本產地直送野菜藍 入面最出色係個兩片切得薄薄既紫薯,又甜又香又好味,另外一梳梳既「菇」都好味,其他蔬菜就無乜特別.
佐賀A5牛肉眼 同 安格斯肥牛 肥瘦適宜,油脂分布平均,入口夠淋,肉香不膩,真係多多都食得落.
黑松露龍蝦煲仔飯 又係另一「不得了」之作,佢賣238,大大煲上檯,一揭開見到係原隻龍蝦份量,下面係芋頭煲仔飯,加埋黑松露既獨特誘人香味,真係令人好難抗拒,明知食得多會肥都忍唔住食左兩碗,連歲半既牽牽都唔執輸,食完又再添.龍蝦份量確實多到有啲出奇,老公海鮮怪真係滿足到一個點,龍蝦肉鮮且彈牙又厚肉,呢個價錢絕對超值.
飲品方面亦相當出色,而且一啲都唔貴,我地點左椰子沙冰 同 菠蘿沙冰 ,兩杯都香甜解渴,飲得出係用真生果處理,真材實料,係真.好味(≧∇≦)32蚊杯真心正.
最後再叫左甜品 椰皇布甸 ,又係個句「不得了」入口清甜爽口,啖淡都有椰皇肉我覺得佢質感似jelly與大菜糕之間,一啲都唔似平時軟軟,一入口就吞到既布甸質地(唔明點解叫布甸).
食物實係大部份都無得彈架喇,不過有一點希望會留意下就係無bb櫈提供,當日我地坐一邊卡位,一邊櫈位,坦白,對於有小朋友既家長真係唔太方便,全程一定要有個大人夾實個小朋友,即兩個大人去就一定只可以一個打邊爐,因另一個要攬實個小朋友,好似牽牽咁,無bb櫈困住坐,坐唔定佢就成日扭要周圍行周圍玩,又想沿梳化行過人地張檯;畢竟呢到都有大檯可以供應比一大班朋友黎,有時都會帶小朋友黎嘛,如果有bb櫈真係會好好多.
四季文昌
地址 : 旺角荔枝角道33號百匯軒地下及1樓全層
電話 : 2499 2700


text:
做完spa之後,佢送左我地去最繁榮既chaweng大街,我地黎左2日都係第1次行咋,時間已經去到差唔多5點!
條街好長好長,果然比去lamai熱鬧好多,商店一間接一間,係shopping既必到之處...由於一早同海獅玩再去做spa,我地都係靠早上個頓豐富早餐支持,於是去左burger king share左個餐頂下肚
基本上我地都無咩意慾購物,不過一場黎到點都要買d野既,咁我既首選當然係Boots既產品啦,不過我無用開呢個品牌都唔知邊隻好,最後買左一支toner俾老公同一盒花花膊眼貼,俾錢時有得抽獎,我抽中左下次購物有85折,於是我係下一間Boots加買多支clay mark勒
問老公今晚dinner點解決,佢睇左一陣本旅遊書,之後話去食Poppies~~好,咁我地就去呢到啦
同Pation一樣,Poppies都係幫住個海灘食野架,個view一樣咁正,時值7點左右,個天都未黑晒
我地叫左coconut,我地懷疑係咪係樹上拎落黎呢,你睇佢都無去晒皮架,話時話,蘇梅島真係好多棷樹架,成個山頭都係棷子樹,名符其實係棷林樹影呢~~
我地叫左個傳統泰菜套餐,5樣野分別係
蝦餅,冬陰公,泰式通菜,咖哩鴨胸同埋辣子雞肉
佢地好得意架,一個個小盎上,唔好睇佢好似細細碟咁,我地覺得份量剛好,仲好好味道添
老公不知幾滿意佢既選擇
食完飯,我地就打道回府,第1次叫的士,最後300 bath成交,我覺得都係貴左d架,不過個天開始落雨就放個司機一馬啦


text:
老公一早出咗去浸祼湯,我就7點半起身,
08:06 祼湯一個人都冇,我都冇浸,返房浸
08:51 食早餐,早餐比想像中多嘢食
台灣環保垃圾車
我同老公都覺得谷關好似北海道定山溪
行一行附近就離開谷關
11:05,見到一個水庫,停一停車
第一日因為落雨,冇嚟到東勢林場睇螢火蟲,今日冇乜行程,所以就打算入場睇吓桐花,行吓步道
去到門口,細妹先話不如慳返入場費嚟買嘢,因為喺機場換台幣要收手續費,佢換唔夠台幣,欠我台加幣都要返香港比港幣,加上呢幾日大家都唔記得去銀行換(亦都冇留意望銀行),我又要留返D台幣去台北
喺大家都唔多台幣情況下,去到門口,大家都決定唔入東勢林場⋯⋯haha
東勢區附近見到嘉義火雞肉飯,令我諗起上次去嘉義食嘅雞肉飯,即刻停車去食
呢餐好平,因為大家都好窮⋯哈哈,其實都重有台
13:21 重有時間,去高美濕地
上網見過呢度日落幾靚,可惜天氣唔好,重落雨,想行出去行吓都唔得
14:28 去日出買鳳梨酥
塞晒入喼唔使拎
喺日出附近有幾間太陽餅店,唔想再周圍揾出名太陽餅店,求其買少少算,但我哋兩姊妹入錯店舖,隔離嗰間好似出名D,唉⋯算啦,我哋都係天才@@
再喺附近買雞腳凍,手信都差唔多
妹夫車我哋去台中高鐵站,諗住經過睇吓有咩食,點知上公路就到高鐵,唯有拜拜,費事再周圍兜
第一日攞車係54721,到台中站頭55418,6日行咗697
細妹今晚9點機,佢哋7點台中機場還車,可以再揸車周圍行吓,佢哋還車時55473
17:36 到台北
浴室好大
今次終於食到鴨肉扁
行西門町
19:49 阿宗麵線,每次到台北都要食
西門町都有豪大大,老公要食,但我只食少少,老公鍾意多D
食雞排當然飲苦瓜汁,清熱氣嘛,幫襯豪大大隔離間果汁店,苦瓜汁唔係用苦瓜現打,係溝出嚟,重要NT75一杯,貴又唔好飲,差
細妹好鍾意食愛玉,佢哋送我哋搭高鐵後,揸車周圍兜,去便利店買愛玉,之後見到間家樂福,買咗好多返香港,
成個雪櫃都係,重Email個代理,希望香港有得買,鍾意到瘋狂


text:
呼~一早上完芭蕾舞堂
快快回家換衫出發GOGOGO
我地一齊去廣州採下小花太婆啦
今次唔知點解坐車好似好耐咁
3個半鐘先到達太婆屋企...散晒
豬小燑無咩暈車浪無嘔呀,叻女!!
第一時間祖B就同太婆影返張合照先
家姐就係一邊面青青抖下先,哈哈
精神返既小燑,行得幾快?!
即刻去公園玩下先~
我地一齊行左一陣小燑就同BAPA去打千秋
MAMI同祖B﹠阿YUI就返屋企先
坐得太耐車又唔夠訓MAMI好頭痛呀
點解小燑個樣咁囂張既呢???
第一日,祖祖B竟然食左大半碗飯
太婆睇見都開心啦~笑到唔停口
豬小燑都乖乖食左好多野
仲一個小朋友食左3隻大閘蟹??
真係唔係講笑,2個都同MAMI一樣
特別鐘意食婆婆煮既餸吧?!!
食飽飽就撘𨋢去訓覺喇
係去岩岩搬埋黎既姨婆屋企呀.
只係隔2座,超級方便又近太婆
YEAH,唔洗行咁遠去酒店喇
小燑學中文都有一段日子了
而家識字多左,有時會亂
好似個「有」同「看」就要諗好耐
「課」又以為係「讀」
不過慢慢啦,都唔係考試
MAMI都係比個地方你玩下姐,HAHA
原來小燑好鐘意麥老師咖
呢間學校最好就係讀一陣,玩一陣
然後今日小燑開始要認5個字了
老師話都OK,佢記性好WOO
係呀,呢個小朋友握佢唔到咖
咩都記住你呢~小小唔岩都知道下個月都休息一個月啦..
係MAMI想抖下呀
試下係屋企等MAMI陪你讀??
但小燑成日都蝦MAMI的
我教又唔肯聽,老師講就坐定定...
係咪所有小朋友都係咁咖??
激死......
早排學識話“好野”之後拍手仔
祖祖B今日好叻仔呀
竟然識得“GIVE ME FIVE”
仲會“HEA”一聲呢
同家姐GIVE ME FIVE左幾十次
仲要不嫌其煩地等人讚佢叻
諗起小燑細個都一樣
男仔同女仔既分別都幾大
女仔學野真係快D嗎?
定係咁岩祖祖B比較懶學野呀?
由朝到晚除左肚餓會叫“WOMA”
其餘既時間都口不停叫“KA﹣姐”
一日到黑都 “KA﹣姐”
訓晏覺訓到一半都爬起身望下家姐
UMM~~好溫馨呢
哈哈,MAMI有少少呷醋啦
但見你地感情愈來愈好
個心都好安慰既
做左阿媽之後都無咩祈望
最想...只係你地健康快樂
當然仲要相親相愛啦
出街食飯....
小燑同祖B都特別開心
食既野都比平常係屋企多
食飽梗係行下街啦?!!
近排都知道祖B都係貪靚呢
次次買左新衫比家姐佢都爭住試
成日搶D衫放係個頭上面
然後就自己好開心咖喇
MAMI梗係唔係偏心唔買衫比祖祖啦
咁男仔D衫來來去去都係T SHIRT嘛
好啦,今日就帶祖B去SHOPPING啦
舅公買左好多新衫比祖祖B呀
因為祖B同舅公特別FRIEND的
唔知點解一見到舅公就會笑到KEKE聲
平日真係好少著鞋仔既祖B
買左一對新鞋仔喇!!
好叻仔呀,識伸手去試衫
讚下佢仲笑到個咀都合唔埋
所以呢,愛美...
男女老幼也一樣呢
大忙人阿YUI今日約我地飲茶呀好耐都無試過朝早見到佢呢
今日2個大忙人都一齊出現
就係BAPA都有去喇~
近排可能好少見到BAPA
所以小燑好似有D抗拒呢
又唔肯BAPA拖住行,又唔一齊玩~
咩都要MAMI一齊先肯
打算等小燑訓一陣就同BAPA去公園
點知BAPA呢個大懶蟲竟然話好攰
可能真係好累??
之但係唔運動下又點會精神呢?
最後MAMI自己帶左小燑去玩
呢個公園入面大部分都係大個D既哥哥姐姐
所以好少會同小燑一齊玩
而且佢地玩既野都十分之危險呀
頑皮鬼小燑當然學得好快啦,哈哈
返屋企既時候小燑話要食格仔餅
點知唔夠甜話唔好味
“不如帶返去比阿祖食啦”
衰豬燑!!真係好愛細佬既姐!!


text:
Venus & Kin
February 2014
上年六月行過婚展冇乜ideas去邊到影,台灣都幾好但感覺到好似有d土,有少少保留,跟著行行吓差吾多展場收嗰陣,見到有張雪景好震撼同埋其他d景色好靚!一問之下,原來係麗江-oh my god!係你啦!之前我同男友想去好耐但止終都去吾成.一係地震一係我同男友d時間甲吾岩!今次岩哂la雖然價錢out of budget 但影完返黎覺得物超所值!
>> details
去到當地嗰日好好天!感謝主!跟著第二曰一早上雪山wow好辛苦條氣吾多掂行兩步都感吃力!又凍想死甘濟零下10度牙,d鼻水係甘流,風又大!走上走落夜晚仲要影埋夜景!著住禁單薄嘅衫又除又着喺八九度嘅天氣下一路影一路成身打冷震牙震都出埋黎!返到寒舍都不停震,自問抵抗力非常好成世人發燒不超過十次!但今次吾得la haha好彩男友俾左2粒panadol我食,第朝冇事精神哂!可惜背脊吾記得搽防曬,曬傷左!好痛牙又紅又痛!呢次真係好好回憶!
好彩大剛幫我地影得好靚,教埋我地擺post免得生硬!佢好認真甘影為求靚相!!爬高爬低,為左配合佢地第一次爬上樹影相超正!!黑龍潭超like.
最正係着便服影相仲要騎馬巧開心!嗰民族服好搞笑添!!好鍾意大剛同佢老婆!超搞笑!!多謝您地俾左呢個甘好回憶我地!仲要多謝香港嘅工作人員!佢地俾左好專業嘅意見!最重要嘅係吾會hardsell同黑面.個個都超nice thx !一定會介紹俾將會結婚嘅朋友仔!!!


text:
所以最近十分困身, 日日最精華個幾小時都俾左佢, 送完返學又要係街到呆等... 如果日日咁接送都幾攞命!!!
先講返餓底八月
今次B媽介紹左呢間AVA Restaurant Slash Bar
佢地個Lunch係Semi Buffet形式, 依家做緊$368 for 2, 另外再送Seafood Platter, 認真超值!
承熹初時去到好鬼Cool唔肯落BB車, 但一見到我攞左啲蕃茄仔返黎食, 雙眼即時發亮, 乖乖地落車仔坐定定開餐
呢碟Seafood Platter都唔錯, 長腳蟹好味!
六選一既主菜, 我地有10個, 可以試勻晒咁多款
由於我地今次Book左VIP房, 所以各位小朋友都可以放心係房到周圍走, 唔怕嘈住人或撞到, 認真啱晒我地有小朋友既家庭聚會
大家都食到七七八八時, 承熹依然好勤力咁食食食, 我都服左佢!
另外仲有B 媽推介我地值得一看既tableside Ice-cream
又靚又好食既雪糕, 只需要加$128就可以觀賞
不過大家最期待既仍然係甜甜既蛋糕.... 超靚呀!
好欣賞甜甜既心機, 呢個彩虹蛋糕除左味道好食之外, 最感動就係睇得出甜甜既心意~
承熹見到蛋糕本應好興奮, 但唔知點解越大越怕醜, 成日都掩飾內心既開心, 係咪個個細路仔大大下就會咁? 定係佢有問題?
多得前麥當當姐姐阿Tan引佢笑, 佢終於忍唔住啦~
個蛋糕真係好靚, 小朋友見到尤其開心
妹妹幾時先識得一齊玩一齊食呢?
呢間餐廳既景色無得頂, 位置又方便, 值得推介
以下就係啲小朋友既相...
從相入面都睇得出, 女仔比起男仔似乎較熱情, 哈! 等甜甜既小陳生再大個啲, 承熹就會多個男仔伴啦~
以下資料Copy from B媽
AVA 午餐資料:
址地: 尖沙咀麗景酒店 (Hotel Panorama), 38/F
頭盤,甜品係自助
另加每人一客o既海鮮冷盤
六選一o既主菜
再加咖啡或茶
我當初o黎試菜時係要三百幾蚊一位架 (o個時個主菜係任點任吃)
而家價格調低左,二百幾蚊一位 (但主菜變成每人一份)
但查實每人一客主菜都好夠食了
價格調低左,真係吸引好多!
上面提到,呢期仲做緊二人同行優惠,兩個人都係 $368 添咋 !
星期一至五o既話更只係 $308,真係好抵呢!


text:
我知呢間villas個主人經常到希臘d小島取經, 其實都模仿得幾似, 因為我擺左d相上facebook, 真係有個friend問我係咪去左希臘
我地就係住呢間房,間房真係只得呢個小窗, 呢個我相信係主人忠於原著, 因為我以前去希臘住個d小白屋都係無mud窗
門口留影
其實係隔離有間國民宿舍, 價錢平好多
由土佐去四万十川大概兩個多小時, 黎到四万十市, 梗係醫左肚先啦, 呢間食四万十川料理, 兩個人都有獨立房, 好secret.... 不過又係有d無圖既menu
由於係香川食唔到骨付鳥, 見到個menu有骨付兩個字就點左, 原來係牛仔骨, 不過都幾好食
呢個lunch set有鰻魚飯同烏冬, 唔洗1000yen, 好好味
真係當地料理.... 哈哈! 其實我地架車都算一架外省車, 因為係大阪黎, 我係呢間舖居然見到架岐阜車, 嘩, 仲遠過我地
四万十川稱為日本最後一片清流, 水確實好清, 亦都好寧靜, 呢條橋最大特色係好窄無欄但又可以行車, 我見有d車行上去都覺得幾驚, 我都叫老公揸架車上去, 睇下橋上面d人會避去邊........ 佢肯定驚跌落河所以
架車只係泊係橋邊...... 真係無膽鬼
跟住再去足摺岬, 其中一段叫SKYLINER, 成段路又上又落又多急彎, 連揸車個個都話頭暈, 坐係隔離既我當然wing晒啦, 有驚無險到達酒店, 其實都未天黑可以出去參觀, 但見d景點下晝背晒光, 所以寧願第二朝先去
當晚間旅館只有四房客(但呢間旅館有幾十間房), 我地全部被安排住係5樓
居然有LCD TV, 我最鍾意
房間望出去係無敵海景, 超讚
原本係餐廳食飯, 但當晚太少住客所以改係房間食, 有些少驚喜, 因為呢晚只係18000yen, 但居然有魚生船同龍蝦仔, 呢個海鮮宴真係物超所值
有四國出名既鰹魚, 拖羅.......
間房都幾舒服又有獨立冷氣, 經過一日疲累既旅程終於可以瞓番個好覺